
Kuigi Eesti NSV Riikliku Filharmoonia muusikapäevadest Lõuna-Eesti rajoonides 
on möödunud juba palju aega, on probleemid ja mure, mis ajendas mind käesolevaid 
ridu kirjutama, endised. Kõigepealt paar sõna muusikapäevadest. Neid võiks nimetada 
läbikukkunuks. Kontserdid küll toimusid, kuid häbiväärselt armetule kuulajas- 
konnale. Näiteks pidulikul Lõuna-Eesti muusikapäevade avakontserdil Viljandi Noor- 
temajas oli saalis 28 (!) inimest (nende hulgas 4-liikmeline filharmoonia esindus). 
Need vähesed, kes P. Ruudi juhatatavat kerge muusika koori kuulasid, jäid nii esituse 
kui ka programmiga ülimalt rahule. Ei taha uskuda, et Viljandis on nii vähe muusika- 
lembesi inimesi. Tundub, et asi on siiski muus, vahest ehk passiivsuses. Kõige drastili- 
sem on see, et kontserdil ei olnud isegi esindajaid Viljandi KEK-i kerge muusika 
koorist ega tulevasi kultuuritöötajaid kultuurikoolist (kuigi õpilaste ühiselamu on 
kiviviske kaugusel Noortemajast). 

Natuke parem oli pilt päevade pidulikul lõpetamisel Valgas, kus ansambli «Peiar» 
programmi vaatas-kuulas vaimustusega 1/3 saali. 

Noore Arvo Leiburi viiuliõhtud läksid täissaalidele vaid seetõttu, et laste- 
muusikakoolides osatakse, on harjutud ja tahetakse kontserte korraldada ning tehakse 
ka kõik selleks, et oleks, kellele. 

Muusikapäevade lõppkontserdile Valka palusime kohale sõita kõigi nelja rajooni 
(Viljandi, Põlva, Võru, Valga) esindajatel, et arutada ümmarguse laua taga, kuidas 
edasi olla. Kahjuks ei tulnud kohale Viljandi ja Võru inimesi, Põlva esindaja 
väitis endal olevat ka Võru volitused. 

Arutasime, vaagisime ja jõudsime lõppkokkuvõttes ühisele otsusele jätkata muu- 
sikapäevi kahepoolsete pingutustega. Filharmoonia poolt lubasime järgmisel aastal 
pakkuda meie ja külaliskollektiivide-solistide veelgi paremat esindatust koos reklaami- 
alase töö tunduva parandamisega; rajoonid lubasid tõsiselt tööle hakata, et publikut 
garanteerida, st levitama pileteid töökollektiivides. Eestlane on juba kord selline, et 
keegi peab talle pileti kätte toimetama ja ütlema, et see või teine kontsert on huvi- 
pakkuv. Paljast kuulutusest on enamikule inimestest vähe. Aktiviseerida lubati ka 
rajoonide ajalehti. Usun, et see toob taas saalidesse rahva, kellel lõppude lõpuks ka 
tekib harjumus kontserte külastada. 

Kuid lubatagu mul siit tulla veel ühe tõsise probleemi juurde, millega eelnev on 
tihedalt seotud. See on stiihia, mis valitseb kogu meie kontserttegevuses. Kontserte 
korraldavad juba vist kõik, alates kontserdiorganisatsioonist ja lõpetades vetelpääste- 
ühinguga. Seejuures puudub vabariigi kontserdielu koordineeriv keskus, mis välistaks 
ühežanriliste kontsertide kuhjumise ja üksteise «söömise». See protsess peab olema 
väga targalt juhitav ja suunatav. On meil ju olemas teatrite külalisesinemisi koordi- 
neeriv keskus Kultuuriministeeriumi Teatrite Valitsuse näol ja situatsioone, kus üks 
teater näiteks täna Pärnus lõpetab ja teine homme alustab, ei teki. Sama on häda- 
vajalik kontserdielu tarvis. On vaja välistada sellised olukorrad, kus Tallinnas toimub 
ühel päeval kolme erineva korraldaja vahendusel kolm (!) klaveriõhtut või kus Koori- 
ühing organiseerib Raekojas TRK V kursuse viiuliüliõpilase soolokontserdi, Filhar- 
moonial on aga samas järgmisel päeval planeeritud samuti viiuliõhtu. Kas on üldse 
mõistlik lubada soolokontserdiga ühte kõige esinduslikumasse saali üliõpilast? Fil- 
harmoonia valib sinna esinejaid vaid rahvusvaheliselt tunnustatud muusikute seast... 
Näiteid võib tuua huvitavaid ja palju, kuid usun, et iga kaine mõistusega kontserdi- 
külastaja saab aru, et eriti Tallinna kontserdielu tuleb planeerida väga arukalt ja et 
seda saab teha vaid vastava koordineerimiskeskuse olemasolu korral. 


ENNO MATTISEN, 
Filharmoonia kunstiline juht 


Helgi Sallo oma garderoobis mais 1987. 


Vastab Helgi Sallo 


Rütm ja liikumine laval. On need mõisted sulle probleemiks olnud? 


Ei oska nüüd tagantjärele öelda. Mäletan, et lugesin Ingmar Bergmani 
intervjuud, tema kasutas liikumiste kohta väljendit — lavastuse koreo- 
graafia. Misanstseen tähendas ainult liikumiste skeemi, oluline oli talle 
tegelaste sisemisest rütmist tulenev minek ja tulek — isegi seismine. Luge- 
des tundus mulle, et olen ise kogu aeg samamoodi arutlenud ja teha püüd- 
nud. Meil, operetis, tegeldakse liikumisega väga vähe. On olemas omaette 
tantsuseaded ja neid me enam-vähem täpselt ka esitame. Ometi vaevab 
mind mingi «õhkujäämise», lõpetamatuse tunne. Näiteks «Savoy balli» 
I ja III vaatuse Madelaine. Parematel etendustel ma ei mõtle kõnnaku, 
sirge selja ja tee pikkuse peale. Tunnen ka ise, et kõik on loomulik, kohati 
isegi automaatne. Kui aga olen mingil põhjusel loo alguses õigest sise- 
misest rütmist välja viidud ja kasutan kunstlikult rohkem väliseid žeste, 
siis vaevab mind rabedus etenduse lõpuni. Imelik on, et II vaatuses pole 
kordagi neid probleeme olnud — ilmselt teeb Madelaine, kes teist rolli 
mängib, minu kui osatäitja ülesande kergemaks. Vahel võib üsna staati- 
lises loos liikumist rohkemgi täheldada kui aktiivse tegevusega lavastuses. 
Seda, kuidas ühe näitleja tundlik musikaalsus paneb partneri kuulama ja 
seejärel erakordselt harmooniline duett sünnib, olen viimasel ajal lavas- 
tustes näinud ja kuulnud Dugini ja Dervojedi stseenis M. Mikiveri lavas- 
tatud «Reameestes» ja Rakvere Teatri «Libahundis» peaaegu kogu tüki 
jooksul. Suuremaks arusaamatuseks jäi aga sama teatri «West Side'i 
lugu». Siin oli liikumine seatud, sammud lavastatud, muusikast lähtutud, 
aga nii rütmivaest ja tumma teatrit ei tahaks küll näha. 


Praegu räägitakse palju erinevatest teatri struktuuridest (riiklikud, lepinguli- 
sed, stuudiod). Missugust teatrit ise eelistaksid? 


Praegu juba kindlasti riiklikku. Repertuaariteatrit. Mind ei ole õpeta- 
tud nn ühe tüki näitlejaks. Kujutan ette, selleks, et Broadwayl 200 õhtut 
järjest üht ja sama muusikali mängida, peab olema hoopis teistsugune 
ettevalmistus. Näitleja tehnika on arvatavasti hoopis meisterlikum kui 
meil. Me kulutame isegi operetis aega ja vaeva süvaanalüüsi peale, püüa- 
me iga etenduse eel õiget psühho-füüsilist enesetunnet kätte saada. Võib 
arvatavasti lihtsamalt ja ka huvitavamalt. Olen ka enda etenduste puhul 
kogenud, et tegelikult publik minu sisemisi heitlusi üldse ei vaja. Täpne 
väline joonis, perfektne liikumine ja mõtteselge tekst on küllap ka treeni- 
tavad. 


Kas näitleja võib ja saab-peab teatrielu organisatsioonilises korralduses kaasa 
rääkima? 


Teatrite kunstinõukogude demokraatlik valimine on ehk neile andnud 
nüüd suurema eluõiguse. Ometi ma ei usu, et kunstinõukogu saab tegelike 
tegijate eest otsustada, missugune tükk repertuaari võtta ja kes peavad 
kaasa tegema. Lavastusel on ikka oma autorid ja neil on siis ka õigus valida. 
Teatri siseelu on ilmselt keerukas ja pealtnäha selged asjad ei pruugi üldse 
selged olla. Tegin kaasa «Ugala» lavastuses «Kaardiväeohvitser», proo- 
vides ja ka etendusi tehes jäi mulle mulje, et see on lausa musterkollektiiv. 
Targad juhid, andekad näitlejad, saalitäied publikut. Mulle tundus, et Jaak 
Alliku oskus teatrit juhtida on unikaalne, ja ometi kirjutas J. Allik nüüd 
ise*, et trupp kunstinõukogu valimisel eelistas teda kui kunstilist juhti 
üsna napilt. Ilmselt ei olnud ma kõigest aru saanud või on näitleja tõesti 
oma otsustes ainult emotsiooniinimene. Ilmnes see ka NSV Liidu Teatri- 
tegelaste Liidu asutamiskongressil Moskvas, kus tundeid kohati lõhki 
käristati ja neile jälle loogiline tõestus vastu seati. Seepärast meeldiski 


* TMK 1987 nr 2. Dialoog, lk 34. 


Kalju Komissarovi sõnavõtt, kus kõik see, mida meie vabariigi teatritege- 
lased uuelt teatriliidult ootavad, oli hästi läbi mõeldud, täpselt kirja pan- 
dud ja emotsionaalselt esitatud. 


Oled sa oma viimase hooajaga rahul? 

«Luxemburgi» eest olen kiita saanud, preemiagi anti. Ometi tundub, et 
olen jõudnud (või et teater on jõudnud) sinna, kus olime enne «Minu veet- 
levat leedit». Mäletatavasti lavastas Georg Ots siis järjest kaks klassika- 
list operetti, «Tsirkusprintsessi» ja «Kõrbelaulu». Ta oli tollal niisama 
vana kui mina praegu ja pidi olema mingi põhjus, mis teda sundis aktiiv- 
selt operetitrupi olukorda sekkuma. Ma arvan, et see oli rahulolematus. 
Kõrvuti Otsa lavastustega olid tollal repertuaaris Voldemar Panso lavasta- 
tud «Minu veetlev leedi» ja lavakunstikateedri etendus « West Side'i lugu». 
Vahepeal on läinud hulk aastaid, aga klassikaline operett ning muusikal 
püsivad nüüdki repertuaaris kõrvuti teineteist justkui mõjutamata. (Ainult 
«Savoy ball» püüdis primitiivsest skeemist üle olla.) 

Mõtlen veel selle üle, et Rakvere Teater mängib «West Side'i lugu», 
Draamateater «Mary Poppinsit», lavakunstikateeder valmistub «Ugalas» 
lavale tooma «Oklahomat». Kõik maailma esimese kümne muusikali hulka 
kuuluvad tükid. Kahju, et «Estonia» repertuaari neist ükski ei mahu. 

Kas ma ikka hooajaga olen rahul? Õnneks on mitu tarka meest kinnita- 
nud, et näitleja ei tohi kunagi rahul olla. See sobib ka mulle. 


Miks $šulle anti 1983. aastal Georg Otsa preemia? 

Naljaga pooleks võiks öelda, et eks see preemia ole nüüd ju «Estonias» 
peaaegu kõigil. 

Tõsiselt rääkides arvan, et Ants Lauteri pärast. Pean Lauterit oma põhi- 
liseks õpetajaks TRA Draamateatri õppestuudios. (Aitäh muidugi kõiki- 
dele õppejõududele!) Ma ei mõtle mitte niivõrd erialatunde, kuivõrd tema 
eetilisi tõekspidamisi, aksioomidena meile teada antud asju. Proov on sel- 
leks, et proovida. Aga kui vähe on meil praegu teatris neid, kes proovi tee- 
vad? Palju aega kulub mõttetutele heietustele. Muidugi on vaja selgeks 
teha «mida me mängime». Aga kuidas mängime — see võiks praktikas 
järele proovitud saada. 

Etendus on enesest selle äraandmine, mida muidu varjad. Moodsa 
sõnaga siis oma mõttemaailma avalikustamine. 

Partner on inimene, kes elab kaks tundi sinu elu. 

Need olid kolm konspektiivset tõde Lauteri loengutest. Neid olen püüd- 
nud, nii palju kui oskan, järgida. 

Kui tegime koos Georg Otsaga «Mees La Manchast», siis arvasin, et mõt- 
leme ja tunneme ühtemoodi — oli niisugune liidu hingus. Palju hiljem 
sain aru, et Ots tegi mõndagi minu eest. See arusaamine on mind ennast 
kõige enam aidanud ja kinnitanud eneseusku, et ehk olen ka mina suute- 
line etenduse enda peale võtma, omakorda nooremat kolleegi edasi aitama. 

Laulmine oli Georg Otsale vahend, et teha näitemängu. Vastavalt loole 
leidis ta häälevärvi. Ilmselt tabasin ma tol ajal Otsa loomingus neid tõde- 
sid intuitiivselt. Kuulates ikka ja jälle Otsaga salvestatud helilinte ja 
-plaate, julgen vahel omaette mõelda, et laulmist oleme ehk natukenegi 
ühtemoodi mõistnud. 


Missugune proov on huvitav? 

Kui ma saan aru, mida tahetakse. Kui me operetis ei alga juba esimes- 
test harjutustest nii, et tekstikohad eraldi ja muusika eraldi. Vajan ter- 
viklikkuse taotlemist. Huvitav on siis, kui kolleeg kõrval sind elava sil- 
maga näeb, kui ka proovis saab Lauteri järgi kasutada mõistet «partner». 
Üldse ei salli ma lollitamist ja veel vähem selle edasikandmist proovilt 
etendusele. Kakskümmend aastat operetis on õpetanud selgeks need koo- 
mikavõtted, mille peale publik kindlasti naerab. Kahju, et mõni kolleeg 
seda primitiivset asja enda võiduks peab ja etendusest etendusse edasi 
kannab. 


Kas kriitika mõjub sulle? 
Kriitik peab teatrit ja inimesi teatris väga armastama. Oeldakse küll, 
6 et armastus on pime, aga öeldakse ka, et mida armsam laps, seda valusam 


vits. Igale inimesele on tema kohta öeldu tähtis. Näitleja on õppinud ehk 
vahet tegema, kelle ütlemine on oluline. Olgu see siis enesekaitserefleks 
või midagi muud, aga nii see on. Valmis rolli kriitik muuta ei saa. Üldse 
eelistan niisugust arvamust, mis lähtub lavastuse kontseptsioonist ja võib 
minu lahendusega mitte kattuda. Meeldib, et keegi teine on veel otsinud ja 
mõelnud. Niisuguseid arutlusi pakutakse aga välja küllalt harva. 

Kõige vähem sallin ma inimest, kes arvab, et ta on kriitik, aga ise teat- 
rit ei tunnegi. Mul oli niisugune juhtum, kui «Kabareed» tegin. Sallyt män- 
gida oli keeruline. Vanusevahe rolliga oli tuntav, püüdsin siis leida õigus- 
tust, et seda osa üldse mängin. Sally põhiolemus, lavastuse kontseptsioon, 
oli kogu aeg üks, aga ma üritasin etendustel leida Sallys uusi võimalusi 
idee avamiseks. Vahest leidsingi. Ometi heitis see teatris töötav inimene 
mulle ette: «Mis see siis on — te mängite ju iga kord isemoodi?» 

Pean hoopis õigemaks M. Knebeli sõnu, mida hiljuti lugesin Ants Eskola 
raamatust «Näitleja on ajastu lühikroonika». Seal on öeldud: «Mulle impo- 
neerib selline näitleja, kes lavaelu igal hetkel täpselt teab, mida ja mille 
nimel ta teeb, mida tunneb, ja kes iga kord teeb seda pisut erinevalt, lisab 
midagi mulle ja iseendalegi ootamatut.» 


Oled sa mõelnud tagasipöördumisest kontserdilavale? 


Ma pole seal päriselt kunagi olnudki, ikka teatri kõrvalt. Võiks ehk mõne 
kontserdi teha (1—2 numbrit segakontserdil ei rahulda mind ennast ega vist 
kuulajatki), aga sealgi on oluline režiiline ülesehitus. Kes aitaks? Sel kont- 
serdil peaks olema ka palju uusi lugusid. Kust neid võtta? Üritan praegu 
hankida V. Uspenski sarja «Teatrilaulud», ehk on seal midagi huvipakku- 
vat. Repertuaari hankimine on kole vaevaline. Igal lauljal, artistil üldse, 
peaks ehk mänedžer olema, kes niisuguseid asju ajaks. 


Kuulad sa palju muusikat? On sul ülevaade uutest muusikalidest, operettidest? 


Muusikas ja inimese hääles on piiramatud võimalused. Mõne arvates on 
väga tähtis, et saad aru sõnadest. Hiljuti kuulasin Jessye Normani plaati 
R. Straussi lauludega. Ma ei oska saksa keelt, aga see, millest lauldi, oli 
selgemast selgem. Täielik vapustus tabas mind, kui Leili Tammel laulis 
Kuldar Singi «Karjet ja vaikust». Seda ei saa kirjeldada (ega pole vajagi), 
see on ime, millest osasaamise eest pead tänulik olema. Kas me ikka alati 
avatud südamega kuulame Tiit Kuusikut? 

Barbra Streisandi ei saa samuti ümber jutustada. Kuulan teda ja olen 
võimeline reaalse maailma unustama. Ometi peetakse mind läbini realis- 
tiks. Uuemate muusikalide ja operettide kohta ei tea ma midagi öelda. Loen 
küll venekeelseid muusikaajakirju, aga nende info on väga napp. «Muzõ- 
kalnaja Žiznist» sain teada, et on olemas Valgevene päritoluga A. Glebov, 
kellel mitu lavalugu. Üks neist, B. Shaw' «Naismiljonäri» järgi tehtu, oli 
meil ka tutvumiseks, aga ei leidnud heakskiitu. Seda rolli oleks võinud 
vahest teha. Julia Borissova omaaegne osatäitmine Vahtangovi-nimelises 
teatris tekitas igatahes huvi proovida. 

Moskva Operetiteatri repertuaaris on praegu Anatoli Kremeri «Cathe- 
rine», mis on spetsiaalselt Tatjana Šmõga jaoks kirjutatud. Helilooja ise 
arvas, et partii on minu jaoks ehk pisut madal. Napoleoni-aegne lugu, 
koosneb mitmest huvitavast episoodist, aga eklektiline lavastus ise loo ter- 
viklikkuses ei veennud. Ometi, proovida võiks. 

Odessa Operetiteatri solistid ütlesid kohtumisel Tallinnas, et nad on vii- 
masel ajal õige mitut uut nõukogude operetti kuulanud, aga endale sobi- 
vat on raske leida. Kui tõesti nii on, siis miks me ei tee uuesti «Rahutut 
õnne» või «Rummu Jürit»? Mõlema jaoks oskaksin kohe kõik osatäit- 
jad nimetada. 

Tungin küll nüüd sellele maale, mida enne ütlesin lavastusbrigaadi asi 
olevat. Noh, aga siin ju küsiti. 

Välismaa kaasaegsetest lugudest saame kuulda tüki aja pärast, mater- 
jale ei saa kuidagi kätte. Televisioonis nägin H. Schmidti muusikali «Taeva- 
voodi» («1 do! I do!») ja mõnda teistki menumuusikali on natuke näida- 
tud. «Taevavoodi» ja «Romantilised fantastikud» on H. Schmidtil üsna 
palju mängitavad. «Vanemuise» «Romantilised fantastikud» oli nii täie- 7 


lik ebaõnnestumine, et ehk mõnel mu nooremal kolleegil veab — lavasta- 
takse vahest uuesti? 


Missugune peaks olema opereti primadonna? 

Teda ei peagi olema. Laval tuleb mängida konkreetset ülesannet. Pri- 
madonna on ilma piirjoonteta kangelanna, kes kuskilt tuleb ja kuhugi 
läheb. Ta peab nii individualiseerimata olema, et iga vaataja isiklik koge- 
mus sinna ära mahub. Ma, ausõna, võiksin hommepäev publikule vastu 
tulla ja Madelaine või Ilona niiviisi lavale lasta. Aga ma ei tee seda. Mul 
on oma kreedo — ma olen näitleja ja pakun omapoolse rollilahenduse. 
Illustratsioon on kindlasti lihtsam, aga see oleks publiku alahindamine. 
Kui vähegi võimalik, siis ehk lõpetaksime igavesti diskussiooni, kas Sallo 
on primadonna või ei. 


Kuidas on teatris korraldatud töö noortega, kas näed endale järeltulijaid ope- 

retti ja muusikali? 

«Estonias» kasutatakse noori lauljaid aktiivselt. «Noor laulja» on tege- 
likult üsna lai mõiste, sest diplomeeritud solist ei tule konservatooriumist 
enam mitte verisulis noorena, vaid küpse inimesena, kes aga oma lavaelu 
alles alustab. Igaüks peab enda sisemuses vastuolu valmis laulja ja algaja 
teatriinimese vahel ületama. Lavastaja-pedagoog on siin hädavajalik. Taip- 
likkust ja ettenägelikkust on vaja, et mõista, kellel on kohe eeldused suure- 
mateks ülesanneteks, kes vajab aega, et väikeste osade kaudu pikkamööda 
suuremateni jõuda. Läbi aastate on mind kummitanud üks paradoks — 
uue tükiga tehakse kaks kuud proove, vaieldakse ja otsitakse, aga kui mõne 
aja möödudes tuuakse välja kolmas või neljas osatäitja — siis tavaliselt 
ühe-kahe prooviga ja tavaliselt on see just mõni noorem kolleeg. Ujumis- 
oskuse kindlakstegemine sünnib ikkagi niisuguses äärmuslikus situatsioo- 
nis. Opereti ja muusikali puhul on muidugi oluline žanrit tunda, mida 
tuleks muusikakoolis ja konservatooriumis õpetada, ja žanrit armastada, 
mis peaks inimesel sees olema. Noori kolleege laval vaadates või koos nen- 
dega proovisaalis harjutades tahaksin vahel sõna sekka öelda. Samas on 
aga elu õpetanud, et just nooruses on enesekindlust ülearugi. «Ise tean, 
mis teen!» Võin aga oma kogemustest öelda, et kolleegi näpunäiteid ja 
tarka näitejuhti vajavad nemad niisama hädasti kui meie, vanemad, kes 
analüüsida ehk oskamegi, aga uue 100 tegemise juures oleme noortega täp- 
selt ühel kaugusel — täiesti alguses. Teatri ilusaim osa ongi alatine algus. 


Partner teatris on niisama tähtis kui sa ise. Sul on tulnud esineda koos peaaegu 
kõigi «Estonia» solistidega, estraadilavalt on meenutada Kalju Terasmaad, Uno 
Loopi, Heli Läätse ja teisigi. Kuidas sa hea partneri mõiste ära seletad ja hea 
partneri ära tunned? 


Alustaksin Viive Ernesaksast. Me oleme pikka aega koos esinenud ja 
oskame teineteise soove ka selja tagant mõistatada. Ometi on just Viive 
Ernesaksa puhul mul kõige enam tulnud rõõmustada selle üle, et ta mind 
üllatab, raputab ja kaasa haarab. Loomingulisel õhtul Moskva Näitlejate 
Majas räägiti minust, aga mina nägin ainult oma kolleegide silmi. Nad olid 
nagu lahingus minu eest, ja Viive kõige ees. Ei ole võimalik halvasti laulda, 
kui teised selle sulle nii lihtsaks teevad. Mäletan, et ükskord kohtumisel 
ajalehe «Edasi» toimetuses tekkis niisugune muusikaline hetk, et oleksime 
võinud Viivega mitu päeva järjest laulda. 

Mul on partneritega vedanud. Georg Otsast oli eespool juttu, aga meie 
stseeni muusikalist «Mees La Manchast» ei oska ma kirjeldada. Tahtsin nii 
väga, et ta mind usuks, et ma teen oma asja ausalt, et rohkem ma lihtsalt ei 
suuda. Voldemar Kuslapiga oleme koos esinenud kakskümmend aastat, 
meie rõõme ja muresid, võite on sageli koos nimetatud. Siis ma olengi mõel- 
nud tuntud ütlemise peale, et võidud on kõik ühesugused, aga iga kaotus 
on erinev. Hea partner on küllap see, kellega tahad ja julged ebaõnnegi ära 
taluda. Volli Kuslapiga on meil neidki võimalusi olnud. 


Pole vist saladus, et mõned opereti- ja muusikalavastused lagunevad režiiliselt 
üsna kiiresti, kuluvad ära ja nendes kaasa tegemine nõuab siis pimesi uskumist, 
et kõik on endine, et roll ja selle lahendus ikka mahub esialgsest lavastusest alles 
jäänud varemetesse? 


Miks just operett ja muusikal? See on meie teatri üldine häda. Üks põh- 
jus on vist osatäitjate asendamine ilma lavastaja tehtud proovideta. Näi- 
teks toodi Ülle Ulla Tangolitaks «Savoy balli» ilma lavastajata, nii tuli 
samas loos välja ka Tõnu Kilgas, ilma lavastajata jõudis publiku ette Vol- 
demar Kuslapi härra Schultz «Kabarees». See ei tähenda, et nemad hal- 
vad oleksid või et nende pärast lavastus lagunes. Hoopiski mitte. Ometi 
arvan ma, et ühtki kunstnikku ei tohi ilma jätta eksimise inimlikust võlust. 
Proovidel me võime ja peamegi eksima, et õppida ja valmis saada. Hiljem 
juurde tulnuil pole seda võimalust olnud ja sellepärast pole õiglane neilt 
esimestel etendustel valmis rolli nõuda. 

Lagunema kipuvad muidugi ka esialgsed koosseisud. Ütlesin ju, et näit- 
lejatel ei ole iga kord tervikutaju. Tundes, et etendus läheb käest, püü- 
takse olukorda päästa sellega, et kujundatakse endale häid mänguvõima- 
lusi pakkuv stseen keskseks — tähele panemata, et niiviisi võib kogu lavas- 
tuse kontseptsiooni paigast nihutada. Niisugused juhused tulevad aga ka 
elementaarsest distsipliini puudumisest. 'Ometi ei luba me öelda, et meie 
«Savoy ball» ja «Kabaree» oleks varemeteni jõudnud. Muidugi, ega vahe- 
pealne «Savoy balli» linnahallis mängimine talle kasuks ei tulnud. Aga 
tänu heale režiile ja algusest peale selgetele rollijoonistele oleme «Savoy 
balli> suutnud teatrilaval taastada peaaegu esialgsele tasemele. 

Linnahallis mängimiseks sobiks «Kabaree» oma mikrofoniheli ja tühja 
lavaga. «Estonia» lavalgi on «Kabaree» tinglik ja selle kujunduse ülekand- 
mine peaks lihtne olema. 

Operetipubliku tänulik huvi meie vastu on tekitanud piletite defitsiidi. 
Kuigi just siin võib ollagi üks lavastuste lagunemise põhjus. Rahulolu ja 
veendumus, et aplausiga tänatakse meid suure kunsti eest, võib küll lavas- 
tusele hukutav olla. Mõtlen, mis tunne on kolleegidel Draamateatris, kui 
«Naisi» nii tormiliselt vastu võetakse ja kriitika nii üksmeelselt eitav on. 
Mis jääb üle näitlejale? Kumba uskuda? Ja ometi vajab näitleja üle kõige 
publikut. Vaatajate nõudlikkus on niisama oluline kui meie loomeperiood 
proovides ja distsipliin etendustel. 


Sa vaatad aastas keskmiselt 25—30 etendust. Kas sa teed seda huvist näiden- 
dite vastu, teiste teatrite lavastuste ja näitlejatööde vastu? Või mõtled sellest, 
missugune roll võiks sulle sobida? Oli neid 1986. aasta repertuaaris? 


Näidendite pärast ma küll teatrisse ei lähe. Klassikat saab niisamagi 
lugeda, algupärandid on huvitavamad lavastajatele lahti harutada ja krii- 
tikutele probleemitseda. Teatrist otsin muidugi näitlejatöid. Ma ei ole kin- 
del, kas alati lavastuse tervikut peangi kõige olulisemaks — vahel meeldib 
mõni näitlejatöö iseenesest väga. Kogumuljelt olid hooaja tipud minu 
arvates «Aeg tulla — aeg minna» «Vanemuises» ja «Libahunt» Rakveres. 
Tammsaare naiste rolle olen terve elu tahtnud mängida, võib-olla siis 
Marit ka seekord. «Tuul Olümposelt tuhka tõi» pani õlgu kehitama, kuigi 
Maria Klenskajal on muidugi tohutu sisemine energiavaru ja lahtine mõis- 
tus. Hooaja repertuaaris näis naiste jaoks huvitavaid osi märksa vähem 
olevat kui meeste omi. «Cyrano de Bergeraci» Roxane oli küll palju pak- 
kuv võimalus ja Ülle Kaljuste meeldis väga, ent seda ma muidugi enda rol- 
liks ei pea. 

Kui sõna «kultuuriülikool» mõiste nii segane ei oleks, siis ütleksin, et 
teatrietendused ongi näitlejale üks osa tema kultuuriülikoolist. 


Vaatasid Stockholmis Ingmar Bergmani «Kuningas Leari». Mis sellest kõige enam 
meeles on? 


Kummaline atmosfäär. Ebareaalne reaalsus. Ma ei mäletanud näidendit 
kuigi täpselt, ent Dramatern'is istudes tundsin, et saan kõigest aru. Näitle- 
jate välkkiired reageeringud, täpne plastika (või oli see Bergmani koreograa- 
fia?) aitasid pingelist etendust detailselt mõista. Rootsi ja meie näitlejate 
vahe näis olevat aktiivsuses. Meie oskame olla ja oleme aktiivsed tegutse- 
des, nende puhul võlus mind staatiliste stseenide elu. Või on see jälle see- 
sama sisemine rütm, millest juba rääkisime. 

Kuna selle juurde jälle tagasi tulime, siis — on ikka õige, et näitleja teh- 
nika osas on tööd füüsisega meil mõistetud ilmselt liiga ühetähenduslikult. 
Võimlemine, sport ei muuda veel olemust nii tundlikuks, et sealt mõtteid 


lugeda saaks. Raamat «Bergman Bergmanist» meeldib sellepärast, et Berg- 
mani lakooniliste vastuste taga näen nüüd pärast «Kuningas Leari» ja 
«Fannyt ja Alexandrit» pildiliseltki seda, mis 1. Bergman parajasti ütleb! 


19. aprillil oli sul esietendus TRA Draamateatris. Viive Ernesaksa lavastuses 
jõudis vaatajateni R. Shermani muusikal «Mary Poppins», kus sa koos Angelina 
Semjonovaga esined nimisosas. Kas töö Draamateatri trupis erineb koduteatri 
tööst ja mismoodi jäid ise rahule? 


Olen Viive Ernesaksale väga tänulik, et ta mind kaasa tegema kutsus. 
Nendes proovides oli palju hetkeleide, huvitavaid arutlusi ja mis mulle vist 
peamine — olid väga toredad uued kolleegid. Oma lavateed alustavad 
Angelina Semjonova ja Carmen Uibokant on niisugused näitlejad, kellena 
ennast tahaksin noorusest meenutada. 

Keeruline näis draamatrupil olevat muusikali žanri tunnetamine. Siin 
ei ole aega psühholoogilisteks ettevalmistusteks, stseen algab juba kindlast 
emotsionaalsest seisundist ning mõnesse minutisse mahub hulk tundeid ja 
ka informatsiooni. Muusikalis on aeg kokku surutud ja tema seismajät- 
mine toob kaasa suuremad õhuaugud kui olustikunäidendis. Õieti on mul 
tunne, et muusikali mängides näitleja ei patusta, kui tema rollilahenduse 
lõpptulemus kogu aeg selge on. Elegantne esitus on lisaväärtus. 


Sa oled ju ise ka draamanäitleja ettevalmistusega. Teatriühingu lavakunstistuu- 
diost on tänaseks meie teatrites mitmed näitlejad. Sinu kursuselt Anne Margiste, 
Feliks Kark, Piret Sikkel, Irja Aav. Seal õppisid aga ka dirigent Eri Klas, teatri- 
kriitik Lilian Vellerand. Mismoodi see päris algus siis oli? 


Minuga oli nii nagu paljude teistegagi. Eksamitele kutsus mind kaasa 
sõbranna ja meid mõlemaid võeti vastu, ainult et temast ei tulnud näitle- 
jat. Meil oli tõesti üsna kirju, aga väga entusiastlik seltskond. Õppisime ju 
pärast tööd ja kerge see ei olnud. Kõige huvitavamad olid mulle alguses 
Helmi Tohvelmani tantsutunnid, sest seal tundsin ennast suhteliselt kind- 
lalt. Olin teinud arvestatavalt võimlemist ja H. Tohvelmanile minu sõna- 
kuulelikud liikmed meeldisid. 

Meid õpetasid Ants Lauter, Ilmar Tammur, Ben Drui, Karin Kask, Lea 
Tormis, Klaudia Tiidus jt. Stuudiol oli kindlasti see hea omadus, et inimesel 
säilib tema teine elukutse ja kui teatritööst midagi välja ei tule, on tal liht- 
sam teatri sõbraks jääda. 

Ma eespool juba ütlesin, et teatrieetika seisukohalt olen kõiges tänulik 
Ants Lauterile. Pärast «Pipi Pikksuka» etendust 1969 ütles ta oma sooja 
muhelusega: «Tubli, tüdruk!» ja müksas küünarnukiga. Minu meelest oli 
see tohutu tunnustus ja teeb veel tagantjärelegi südame soojaks ning on 
jäänud kogu senise teatritee üheks kallimaks tänuks. 


Esimese ooperirolli andis sulle Georg Ots — Zerlina «Don Giovannis». Järgne- 
sid «Boheemi» Musette, «Nõidküti» Ännchen, «Ohvri» Lõbus Naisterahvas, 
«Carmeni» Frasguita, «Müüdud mõrsja» Marenka. See loetelu annab õiguse öelda 
sinu kohta ka: ooperisolist. Olid sa nendeks uuteks ülesanneteks valmis, tõid need 


osad sulle kaasa probleeme, mida opereti- ja muusikalilavastustega polnud tek- 
kinud? 


Tegelikult ei toonud. Olen kõiki rolle tehes lähtunud muusikalisest ma- 
terjalist ja otsinud oma tegelastele sealt karakterit. Hääl on ju ikkagi 
ainult vahend, et näitemängu teha. 

Kuidas Georg Ots minu ooperihuvi läbi nägi, seda ei oska öelda. Ülla- 
tav, aga ta uskus minu suutlikkust Zerlinat laulda. Teadsin, et sama osa 
õpivad veel Anu Kaal ja Jelena Solovjova, koloratuursopranid. Arvan, et 
ooperis laulmise (nagu igasuguse laulmise) puhul ei ole probleemiks mitte 
hääle ulatus, sest puuduvate alumiste või ülemiste nootide korral ju asja 
kallale ei asutagi. Probleemiks on hääle tämber, selle värvimise oskus. 
Hääle andmise vabadus, loomulikkus, hääle kõlajõud, toonide mitmekesi- 
sus — need on kõik laulmise komponendid, mida peab valdama selleks, et 
panna laulmine endale võetud ülesande teenistusse. 

Kui öeldakse, et laulis huvitavalt, siis see on minu jaoks hinnatavam sel- 
lest, kui öeldakse: laulis ilusasti. See pani mind kahtlema. Teadsin ju, et 

10 ooper on näitemäng muusikas, kus muusikal on igal juhul primaarne osa 


ja see peab jõudma kuulajateni laulja hääle kaudu. Oli minu hääles siis 
rikkus, mis muusikat ei oleks vaesemaks teinud? Georg Ots veenis mind 
katsetama, Ega klassikaliste ooperite sopranipartiid mulle päris võõrad ka 
polnud. Õppisin palju plaatidelt, klaveril püüdsin mõned lood selgeks saada. 
See oli see näitleja kodune töö, mis rohkem enda jaoks tehtud sai. Ja läkski 
vaja. Olen lõpmata tänulik laulupedagoog Henno Seinale, kes mind ikka 
aitab ja õpetab. Ta oskas mulle sisendada, et kui tahad kõike laulda, tuleb 
kõike õppida. 

Oletame hetkeks, et näitleja võib ise endale lavastaja valida, missuguse reper- 

tuaari missuguse lavastajaga sa endale kokku paneksid? Äkki valiksid ka diri- 

gendi? 


Eri Klas vaevalt enam operetti või muusikali tuleb, tal vist pole aegagi. 
Kuigi C. Webberi muusikal «Ooperiteatri Fantoom» Eri Klasi lausa vajaks 
ja mitmel meie lauljal oleksid seal huvitavad rollid. Väga tahaksin kõike 
teha koos Paul Mägiga. Minu heliplaat sai teoks suures osas tänu temale, 
sest ta viis nii orkestri kui ka minu selleni, et kõik oli äkki võimalik. Kui 
kuulasime üle «Nahkhiirest» lauldud Rosalinde aariat, siis tahtsin selle 
päeva igaveseks meelde jätta (oli 25. september 1986). 

Ma ei ole kindel, et siin ajakirja veergudel on sobiv avalikult fantasee- 
rida. Aga miks ka mitte? Ehk leiavad sellest loetelust ainet hoopis teised 
lavastajad, näitlejad ja lauljad! 

Ootan, et Kalju Komissarov tuleks lavastama muusikali (kas või «Suudle 
mind, Kate»), et Kaarin Raid teeks laval teoks L. Razumovskaja näidendi 
«Aed ilma mullata», et Ago-Endrik Kergega saaks koos mõelda A. Honeg- 
geri Jeanne d'Arci üle, et Roman Baskin innustuks «Viiuldajast katusel», 
Ülo Vilimaa tooks «Estonias» välja «Taevavoodi», et Mikk Mikiver võtaks 
repertuaari tüki, kus oleks nii palju laulda vaja, et ma talle meelde tulek- 
sin, et... ehk aitab juba. 

Läbinisti realistina tean ma, et muusikateatris on aeg suurteks tegu- 
deks tegelikult väga lühike. 

Küsimusi esitas REET MIKKEL 


V. Menduneni fotod 


Ühe sotsioloogilise küsitluse tulemusi II 
STEREOTÜÜPIDE MURDMINE 


NIKOLAI MEINERT 


Miks me ikkagi arvame, et vaataja eelistab tingimata meelelahutuslikku, 
kommertslikku filmi? Kas ainult selle tõttu, et nn kergesse žanrisse kuulu- 
vad filmid võimaldavad kinodel plaane täita ja ületada, «tõsised» filmi- 
šedöövrid peavad aga vastu vaid üks-kaks seanssi kaugeltki mitte alati 
täis saalis? 

Pakuksin siinkohal välja ühe tabeli, mis peaks osutama, millist liiki 
filmide vastu vaataja huvi tunneb. Filme ei jaganud me seekord mitte 
žanritunnuse järgi, vaid pigem võimalike tavapäraste assotsiatsioonide 
alusel. Valisime hinnangute aluseks väljendid, mida kasutatakse igapäe- 
vastes vestlustes (käesolevas uurimuses on sama võtet rakendatud ka 
teistes ankeeditabelites). Jätame praegu kõrvale küsimuse, kas hinnangutes 
väljenduv stereotüüp on õigesti tabatud. Teatavate stereotüüpsete filmi- 
hinnangute olemasolu (ja erinevus filmikriitika terminoloogilistest kaa- 
nonitest) on aga ilmne. 

ENSV Tele-Raadiokomitee arvutuskeskuse uurimustes, mis käsitlevad ja 
mõõdavad ka kinnosuhtumist, on kasutatud filmide temaatika väljakujune- 
nud tüüploendit (nimetagem viimastest aastatest noorsoouurimust «Kontak- 
tid», «Eesti täiskasvanud elanikkonna vaba aja struktuur» jt). Vastused 
lubavad meil öelda, mis huvitab tänapäeva filmivaatajat, mida ta valib 
kinode repertuaarist ja kui sageli (vastaja subjektiivsel hinnangul: «alati», 
«tihti», «harva», «mitte kunagi»). Tulemuste tabel pakub järgmise hierar- 
hia (vastused on antud protsentides, tabel on koostatud % kahanemise 
järjekorras): 


X — Filmid... alati = tihti harva = mitte 
kunagi 

1 2 3 4 5 6 
2.98 kus esinevad kuulsad näitlejad 25 47 20 4 
2.98 kus saab naerda 28 41 24 3 
2.92 kus toimub midagi põnevat, 27 39 26 4 

seikluslikku 
2.87 mis panevad mõtlema 20 47 25 3 
2.85 mis räägivad inimeste- 

vahelistest suhetest 20 45 26 4 
2.84 .milleümber käib arutelu, vaidlused 20 43 27 4 
"2.76 mis räägivad armastusest 15 45 31 4 
2.75 kus tegutsevad detektiivid, 

politseikomissarid jne 21 35 33 6 
2.72 mida on soovitanud sõbrad, 

tuttavad, sugulased 14 43 33 4 
2.69 misontehtud kirjandusteoste järgi 16 39 35 6 
2.62 mille on teinud tuntud režissöörid, 

operaatorid 17 34 35 9 

12 2.59 mida vaatavad paljud inimesed 9 44 34 T 


1 2 3 + 5 6 


2.54 mis räägivad lindude, loomade, 
kalade elust ning inimese ja loo- 


duse suhetest 15 30 41 9 
2.53 milles põhiosa on muusikal 13 32 42 8 
2.46 mis räägivad ajaloosündmustest 9 33 46 8 
2.40 kus toimub midagi õudset 15 24 40 16 
2.36 mis näitavad ilusat elu 10 27 43 14 
2.34 millel on õnnelik lõpp 9 28 40 16 
2.34 mille on filminud eesti režissöörid 12 23 44 16 
2.32 kus peamiseks on tõsised 

ühiskondlikud probleemid 8 27 46 14 
2.31 kus tegevus toimub kosmoses, 

teistel planeetidel jne 14 19 43 18 
2.30 kus on erootikat 11 23 42 17 
2.06 kus põhiliseks on sõja- 

ja revolutsioonisündmused 6 19 45 25 


Märkus: vastuste summa annab igal real 100% siis, kui juurde arvata vastamata 
jätnud (siin kõikus see 4,5 ja 6,5% piires). 


Näeme, et filmidesse suhtumises on eristatavad kaks põhimõtteliselt 
erinevat lähenemisviisi: film kui meelelahutus (naerda, puhata seiklusi 
vaadates, näha lemmiknäitlejat) ja film kui kaasaegne filosoofiline maailma- 
tunnetus (paneb mõtlema, käsitleb inimestevahelisi suhteid, äratab vaidlusi; 
ka küsimus lemmiknäitlejast, sest näitleja võib olla nii koomilise kui ka 
dramaatilise andelaadiga). Need kaks peamist lähenemisviisi määravad 
filmi valikupõhjuse. 

Meelelahutusliku seiklusfilmiga oleks pealtnäha nagu kõik selge: ta on 
hierharhias seal, kus ta olema peab — tipus. Kuid vahetult tema kõrval 
näeme filme, mis eeldavad hoopis teistsugust orientatsiooni, kusjuures huvi 
nende filmide vastu on vaid pisut väiksem kommertsfilmihuvist. Tuleb 
välja, et peaksime rõõmustama: lõpuks ometi on ilmunud vaatajad, kes on 
valmis vastu võtma sisukaid filme, kes suudavad vastu panna meelelahutus- 
likkusele ja kes üleüldse kummutavad traditsioonilise ettekujutuse meie 
kinopubliku «kergemeelsusest». Aga võta näpust! Filmid, «mis panevad 
mõtlema» (nii kodumaise kui ka maailma filmikriitika arvamuse põhjal), 
kukuvad järjepanu meie filmilaenutuses läbi, kinodele toovad tulu ikka ja 
jälle vaid traditsioonilised kommertsfilmid. 

Aga äkki on vaatajatel ja filmiteadlastel hoopis erinev ettekujutus 
sellest, missugune on tõsine film? Kui võtame arvesse asjaolu, et nn autori- 
filmid ei osutu sugugi publiku lemmikuks, siis saab selgeks, et vaataja ei 
mõtle probleemfilmi all sugugi mitte lavastajašedöövreid. Mida ta siis 
mõtleb? Paistab, et mitte midagi. 

Tundub, et tegu on omamoodi mütologeemiga: filmikriitikute aastaid 
kestnud jutud filmikunsti potentsiaalsetest võimalustest ja nende toodud 
näited filmidest, mida keegi peale kriitikute polnud näinud, lõid kujutluse 
filmist kui võimsast fenomenist, mis suudab lahendada keerukaid sotsiaal- 
seid, filosoofilisi ja esteetilisi probleeme. Kuid lähemas kinos ja igapäevases 
filmipraktikas puudusid vastava taseme ja sisuga filmid või tuli neid ette nii 
harva, et inimesed lakkasid mõistmast autorifilmi keelt. 

Teeksin siit (kurvavõitu) kokkuvõtte. Oleme sellises situatsioonis: suur 
osa elanikkonnast on oma sõnade järgi probleemfilmidest huvitatud, kuid 
tegelikult ta neid filme kinos ei näe. Kui filmilaenutusse satubki vahel harva 
mõni tõepoolest tõsine ja poleemiline film, siis on selle külastatavus väike. 13 

Massivaataja jaoks ei assotsieeru autorifilm üldse mitte sellesama huvitava 
ja soovitud «tõsise» sisuga, mida just nagu oleks vähe. Õieti on seegi tingli- 
kult öeldes «kinematograafilise kasvatuse» lünk, meie üldise filmipoliitika 
pärand: variserliku suhtumise tulemuseks on variserlik vastuvõtt. 

Üldpilti täiendab aga veel üks iseloomulik joon. Katsume mõista, mida 
varjab endas hinnang «film, mis paneb mõtlema». On täiesti selge, et 
selle all ei mõelda «tõsiseid ühiskondlikke probleeme», sest selle temaatikaga 
filmidesse on vaatajate suhtumine märksa leppimatum kui autorifilmidesse. 
Jääb mulje, et mõtlemapanevate filmide alla kuuluvad vaatajate meelest 
eelkõige eetilise probleemiasetusega linateosed, filmid, mis räägivad iga- 
päevastest asjadest, kuid mis käsitlevad sedasama valdkonda teisel 
tasemel kui meelelahutusfilmid. 


Teisest küljest on meil praegu olemas filmikogemus, mis uurimuse läbi- 
viimise ajal puudus. T. Abuladze «Patukahetsuse» ja J. Podnieksi «Kas on 
kerge olla noor?»* ilmumine kinoekraanidele tõi endaga kaasa selginemise 
vaataja ja kino vahelistes suhetes. Vaatamata sellele, et näiteks Abuladze 
tilmikeel on küllalt keeruline, tõstsid need filmid üles aktuaalsed ühiskondli- 
kud probleemid ning jõudsid tähelepanu keskpunkti. Kuigi vaevalt et suur 
osa «Patukahetsuse» vaatajaist tajus teost autorifilmi kontekstis. Vaatajate 
enamikku huvitas teema ja selle lahendus mis tahes vormis. Olgu kuidas 
on, igatahes on antud juhul põhjust rääkida ideaalsest suhtest «tõsise» ja 
«autorifilmi» vahel, mis võib kahandada tekkinud kääre vaatajate vastu- 
võtus. Aktuaalse filmi abil võivad vaatajad hakata mõistma kinematograa- 
filise filosofeerimise olemust. 

Väite tõestuseks võiks meenutada kas või sellesama Podnieksi eelmist 
tööd, läti dokumentaalfilmi «Küttide tähtkuju», mis pole sugugi vähem 
huvitav, kuid pälvis ainult kohaliku (kinoklubi tasemel) vastuvõtu. Niipea 
aga, kui režissöör läks üle noorsootemaatikale ja käsitles praegu moodsaid 
teemasid, muutus olukord kohe. 

Võrreldes Podnieksiga oli Abuladze seis mõnevõrra parem, kuid tedagi 
tundis ja armastas suhteliselt piiratud ring esteeditsevaid filmihulle. 
Isegi praegu on küsitav, kas lai kinopublik suudab, vaatamata kasvanud 
huvile,tema eelmisi filme «Palve» ja «Soovide puu» võtta vastu samasuguse 
vaimustusega. 

Niisiis on saanud selgeks, et tee arvukate vaatajate südamesse, kes 
eelistavad probleemfilmi, läheb eelkõige läbi õigeaegse ja täpse teema- 
valiku. Autoripositsiooni iseärasused, filosoofilise analüüsi sügavus ja loo- 
gika, filmikeele originaalsus — kõik see on antud juhul teisejärguline ja 
paremal juhul ei sega «ettevalmistamata» vaatajahulkadel mõistmast neid 
erutavat, lähedast filmisisu. 

Et me eespool möödaminnes juba puudutasime filmihulle, siis vaatame 
võrdluseks, millisel kohal asuvad nad kinoauditooriumi hierharhias. 
«Filmihull» on käesoleval juhul tinglik mõiste. Täpsemalt öeldes peame 
silmas auditooriumi seda osa, kes teadlikult üritab tutvuda nüüdisaegse 
filmikunstiga ja kellel see teatud määral isegi õnnestub. Jutt käib mõistagi 
filmikiubide publikust, kes näevad filme tunduvalt rohkem ning valitu- 
maid kui filmilaenutus suudab praegu pakkuda. Toome filmiklubide külas- 
tajate vastused (lühendatult) analoogilises tabelis. Võrdluseks on tabelisse 
lisatud vastava filmiliigi koht üldhulga vastustes. 

Et skaalad olid identsed, siis võime keskmise näitaja alusel võrrelda 
arvult erinevaid vastajate rühmi. Ekspertgrupi hinnangute polaarsus on 
märksa suurem kui üldmassiivil, kus üleminekud ühelt tunnuselt teisele 
on tunduvalt sujuvamad (keskmine näitaja kõigub tavalistel kinokülasta ja- 
tel väikeses diapasoonis: maksimaalselt 2.98, minimaalselt 2.06). Ekspert- 
grupi vastuste puhul on see märksa suurem: 3.56 kuni 1.60. 

On arusaadav, et konkreetse, valitud vajadustega auditooriumi sümpaa- 


Koht üldmas- 


Filmid... X filmi- = OX üldmas- siivi vastuste 
klubides siivis hierarhias 
1 2 3 4 
mille on teinud tuntud režissöörid 3.56 2.62 12 
mis panevad mõtlema 3.16 2.87 4 
kus esinevad kuulsad näitlejad 3.09 2.98 1 
mille ümber käib arutelu, vaidlused 3.03 2.84 6 
mille on filminud eesti režissöörid 3.03 2.34 19 
mis räägivad inimestevahelistest suhetest 2.82 2.85 5 
mida on soovitanud sõbrad, tuttavad, 
sugulased 2.17 2.72 10 
mis on tehtud kirjandusteoste järgi 2.60 2.69 11 
kus peamiseks on tõsised ühiskondlikud 
probleemid 2.60 2.32 20 
kus saab naerda 2.50 2.98 2 
mis räägivad lindude, loomade, kalade 
elust ning inimese ja looduse suhetest 2.30 2.54 15 
kus on eksootikat 2.29 2.30 22 
mis räägivad armastusest 2.25 2.76 8 
mis räägivad ajaloosündmustest 2.22 2.46 14 
kus toimub midagi põnevat, seikluslikku 2.11 2.92 3 
mida vaatavad palju inimesed 2.03 2.59 13 
kus tegutsevad detektiivid, politsei- 
komissarid jne 1.94 2.75 9 
kus põhiliseks on sõja- ja revo- 
lutsioonisündmused 1.60 2.06 23 


tiad ja antipaatiad väljenduvad palju selgemalt kui suure hulga omad, kus 
hinnangute ja maitsete pluralismi tõttu erinevused nivelleeruvad. Niisiis, 
kuigi vaatajate koondhinnangud erinevatele filmiliikidele lubavad meil 
enam-vähem määratleda «vastuvõetava» ja «vastuvõtmatu» filmikunstis, 
vajab üldpilt siiski detailset täpsustamist: kes mida vastu võtab või ei 
võta? 

Igatahes filmiklubide auditooriumil ei ole raskusi autorifilmi keele 
mõistmisel. Siin ei kahelda ka režissööri rollis. Seiklusfilm satub nende vaa- 
tajate hinnanguis just sinna, kuhu ta kuulub mis tahes intellektuaalses 
seltskonnas. Üldiselt ei vaja see vaatajate liik kommentaare. Üheski suhtes. 

Tahaksin juhtida tähelepanu veel ühele detailile: vaatajate üksmeelsele 
eitavale hoiakule sõja- ja revolutsioonitemaatika suhtes. Ilmselt on nende fil- 
mide juures kaotatud igasugune mõõdutunne ja maitse, kui kõik võimalikud 
auditooriumiliigid (peale asjast ekstra huvitatute) väljendavad sedavõrd 
üksmeelselt vastumeelsust nii pealesuruvalt propageeritud teema suhtes. 

Mis puutub erootilise algega filmidesse, siis siin pole põhjust rääkida 
mingist valikust või eelistusest, sest neid filme meil lihtsalt ei ole või esine- 
vad nad videovariantides säärasel kujul, et neid on parem üldse mitte 
afišeerida. Lähemas tulevikus võivad aga selleski sfääris kerkida tõsised 
probleemid. 


Jätkame vaatajate huvide vaatlust 


Seni oli juttu neist filmidest, mida vaataja eelistab, muidugi juhul, kui 
tal üldse on millestki valida. Vaatame nüüd nähtuse teist külge. Küsime: 
missuguste filmide järele tunnevad vaatajad puudust? 

Pakkusime vaatajale ka siin loendi, mis ei piirdunud pelga žanrilise 15 


liigitusega, vaid koosnes taas igapäevastes vestlustes tarvitatavatest 
väljendustest («seiklusfilmid», «tuntud režissööri filmid», «välismaa 
filmid» jne). Klassikalise filmiteaduse jaoks ei ole loendil pealtnäha ühis- 
alust, variandid võivad üksteist katta — seiklusfilm võib olla nii välismaine 
kui Nõukogude film, välismaine film jälle seiklusfilm jne. Käesoleval juhul 
ei huvitanud meid range terminoloogiline täpsus, vaid vaataja suhtumine 
mingisse filmiliiki (massistreotüüpi). 

Lähtudes niisiis tavapärasest, argielus kasutusel olevast filmiliigitusest, 
võime öelda, et praktiliselt kõigi filmiliikide suhtes on olemas ilmne rahul- 
damatus. 40—50% meie vabariigi elanikkonnast arvab, et kinodes peaks 
rohkem jooksma tuntud režissööride filme, tuntud näitlejatega filme, seik- 
lusfilme, komöödiaid jne. 

On huvitav, et kõige rohkem on vaatajad rahul seiklusfilmidega («sel- 
liseid filme on meie kinodes piisavalt palju» — 35%). Seiklusfilme oli 
vähe ainult 15% vastajate arvates. Millest tuntakse puudust? Eelkõige 
oodatakse ekraanidele komöödiaid (35% arvas, et neid on meie kinodes väga 
vähe). Märgatav on huvi välismaa filmide vastu. 30% vastajaist arvas, et 
neid on väga vähe ja 47% väljendas soovi, et neid võiks olla rohkem. 
Ainult 19% arvas, et välismaa filme on meie kinodes piisavalt. 

Teiste pakutud filmiliikide suhtes (tänapäeva käsitlevad, armastus- 
filmid, kuulsate režissööride ja näitlejate filmid) tundis rahulolematust 
15—20% vaatajaist (nad pidasid ebapiisavaks nende filmide valikut). Järe- 
likult on kõigil filmiliikidel olemas oma potentsiaalne vaatajaskond, 
kuid see on märksa väiksem kui komöödiafilmide (kust leida tõsiselt häid 
komöödiaid?!) ja välismaiste filmide perspektiivne filmiturg. (Siin mängi- 
vad oma osa ideoloogilised piirangud, kuna importfilmide suurenev sisse- 
ostmine võib anda negatiivse tagasilöögi meie oma filmitööstuse arengule. 
Sellest annavad tunnistust mitmete Lääne-Euroopa maade kogemused.) 


Niisiis, kui komöödiafilmide nõudluse rahuldamine sõltub eelkõige 
filmikunsti enda võimalustest, siis välismaa filminõudluse puhul tuleb 
välja töötada paindlikud valikupõhimõtted. Seda selleks, et meie kinoekraa- 
nidel ei hakkaks domineerima välismaised filmid, kuid et nende piisav 
oemasolu stimuleeriks kodumaiste filmitegijate loomingulisi otsinguid. 
Viimastel peaksid olema filmilaenutuse süsteemis soodustatud tingimused. 
Samas tuleks hoolt kanda selle eest, et meie režissööride tõid oleks põhi- 
mõtteliselt võimalik kõrvutada antud žanri parimatega mitte ainult valitud 
vaatajal, vaid ka laiadel publikuhulkadel. 

Tõenäoliselt peaksid ekraanidel linastuma ka keskpärased ja isegi halvad 
välismaised filmid (muidu võib ainult parimate filminäidete peal kasvatatud 
vaataja hakata tundma nende ees liiga suurt respekti), kuid heade ja halbade 
filmide suhe peaks olema hoolikalt läbi kaalutud. Just siin võiks erilist 
rolli mängida filmikriitika, mille autoriteet meie andmetel ei ole sugugi 
liiga suur. 

Nagu öeldud, arvas ligi 2/3 vaatajaist, et kõiki filmiliike peaks meie 
ekraanidel näitama rohkem ja sagedamini. Filmide hulgas, mida meie kino- 
des vaatajate arvates näidatakse piisavalt palju, väärivad seiklusfilmide 
kõrva! tähelepanu ka tänapäevateemalised filmid (nende hulk rahuldab 34% 
vaatajaist) ning filmid inimsuhetest, armastusest jne (33%). Ülejäänud 
filmide hulk rahuldas vaatajaid järgmiselt: filmid kuulsate näitlejatega — 
24%, tuntud režissööride filmid — 22%, komöödiafilmid — 21%, välismaa 
filmid — 19%. Näeme, et eri filmiliikide puhul kõigub rahuldatus 10—15 
protsendini. Samas on ilmne, et potentsiaalsete vaatajate hulk on kõigi 
filmiliikide puhul suur, soov tutvuda mitmesuguste linateostega veelgi 
suurem. Niisiis pole õiglane rääkida filmihuvi langusest. Iseasi on see, 
millisel määral meie filmilaenutus suudab seda huvi rahuldada, säilitada 

16 või toetada. 


Vaataja orientatsiooni aitab täpsustada veel üks tabel, kus vastajad 
hindasid eri maade filme. Küsisime ankeedis «Kas Teile meeldivad filmid, 
mis on loodud näiteks...» ja vastuseks pakkusime välja seitse maad, mis 
tundusid meile vaataja suhtes tunnuslikud. Vastused ei ammenda mõistagi 
suhtumist rahvuskinematograafiatesse. Antud juhul üldistasime teatud maa 
konkreetse filmikunsti üheks tervikuks, mis pole alati kaugeltki õiglane. Mis 
tahes maa rahvuslik film võib kujuneda tippteoseks, aga ta võib esindada ka 
kõige madalamat taset. Tabel võimaldab siiski kõnelda eri maade filmi- 
kunsti üldisest reputatsioonist meie vaatajate seas (mõistagi vaid pakutud 
variantide piires). Vastused on esitatud protsentides. 


x filmid Uldiselt / Kuidas Üldiselt Üldse ei Selle maa filmi- 
meeldivad kunagi ei meeldi meeldi kunstiga ei ole 

piisavalt 
tuttav 

4.34 Prantsusmaa 59 33 3 (0) õ 

4.22 Itaalia 46 41 5 1 6 

4.21 USA 42 46 3 1 6 

4.19 NSVL 28 65 5 1 1 

3.50 Poola 15 48 19 4 13 

3.38 Ungari 12 48 17 4 16 

3.30 India 21 25 23 25 5 


Näeme, et vaatajad eelistavad mõne maa filme (Prantsuse, Itaalia, 
USA) tunduvalt rohkem kui teisi. Huvipakkuv on ka hinnangute teine pool: 
suurem osa vaatajaid ei kahtle selles, et nende käsutuses olev informatsiooni- 
pagas on küllaldane otsustamaks ühe või teise filmimaa kasuks või kahjuks. 
Samas on teada, et tegelikult satuvad nende maade (erandiks NSVL) lina- 
teosed meie vabariigi ekraanidele haruharva (nagu vastajad eespool ka 
ise märkisid). Järelikult on vaatajate arvamused kujunenud üksikute filmide 
põhjal, mis meie kinodes on jooksnud. 

Võime kummutada ka kujutluse, nagu oleks hästi teada kõik see, mis 
toimub NSV Liidu filmielus: peame silmas suurt hulka nn riiulifilme. Veel 
1986. aasta kevadel neist filmidest avalikult ei räägitud, mistõttu filmi- 
kunsti arengupilt ei paistnud nii kodu- kui välismaa vaatajatele täielik. 

Vaatajad tunnevad suhteliselt vähe sotsialistlike maade filme (Ungari, 
Poola), kuid nende filmide puhul toimivad ka pisut teistsugused vastuvõtu 
seaduspärasused. Mis puutub India filmidesse, siis nende suhtes polarisee- 
rusid vaatajad ootuspäraselt kahte leeri: ühed, kellele meeldivad need väga, 
ja teised, kellele üldse mitte. 

Veendumus, et tuntakse NSV Liidu ja filmialaselt tugevate kapitalistlike 
maade ekraanikunsti pole vastuolus vaatajate väljendatud vajadusega 
laiendada välismaiste filmide sisseostu, samuti suurendada mitmesuguse 
temaatikaga filmide ekraanilepääsu. Üks asi on see, et ollakse veendunud 
oma kompetentsuses, teine asi on soovide-vajaduste maksimaalne rahulda- 
mine. 

Igale vaatajale oma film 

Käesoleva artikli esimeses osas näitasime, et praegu ei mängi filmi- 
auditooriumi diferentseeritus tegelikult kuigi suurt rolli. Kui me ka selgi- 
taksime täpselt välja, kes mida kinost otsib, poleks meil ikkagi võimalust 
auditooriumi ootusi rahuldada. Filmilaenutus töötab hetkel niigi oma võima- 
luste piiril, mistõttu tühised võtted töö parandamiseks, mida ta võiks endale 
lubada, ei mõjuta kuigi oluliselt asjade käiku. 

Praeguses seisukorras tundub vaatajate vajaduste analüüs teatava sko- 
lastilise «klaaspärlimänguna». Aga mängigem seda siiski kaasa. Niisiis, 
lootmata erilisele praktilisele efektiivsusele, rahuldugem lihtsalt infor- 
matsiooniga, mida pakub meile auditooriumi tüpoloogia. 

Eelkõige pälvivad selles seoses huvi nn võtmetemaatikaga filmid. 47 


Need on universaalsed linateosed, mille vastu tunnevad huvi näiliselt 
vastandlike hinnangutega vaatajad. Sellisteks filmideks osutuvad seiklus- 
filmid, mõtlemapanevad filmid ja filmid tuntud näitlejatega. Nende suhtes 
on positiivselt häälestatud nii väga nõudlik vaataja kui ka need kinokülas- 
tajad, kes ei esita filmidele kuigi tõsiseid nõudmisi (ehkki nad pole ka mõtle- 
mapanevate filmide vastu! ). 

Traditsiooniline seisukoht, et noorsugu eelistab esmajärjekorras seiklus- 
ja detektiivfilme, leidis ka meie uurimuses järjekordset kinnitust. Korre- 
latsioonianalüüs lubab väita, et huvi nende filmide vastu sõltub otseselt 
vaataja vanusest. Tõsi küll, sõltuvus on ühepoolne. See tähendab, et nn 
noorsoofilmi olemasolu kõrval ei saa me täheldada nn täiskasvanute filmi 
olemasolu. Täiskasvanute huvi jaguneb mitmete filmiliikide vahel ega 
moodusta mingit eraldi märgatavat tervikut. 

Missuguseid filme noorsugu siis eelistab? Nagu öeldud, esmajärjekorras 
seiklusfilme (vanuseline korrelatsioon r=—0,24). Kuid vanuseline korrelat- 
sioon on veel suurem õudusfilmide puhul (kuigi ekraanidel polegi õieti 
midagi vastavat linastunud, kui, siis ainult väga kerges meelelahutuslikus 
vormis; antud juhul on siis tegu teatava «soov-filmiliigiga», mida ootavad 
mõistagi just noored vaatajad). Korrelatsioonikoefitsient oli õudusfilmide 
puhul 0,31. Järgmiseks eelistasid noored filme, kus tegevus toimub kosmo- 
ses — teistel planeetidel jne (r=0,27) — ja filme, kus on erootikat (r=0,26).' 
Mida vanemaks vaataja saab, seda vähem tõmbavad teda detektiivfilmid, 
tuntud näitlejate nimed ja sõprade või tuttavate soovitused minna vaatama 
seda või teist filmi. Noorsugu pöörab rohkem tähelepanu ka režissööri 
nimele, kuid see seos pole enam nii märkimisväärne kui eespool mainitud. 
Viimati mainitud filmiliikide puhul kõigub korrelatsioon 0,19 ja 0,15 vahel. 

Üldiselt on noorte vaatajate huvi nimetatud kolme filmiliigi (õudus-, 
kosmose-, erootiline film) suhtes omavahel küllalt tihedasti seotud. Koos 
moodustavad nad teatava «keelatud» filmide grupi, mille kohal hõljub 
skandaalne, salapärase kättesaamatuse oreool ning mida näha õnnestub 
vaid vähestel. 

Meie uurimuse andmetel ei võta seda liiki filme vastu naisvaatajad 
(või vähemalt jätavad nad ankeedivastustes mulje, et ei soovi neid filme vaa- 
data). Siin näeme tugevat negatiivset sõltuvust. Naised eelistavad see- 
vastu filme inimestevahelistest suhetest, armastusest. Meestest mõnevõrra 
rohkem tunnevad naised huvi kirjandusteoste ekraniseeringute ja kuulsate 
näitlejatega filmide vastu. Eespool öeldu pole ilmselt vastuolus tavapärase 
ettekujutusega naisauditooriumi psühholoogiast. 

Vaatajad, kes armastavad seiklusfilme, käivad teistega võrreldes rohkem 
kinos. Õudus- ja kosmosefilme eelistavad need vaatajad, kes oma vaba aja 
kulutavad meelsamini meelelahutusele, tantsule, spordile. Ka nemad käivad 
kinos suhteliselt sageli. 

Tosiseid ühiskondlikke probleeme käsitlevaid filme eelistavad vaatajad, 
kes ise on ühiskondliku tööga hõivatud (r—0,24). Neid tõmbab enam ka tun- 
tud režissööri film. 

Režissöörifilmile on rohkem orienteeritud kultuuritöötajad (82% neist 
valiks vaatamiseks eelkõige tuntud režissööri töö). Haridus- ja teadustöö- 
tajatel oli see näitaja 62%, insenertehnilistel töötajatel 62%. 

Põhjuste seas, mis tegelikult mõjutavad filmivalikut, osutus olulisimaks 
«film loob hea meeleolu». Seda asjaolu pidasid väga tähtsaks või tähtsaks: 

põllumajandustöötajatest 93%, 

mittekvalifitseeritud töölistest 91%, 

kvalifitseeritud töölistest 84%, 

kultuuri- ja teadustöötajatest 68%, 

üliõpilastest 57%. 

TEt korrelatsioonikoefitsient osutub siin sotsiaalselt tähenduslikuks juba alates 0,06-st, 
18 siis on tõepoolest alust rääkida suhteliselt tugevast ealisest sõltuvusest. 


Tihe korrelatsioon režissöörifilmi eelistamise ja valikupõhjuse vahel — 
«filmis käsitletakse mulle tähtsaid probleeme» — lubab autorifilmi suhtu- 
mist siduda vaimsete otsingutega. Mõistagi toimib see ainult siis, kui 
filmi keel on arusaadav ja mõistetav. Kui me võrdleme režissöörifilmi osa 
praeguses reaalses filmivalikus vaatajate subjektiivsete hinnangutega, siis 
võime rääkida vaid autorifilmi potentsiaalsetest võimalustest. Sest praegu 
tundub autorifilmi teoreetiline, abstraktne autoriteet olevat mõnevõrra 
suurem kui nende filmide reaalne osa igapäevases filmilevis. 


Tüübid, tüübid, tüübid 

Tulemusi üle hindamata saame siiski kindlaks määrata erinevad vaata- 
jatüübid, mis on saadud sotsioloogiliste andmete töötlemise (tüpoloogia) 
alusel. 

Piirdume mõnevõrra kuiva kirjeldusega ja jätame seejuures käsitlemata 
mitmed sisulised asjaolud (respondentide keelelised erinevused, lahknevused 
linna ja maa, kultuurikeskuste ja -äärealade vahel, vanuselised ja 
soolised erinevused). Need parameetrid nõuavad põhjalikumat käsitlust, 
siin esitatav materjal on pigem konstateeriv. 

Eristasime seitset vaata jatüüpi, kusjuures lähtusime eelkõige filmivaliku 
motiividest. 

I tüüp. Siia kuulus 22% küsitletutest. Et valikumudel vastas Eesti NSV 
elanikkonnale, siis peaks siin öeldu kehtima tõenäoliselt 22% vaatajate 
kohta. See vaatajatüüp valib võimaluse korral väga tihti või tihti komöö- 
dia, seiklusfilmi, detektiivfilmi, õudusfilmi, filmi tuntud näitlejate, muusi- 
kute või lauljatega. Pisut harvem vaatavad nad filme, mis panevad mõtlema. 
Tuntud režissööride filme või kirjandusteoste ekraniseeringuid vaatavad 
nad harva ja loobuvad sõja- ja revolutsiooniteemalistest filmidest. Küll 
aga võivad vaadata armastusfilme. Tüübi esindaja on enamasti mees (see 
on ainus tüüp, kus meespool domineerib). Keskmine vanus 15—30 aastat. 
Kolmandik neist on kvalifitseeritud töölised (31%), järgnevad insener- 
tehnilised töötajad (12%), õpilased (11%), mittekvalifitseeritud töölised 
(10%). Teiste tüüpidega võrreldes on siinne haridustase kõige madalam. 
Seda tüüpi vaatajat kohtab võrdselt kõigis Eesti linnades, kaasa arvatud 
Tallinn, samuti kõigis rajoonides. 

II tüüp — 21% elanikkonnast. Vastupidiselt eelmisele tüübile dominee- 
rivad siin naised. Osutub, et siinse vaataja vaimsed vajadused on aste 
kõrgemal. Mehed ei puudu ka siit seltskonnast, kuid nende hulk on märksa 
väiksem (naisi kuulus siia tüüpi 65%, mehi 35%). See tüüp vaatajaid eelistab 
filme, mis räägivad inimestevahelistest suhetest (eetiline problemaatika), 
filme, millest palju räägitakse, tuntud näitlejatega filme, mõtlemapanevaid 
filme. Küllalt sageli vaatavad nad ka kirjandusteoste ekraniseeringuid 
ja kuulsate režissööride filme. Mõnevõrra vähem tuntakse huvi armastus- 
filmide, komöödiate, seiklus- ja detektiivfilmide ning eesti režissööride 
toöde vastu. Harva vaadatakse filme, mis käsitlevad tõsiseid ühiskondlikke 
probleeme. Üldse ei tunne see vaataja huvi õudusfilmide, sõja- ja revo- 
lutsioonifilmide, ilusa elu või õnneliku lõpuga filmide vastu. Lahtine 
melodramatism on neile vastuvõtmatu. Põhiliselt kuuluvad siia tüüpi tööl- 
käijad: kvalifitseeritud töölised, teenistujad, kaubandus- ja teenindus- 
töötajad, insenertehniline personal. Haridustase on teistest kõrgem (kõr- 
gema haridusega 32%). Domineerivad Tallinna ja Tartu elanikud, osaliselt 
ka Kohtla-Järve omad. 

HI tüüp — 17% elanikest. See osa vaatajaist on orienteeritud univer- 
saalsele nn võtmetemaatikale, mida eespool mainisime. Nende hulka kuulu- 
vad mõtlemapanevad filmid ning tuntud näitlejate filmid. Siinne vaataja 
peab väga tähtsaks ühiskondlikku arvamust, ta valib maksimaalselt sageli 
filme, millest palju räägitakse. Seiklusfilmide vastu tunneb ta kesk- 19 


mist huvi, kuid osutab teiste tüüpidega võrreldes märksa suuremat 
tähelepanu autsaiderile, nimelt sõja- ja revolutsiooniteemalisele filmile. 
See tüüp ei vaata Eesti filme. Keskmine vanus on 20—32 aastat, käib tööl 
(töölkäijate osatähtsus oli siin niisama suur kui küsitletute üldmassiivis). 
Siia kuuluvad peamiselt Tartu, Narva, Kohtla-Järve, Pärnu ja väikelinnade 
elanikud ning Põhja-Eesti maarahvas. 

IV tüüp hõlmab nagu eelminegi 17% elanikest. Suhtub kinoskäimisse 
üldiselt passiivselt, tal ei ole selgeid eelistusi. Seevastu teab hästi, mida ta 
vaadata ei taha. Ta ei soovi vaadata lauljate ja muusikute filme, kosmose- 
filme, tuntud režissööride filme, kirjandusteoste ekraniseeringuid ja mõis- 
tagi sõja- ja revolutsiooniteemalisi filme. Filmi valikul juhinduvad need 
vaatajad enamasti sõbra või tuttava soovitusest. Kui nad üldse midagi 
sagedamini vaatavad, siis on see kas detektiiv- või seiklusfilm. Sotsiaal- 
demograafiliselt on see tüüp kirju: vanus kõigub 21—55 aastani, siin on 
pensionäre, põllumajandustööta jaid, kvalifitseeritud töölisi, insenertehnili- 
si töötajaid. Eelkõige kuuluvad siia tüüpi väikelinnade ja maarajoonide 
elanikud üle kogu Eesti. 

V tüüp on samuti kino suhtes passiivne. Siia kuulub 13% elanikest, ees- 
kätt Pärnust, väikelinnadest, Kesk- ja Põhja-Eesti maarajoonidest. Nad 
vaatavad mõnevõrra kõiki pakutud filmiliike, erandiks on vaid tõsiseid 
ühiskondlikke probleeme käsitlevad filmid ja Eesti režissööride filmid, 
neid nad ei vaata. Pisut enam eelistavad nad filme, millest palju räägitakse. 

VI tüüpi võiks iseloomustada lühidalt — kinovihkajad. See väljendus ka 
ankeedi mittetäitmises. Igatahes jätsid just nemad kõige sagedamini tabe- 
lid täitmata, vastamise korral aga märkisid tihti maksimaalselt eitavaid 
vastuseid. Siia kuulub 8% vastajaist. Siin on kõige rohkem pensionäre 
(24%). Kvalifitseeritud töölisi oli 19%, teenistujaid 16%. Teiste tegevus- 
valdkondade esindajaid oli siin tüübis suhteliselt vähe. Keskmisest vähem 
on keskharidusega inimesi, rohkem algharidusega. Kuid ka kõrgema 
haridusega vastajaid oli siin märgatav osa. Selles tüübis ristuvad polaarse 
haridusega vaatajad. See vaataja väljendab selgesti hoiakut, et ta ei soovi 
oma aega raisata kommertsfilmide vaatamisele, kuid ta ignoreerib ka suurt 
osa nn tõsistest filmidest. Tõsi, viimaste suhtes ei olda küll nii kategooriline: 
mõned mõtlemapanevad filmid pälvivad siiski vahel ka selle tüübi tähele- 
panu. Veel harvem, kuid vahel siiski vaadatakse filme, mis käsitlevad 
inimese ja looduse suhteid, aga ka eetilise problemaatikaga filme. Mainitud 
teemaloend pakub huvi eelkõige seetõttu, et osutab, milliste filmide abil 
võiks intrigeerida seda kino suhtes niivõrd mittekontaktset publikut. 

VII tüüp on kõige väiksemaarvulisem — 2%. See tüüp eelistab eesti 
režissööride filme ja kirjandusteoste ekraniseeringuid. Eitavalt suhtuvad 
selle tüübi esindajad sõja-, kosmose-, õudus- ja erootilistesse filmidesse. 
Nad ei ütle ära ka seiklus- või detektiivfilmidest, kuid sagedamini valivad 
ajaloolisi filme. See on ainus vaatajatüüp, kelle juures võime täheldada 
keskmisest madalamat sissetulekut (62% siinsetest vaatajatest teenisid kuus 
vähem kui 100 rbl inimese kohta). Eelkõige kuuluvad siia vanemad inimesed 
(45 ja vanemad), keskmisest rohkem on pensionäre, kuid leidub ka teadus- ja 
haridustööta jaid, pisut vähem töölisi. Naisi on rohkem kui mehi. 


Ühe teema lõpp on teise algus 


Kuivõrd kasulikuks osutuvad siinse uurimuse andmed meie filmilaenu- 
tuse töö korraldamisel, seda näitab tulevik. Igatahes eeldab see sotsioloo- 
gide ja kinovõrgu praktikute tihedamat koostööd. Otsustav osa jääb siin 
muidugi praktikutele. Tulemuste analüüs jätkub, vajaduse korral võib 
kirjeldatud pildile lisada veel hulga uusi detaile. 

Niisiis kujutab pakutud sotsioloogiline materjal vaid alust, millest 

20 edasine töö peaks lähtuma. Käsitlesime artiklis ju tegelikult vaid kaht 


kitsast ja konkreetset teemat: 1) filmirepertuaari ja selle rolli, 2) vaatajat 
ja tema eelistusi. 

Mis võiks järgneda? Ilmselt kõik, mis filmindusega ikka kaasas käib: 
reklaami funktsioonid, kriitika osa, kinovõrgu arenguperspektiivid, kino ja 
televisiooni vahekord, kino ja video... Kõigil mainitud teemade käsitlemi- 
sele on filmisotsioloogilise uurimuse andmed lähtealuseks, nendest saab ja 
tuleb teha konkreetseid järeldusi. 

Setu mitmehäälsus: 


kogumislugu ja kokkuvõte 


VAIKE SARV 


Anna Raudkats ja A. 0. Väi- 
sänen 1912. aastal Setumaal. 


Läänemeresoomlased on läbi aastatuhandete laulnud oma laule ühe- 
häälselt. Erandiks nende hulgas on setu etniline grupp Kagu-Eestis, kes 
kannab oma laule ette mitmehäälselt. See tähendab, et eeslaulja esitab 
üksi oma värsi, mida mitmehäälne koor kordab. Setudel on küll ka ühehääl- 
seid laululiike, mida lauldakse peamiselt lastele (hälli- ja mängimislau- 
lud) või esitavad lapsed (mängu- ja karjaselaulud). Üksi esitatakse ka mui- 
nasjuttudesse põimitud laule ning valdavat osa surnuitke. Ülejäänud laulu- 
liigid, nagu töö- ja tavandilaulud, lüroeepika ja nüüdisaegsed improvisat- 
sioonidki, on mitmehäälsed. Setu rahvalaulude kogumise ajalugu näitab, 
et mitmehäälsus on algusest peale olnud viisikirjuta jatele tõsine probleem. 
Esimeseks noodikirja valdajaks neil aladel oli soome haridus- ja kultuuri- 
tegelane, rahvaluulekoguja ja uurija A. A. Borenius-Lähteenkorva. Võt- 
nud 1871—1897 «Kalevala» algkodu otsinguil osa kaheksast pikemast kogu- 
misretkest Karjalasse, Ingerimaale ja Lääne-Soome aladele, jõudis Bore- 
nius 1877 suvel ka Eestisse. 6.—13. juulini kirjutas ta Räpina ümbruse 

22 setu külades üles 87 rahvaviisi ja tõi sealt lisaks kaasa kümmekond karja- 


pasunat ning kannelt'. Kuid nagu setu rahvaluule suurkoguja J. Hurt juba 
1886. aastal «Vana Kandle» esimese kõite eessõnas nimetas, polnud Bore- 
niuse Eestis kogutud viisidest hiljem midagi kuulda“. Rahvalaulude kogu- 
misretkel tehtud noodistused, puhtalt ümber kirjutamata ja lähemalt uuri- 
mata, jäid Soome Kirjanduse Seltsi arhiivi ning on praegu koopiatena 
kättesaadavad ENSV TA Fr. R. Kreutzwaldi nim Kirjandusmuuseumi 
rahvaluule osakonnas. 

Boreniuse üleskirjutatud setu rahvalaulud annavad tunnistust mõist- 
vast ja tähelepanelikust suhtumisest rahvaviisisse ning küllaldasest töö- 
oskusest. Kuigi ilma muusikalise erihariduseta (Borenius lõpetas Helsingi 
ülikooli filosoofiateaduskonna), oli ta lapsepõlves omandatud pillimängu- 
oskuse ja ülikooli päevil harrastatud kooris laulmise tulemusel tõsiselt 
arvestatav rahvalaulude noodistaja. Tema üleskirjutused piirduvad küll 
1—2 värsi viisi ja sõnadega, kuid kõik kooris lauldud värsikordused on 
üles märgitud mitmehäälselt. Enamikule lauludest on lisatud rahvapärane 
viisinimetus: «pikk ääl», «meeste ääl», «pulma ääl» jne, mis tublisti kor- 
vab sõnade nappust. Noodistused on tehtud originaalhelistikus, sageli üles 
kirjutatud oktav kõrgemalt. Retsitatiivsed meloodiad on jäetud nii ees- 
laulja kui ka koori osas taktidesse jagamata, kindlama meetrumiga laulud 
on taktidesse jagatud. Borenius ei kasuta rohkem kui pooletoonilisi kõrgen- 
dusi ja madaldusi ning on kogu noodipildi lähendanud klassikalisest muu- 
sikast tuttavatele eeskujudele. 


Näide 1. Tantsu-hääl 


Näi- o = ke-ze, näi-o =ke-ze —noo-rõ - kõ- 15. 


Boreniuse suur teene rahvamuusikateadusele seisnes eeskätt selles, et ta 
oli esimene, kes pööras tähelepanu regiviiside mitmekesisusele: «Üldine 
on väär arvamus laulude viisidest, tavaliselt arvatakse, et neid on ainult 
üks. Metsa tagasihoidlike lilledena nad küll ei uhkusta hiilgavate värvi- 
dega, ka muinasruno tagasihoidlik ülesehitus takistab seda. Ometi pälvi- 
vad nad rohkem tähelepanu, kui see neile osaks on saanud.»* Boreniuse 
üleskutse leidis vastukaja ning Soome Kirjanduse Seltsi toetusel jätkus 
rahvaviiside kogumine ja uurimine. 

1883 saadeti Tartusse K. Krohn «eesti laulude käsikirjalisi ülestähen- 
dusi katalogiseerima ja «Kalevala» eepiliste lauludega kokkukäivaist lau- 
ludest käsikirju valmistama».' Siin tutvus ta ka kolme aasta eest Peterburi 
konservatooriumi lõpetanud M. Härmaga ning kutsus noore eesti muusika- 
tegelase Helsingisse.” 1895. aasta kevadise külaskäigu järel Soome alustas 
M. Härma rahvaviiside kogumist SKS-i stipendiaadina. 1904. aasta kogu- 
misretkel, seekord juba 0. Kalda eestvõtmisel, noteeris M. Härma ka ühe 
setu viisi (EÜS I 1001 (36)). Paraku oli setu mitmehäälsus haritud kõrvale 
ilmselt liiga võõras kuulda, veel enam üles kirjutada. Oli ju juba Chr. H. J. 
Schlegel, kes Eestimaal koduõpetajana töötades 1815. aastal Pihkva kuber- 
mangus setu laulu kuulis, märkinud, et «see oli poolmetsikute inimeste 
kriiskav laulmine»*. 


* E. Itkonen, A. A. Borenius-Lähteenkorva. Kansanrunouden kerääjä ja 
tutkija. Helsinki, 1936, lk 49. 

* J. Hurt. Vana kannel 1. Tartu, 1886, lk 19. 

* E. Itkonen. Op. cit., lk 74. 

t K. Krohn. Soome-Eesti vanast rahvalaulust. Tartu, 1924, Ik 39. 

> A. Vahter. Miina Härma. Tallinn, 1971, lk 37. 

* Chr. H. J. Schlegel. Reisen in mehrere russische gouvernements VI, Meinungen. 1831, 
1k 104—107. 

Esimeseks eesti soost muusikuks, kes setu mitmehäälsust üles märkis, 
oli tookordne Peterburi konservatooriumi üliõpilane S. Lindpere. 1904 
SKS-i ülesandel üles kirjutatud laulude hulgas on 22 setu rahvaviisi koos 
sõnadega 1—2 värsi ulatuses. Viisid on kirja pandud transponeeritult ühe 
võtmemärgiga helistikku ilma viiteta algkõrgusele, kuid see-eest leidub 
märkusi ettekande tempo («õige ruttu», «hõljudes» jne) ning laulu funkt- 
siooni («kul'atamise laul», «noore rahva laul talvise paastu ajal» jne) 
kohta. Kindla meetrumiga lauludes on taktikriipsud, retsiteerivates vii- 
sides need puuduvad. Enamik lauludest on kahehäälsed ja üles kirjutatud 
ühe viisirea ulatuses. 


Näide zž. Saaja' laul 


1904. aastal 0. Kalda eestvõtmisel alanud Eesti Üliõpilaste Seltsi kogu- 
mistööde ajal rakendati esmakordselt kahe spetsialisti, filoloogi ja muu- 
siku koostööd. Kui mitmes Eesti piirkonnas andis see häid tulemusi, siis 
setu mitmehäälset laulu ei osutunud paarikordse kuulamise järel võima- 
likuks soovitava täpsusega üles märkida. Fonograafide hankimine pol- 
nud aga jõukohane EÜS-ile, kes sai sissetulekuid vaid liikmemaksudest, 
pidudest ja annetustest. Samuti puudusid vastavate tehniliste oskustega 
kogujad. 0. Kallas pöördus abi järele soome muusikateadlase A. Launise 
poole, kes oli oma väitekirja jaoks materjali kogudes tutvunud eesti rahva- 
viisikorjandusega ja ühtlasi soovitanud muretseda fonograafi, mis või- 
maldaks viiside kõigekülgselt täpset jäädvustamist.” 

Launis saatiski Eestisse tookordse Helsingi ülikooli üliõpilase A. 0. Väi- 
säneni. Viimase reisikirjast loeme: «Pääasjalikult oli see minu muusika- 
teooria õpetaja Dr. Armas Launis, kelle läbi teekond mulle võimalikuks 
sai. Tema teatas, et Soomest rahvaviiside koguja Eestisse kutsutud oli, ja 
jättis, sest et ta ise kutset kuulda ei võinud, töö minu hooleks. Seepärast 
pöördusin Soome Kirjanduse Seltsi poole seks otstarbeks fonograafi ja 
150 marka stipendiumi paludes, kuna ma iga saadud viisi ärakirja anda 
lubasin. Mõlemad, niihästi stipendium kui ka fonograaf lubatigi.»” 

Väisäneni tegevusega algas uus etapp setu rahvaviiside kogumise aja- 
loos. Enam ei tulnud laule üles kirjutada ühekordse esituse ajal aidatrepil 
või põlluserval, vaid noodistada sai vaharullidele salvestatud heli kor- 
duva kuulamise järel. Avanes võimalus üleskirjutusi kontrollida, neid täp- 
sustada ja parandada. 

Väisänen käis kuuel korral Eestis rahvaluulet kogumas, kusjuures tema 
peamiseks huviobjektiks sai Setumaa. Esimeses reisikirjas 1912. aasta 
suvest märgib ta, et vana rahvalaulu võib veel harva leida, kuid «setude 
juures õnnestub see sageli, sest nende juures on säilinud veel improvisat- 
sioon, mis on omane primitiivseile rahvaile. Seal on folkloristil mida teha.»* 
Ja Väisänen asus tööle. 1912. aastal kogus ta 474 meloodiat, 1913 — 444 me- 
loodiat, 1914 ligikaudu 500 meloodiat fonograafirullidele (viimased hävisid 
ebasoodsate hoiutingimuste tõttu). 1921., 1922. ja 1923. aasta kogumistöö- 
dest pole täpset ülevaadet, sest materjalid paiknevad SKS-i arhiivis ja on 
vaid osaliselt Tartusse kopeeritud. 

Esialgu töötas Väisänen koos sõnadekirjutajaga. Fonograafirullile jääd- 


7 K.Leichter. Rahvaviiside kogumisest Eestis. Rmt: Vanavara vallast. Tartu, 1932, Ik 168. 
> EÜS IX, 1261. 
24 * Sealsamas. 


vustati laulust vaid esimesed värsid, mille Väisänen hiljem noteeris. Noo- 
distused on tänaseks saanud põhiliseks allikaks, sest fonograafirullide kva- 
liteet on aastatega üha kahanenud. Väisänen andis 1912. aasta reisikirjas 
ka esimese setu rahvalaulude muusikalise iseloomustuse. «Mis viisidesse 
puutub, siis on nad teaduslikult väga huvitavad oma rütmika ja kahehääl- 
suse poolest. Viiside rütmus on väga vaheldusrikas ja ühineb suurel määral 
kõnelemisega, kuna meloodia seevastu väga primitiivne on. Iseäralik on 
kooslaul, mis eestlauljaga harilikult esimese rea lõpul ühineb ja tertsi võrra 
kõrgem on, mõnikord päähäältega ühinedes. See terts on primitiivne, ajuti 
enam suurele, ajuti väiksele lähenedes, pea mitte ilmaski puhas. Igal üksi- 
kul maakohal on ainult võrdlemisi vähe mitmeloomulisi viisisi.» 'Y 

Reisikirjades märgitud setu viiside omapära püüdis Väisänen näidata 
ka noodipildis. Retsiteerivat laulmistava katsus ta edasi anda vahelduva 
taktimõõdu abil või kasutas punktiiriga tähistatud taktikriipse sõnarõh- 
kude näitamiseks. Tempereeritud helisüsteemist erinevuse näitamiseks 
kasutab Väisänen märke +) (pisut kõrgemalt) ja 4J (pisut madalamalt). 
Kui esimese kogumisaasta laulude hulgas on ülekaal ühehäälsetel lauludel, 
siis 1913. aastast alates on fonografeeritud ja noodistatud valdavalt mit- 
mehäälseid laule, mis vastab ka tegelikule ühe- ja mitmehäälsete laulude 
vahekorrale Setumaal. 

Väisäneni, samuti kui Boreniuse ja Lindpere noodistustes on eeslaulja 
partii, mis on helikõrguselt madalam, kirjutatud noodivartega üles. Üle- 
mise saatehääle partii on kirjutatud kord üles, kord alla viidud noodivar- 
tega, mis teeb kohati võimatuks eri häälte liikumise jälgimise. Selles küsi- 
muses valitseva juhuslikkuse kõrvaldas alles H. Tampere, kes võttis kasu- 
tusele tänaseni kasutatava noodipildi: ühele noodireale kirjutatud mitme- 
häälses laulus on kõrgem hääl (rahvapärase nimetusega «killõ», mis tähis- 
tab kõrget, tugevat häält) näidatud noodivartega üles, madalamad hääled 
(«torrõ», tõre hääl) noodivartega alla. 

Aastatega muutuvad Väisäneni noodistused üha täpsemaks. Üha tihe- 
damini leidub metronoomiga määratud temposid ja eraldi välja kirjutatud 
heliridu algkõrguses, kusjuures viisid on transponeeritud kergema loeta- 
vuse huvides ühe võtmemärgiga helistikku. 1922. aasta noodistuste hul- 
gas leidub juba terves ulatuses jäädvustatud laule, mis võimaldas vaa- 
delda rahvalaulu kui tervikteost. Üheks vahendiks vormi kujundamisel 
rahvalaulikute käes on meloodiline modulatsioon pool kuni kaks tooni (mõ- 
nikord ka väiksemas või suuremas ulatuses) alla. Seda nähtust, rahvapä- 
rase nimega «kergütämine», märkis esmakordselt üles Väisänen. 


Näide 3. Itk sõbrakõsõlõ 


Väisäneni setuainelised uurimused pole aga kuigi olulisel määral kokku 
võtnud setu rahvamuusika teoreetilisi küsimusi, vaid piirduvad peamiselt 
Setumaa ajalugu, etnograafiat ja kombestikku puudutavate teemadega. 
Vaid 1923. aastal ilmunud artiklis «Eesti rahva vana laulumuusika» lei- 
dub setu laulmistava iseloomustav lõik. «Ka mitmehäälses kooris on alati 
ainult üks «killõ» laulja, kellelt siis vastupidavat häält nõutakse. Ees- 
lauljale annab rea kordamine teiste poolt võimaluse hinge tõmmata, mida 
tema aga harva tarvitab; juba kordamisrea lõpul ühineb ta teistega ja eri- 
neb harilisest helikäigust, ühes mõne teise «torrõga», nii et lauluviisisse 


'“ Sealsamas. 

sünnib mõningaid toonika ja dominandi kolmkõlasid, millede najal või- 
malik on määrata lauluviisi sagedasti ebakindel tonaliteet. Lauljate arv 
pulmalauludes on paariliseks määratud, sest neid laulavad peigmehe ja 
mõrsja «kaisjad», peigmehe kaased ja mõrsja vakanaised. Neid nn. kaasi- 
tajaid on üks või kaks paari. Kumbki paar kordab juhatava paari viisi 
täiesti ja ühineb lauluga juba enne kui eelmised on lõpetanud korduva ref- 
rääniga «kas'ke, kas'ke». Sedasama jätkatud kordust võib leida ka mõne- 
des mängu- ja talgulauludes. Laulmisel tekkinud väsimuse vähendami- 
seks tarvitavad setud oma moodi «kergütämist». Kui laulu jätkates tooni- 
ala tükib ülenema, parandatakse asja nii, et seda mõnede korduste järel 
suur sekund alla lastakse.»'' i 

Eesti rahvaviisikogujate hulgas oli esimene fonograafi omanik helilooja 
C. Kreek, kes omandas haruldase aparaadi 1914. aastal. Alustanud kogu- 
mistööd juba Peterburi konservatooriumi üliõpilasena 1911 O. Kalda juha- 
tusel, sai Kreegist innukas rahvalaulude koguja ja uurija kogu eluks. Su- 
vel 1921, kui Kreek töötas Lääne-Eestis Ridala kihelkonnas, fonografeeris 
ja hiljem noodistas ta tookordse Muusikamuuseumi ringreisist osavõtnud 
setudelt kolm laulu. Reisikirjeldusest loeme: «Saime kuulda, et setud Haap- 
salus pidu annavad, siis ruttasime selleks ajaks linna. Sääl fonografeeri- 
sime enne pidu need kolm laulu. Rohkem ei jõudnud. Peale pidu ei saanud 
ka enam, sest et nad Tallinna sõitsid. Sõnad saime ainult ühel laulul üles 
tähendada. Lubasid teised sõnad järele saata, aga ei ole seda teinud. Fono- 
graafist ei saa ka nendest sõnadest jagu.»'* 

Kreegi dešifreeritud setu laulude noodipilt sarnaneb kooripartituuriga. 
Helilooja paigutab eeslaulja ja koori partiid eri noodijoonestikule, mis 
võimaldab selgesti eraldada kolme üksust ja nende liikumisteid. 


Näide 4. Peigmehe väljasaatmine kodunt. 


Kuigi Kreek olevat setu laulikuid ka hiljem fonografeerinud'”, ei leidu 
vastavaid noodistusi Teatri- ja Muusikamuuseumi fondides. Küll aga on 
seal mapp (M 11: 1/309) kõikide kuni 1932. aastani tehtud setu rahvavii- 
side koopiatega (6035 laulu ja pillilugu), mille Kreek on enda jaoks ümber 
kirjutanud ja mõnel määral ka viisi ulatuse, rütmi ja motiivide kaupa süs- 
tematiseerinud. 

1930. aastast pärinevad E. Oja ja K. Leichteri setu rahvalaulude noo- 
distused. Oja kogus siis rahvaviise Rõuge kihelkonnast Haanja vallas, kus 
ta kohtus Setumaalt pärinevate õdede Karrodega. Nendelt pärinebki 18 ühe- 
ja 5 kahehäälset ühe värsi ulatuses üles kirjutatud setu laulu Oja fon- 
dis Eesti Rahvaluule Arhiivis. Et ettekandjaid oli ainult kaks, laulis ees- 
laulja ühtlasi koori partiid. «Killõ» partii märkis Oja eraldi noodijoonele, 
jätkates sel kombel Kreegi kooripartituuri põhimõtte rakendamist rahva- 
muusikas. Oja tähelepanelikust suhtumisest rahvalaulusse annab tunnis- 
tust veerandtoonilise alteratsiooni märkimine ( ja — ), dünaamilise 
rõhu esiletoomine ja hingamiskohtade tähistamine noodipildis. Oja oli ka 
esimene, kes määras rahvalaulude täpse tempo Melzeli metronoomi järgi, 
kuid ei pidanud vajalikuks rahvalaulu viisirea ranget jaotamist taktidesse. 


'" A.O. Väisänen. Eesti rahva vana laulumuusika. «Odamees» 1923, nr 5, lk 161—164. 

'* “Peatri- ja Muusikamuuseumi Kreegi fond, M 11:1/309. 

 P.Kuusk. Cyrillus Kreek ja eesti rahvamuusika. Rmt: Muusikalisi lehekülgi, 111. Tallinn, 
26 1983, lk 60. 


Näide 5. Jaanilaul 


K. Leichter fonografeeris ja noteeris viie ühehäälse setu laulu esimesed 
viisiread. Meloodia on jagatud taktidesse vastavalt sõnadele arvatavasti 
neil aastail Tartus kestnud skansioonialaste vaidluste ergutusel. Samuti 
on sel märgitud veerandtoonilisi kõrgendusi. 

1932. aastast pärinevad H. Tampere esimesed setu rahvaviiside fono- 
grammid ja noodistused. Juba eelmisel aastal oli Tampere üles kirjutanud 
laulude sõnu suurlaulik Anne Vabarna käest, järgmisel suvel mindi sinna- 
samasse Muusikamuuseunmi ringreisi ajal. H. Tampere kogumisretked Setu- 
maale kestsid kuni 1973. aastani ja kokku jäädvustas ta (hiljem koos E. Tam- 
perega) fonograafirullile või magnetofonilindile 452 setu rahvalaulu ja 
pillilugu. Ise on ta suurest kogutud rahvaviiside hulgast noodistanud vaid 
47, sest ta ei pidanud ennast muusikaküsimustes piisavalt kompetentseks. 
Ometi sai H. Tampere ülesandeks Setumaalt kogutud ja peamiselt Väisä- 
neni ja ka A. Garšneki noodistatud rahvalaulude süstematiseerimine, žan- 
ritesse jagamine, peamiste muusikaliste seaduspärasuste väljatoomine ja 
lahendamist ootavate probleemide püstitamine.* 

Tampere noodistused erinevad eelnevaist eelkõige oma süstemaatilisuse 
poolest. Tähelepanu on jagunud nii poeetilisele tekstile, viisile kui ka laulu 
funktsioonile, lisatud on märkusi esitamistavade kohta. Kõik laulud on 
edasise uurimistöö kergendamiseks transponeeritud ühe dieesiga helis- 
tikku, viis on jagatud taktidesse vastavalt sõnarõhkudele. Oma noodistus- 
tes üldistas Tampere eelkäijate kogemused ning töötas välja setu mitme- 
häälse rahvalaulu omapärale vastava häälte paigutuse noodireale. 


Näide 6. Karjataul 


Aastail 1948—1952 kogus setu rahvaviise ja kaitses 1953. aastal Moskvas 
vastavateemalise väitekirja A. Garšnek.'* Kogumistöö maht ja iseloom on 
võrreldav Väisäneni omaga: mõlemad liikusid samas piirkonnas mitu aastat 
järjest, eesmärgiks peamiselt setu rahvaviiside jäädvustamine. Kuigi 
Garšnek töötas neil aladel ligikaudu nelikümmend aastat Väisänenist hiljem, 
polnud kättesaadavad tehnilised abivahendid laulude üleskirjutamisel oluli- 


* Setu rahvalaulu käsitleb H. Tampere eeskätt uurimustes «Eeslaulja ja koor setu rahva- 
laulude ettekandmisel» (Tartu, 1934), «Tekstimuutusi eesti rahvalaulude ettekandmisel» 
(Tartu, 1935), «Eesti vana rahvalaulu rütmiprobleemist» (Tartu, 1937) ja kõige ülevaatliku- 
malt koguteoses «Eesti rahvalaule viisidega I1—V» (Tallinn, 1956 —1965). 

“ A.Tapmumeck. Hapoausie necgu cery. Mocrsa 1953. Jinccepranna Ha conckanne yuenoi 
CTeneHH KAHAMAATA HCKYCCTBOBEREHHA. 

selt paranenud. Fonograafi kõrval kasutati küll ka magnetofoni, kuid nende 
mehaaniliste riistade kehva töökindluse tõttu tuli suur hulk laule ikkagi 
kuulmise järgi lindistada. Nii saamegi praegu kasutada peamiselt Garšneki 
noodistusi, sest vähesed fonograafirullide ümbervõtted ja magnetofonilin- 
distused ei rahulda ka kõige vähenõudlikumat folkloristi. 

1948. aasta suvel toimunud ENSV TA Keele ja Kirjanduse Instituudi 
ekspeditsioonil fonografeeriti Setumaal 100 muusikapala, millest hiljem 
noodistati 82. Kuulmise järgi kirjutas Garšnek üles 277 viisi!?. 1949. aastal 
oli ekspeditsioonil kaasas juba hiiglaslike mõõtmetega magnetofon. Et aga 
see kogu aeg töökorras polnud, tehti osa heliülesvõtteid fonograafiga ja 
osa viisidest kirjutati üles taas kuulmise järgi. Töö tulemuseks oli 164 
noodistatud setu rahvalaulu. 1952. aasta ekspeditsioonil oli uudseks töö- 
võtteks kahe aparaadiga fonografeerimine, mille korraldaja oli H. Tampere. 
Setu mitmehäälsuse uurimisel on eri häälte fikseerimine möödapääsmatu ja 
tookordse eksperimendi tulemuseks olid varasemast täpsemad partituurid, 
kus on võimalik jälgida kõigi kolme põhiüksuse, eeslaulja, «killõ» ja «torrõ» 
liikumist. 


Näide 7. Kuulja ikmine näiokesele 


Kahjuks jäid sellised täpsed dešifreeringud üksikuteks. Järgnevail aastail 
lisandus setu rahvaviiside kogusse 56 Garšneki kuulmise järgi üles märgitud 
laulu.'“ Koos temaga kogusid rahvaviise ka konservatooriumi üliõpilased 
I.-L. Leesmaa (1956) ja S. Porosson (1957), kelle sulest pärineb vastavalt 27 
ja 6 üleskirjutust.!” 

Setu rahvalaulude noodistusi leidub ka TRÜ eesti kirjanduse ja rahva- 
luule kateedris.” U. Kolk ja 1. Ruus on 1957. ja 1958. aasta ekspeditsioonidel 
noteerinud peamiselt kuulmise järgi kumbki ligikaudu sada setu rahvaviisi. 
Et kateedri töö iseloom rõhutab rahvalaulude tekstilist külge, on neis 
kogudes täpselt fikseeritud sõnad, samuti leidub huvitavaid märkusi rahva- 
päraste viisinimetuste ja esitamistavade kohta. Kuna paljud laulud on üles 
märgitud ühelt esitajalt ilma koori osavõtuta, on üleskirjutuste muusika- 
line osa katkendlik. Eeslaulja partii on küll kohati noteeritud väga täpselt 
koos kõigi viisivariantidega. 

1958. ja 1961. aastal on mõned setu rahvaviisid noodistanud E. Hirv ja 
I.-L. Leesmaa, kuid need kuuluvad samuti õpilastööde hulka. 

Setu rahvalaulude jäädvustamises algas uus etapp töökindlate magne- 
tofonide ilmumisega 1960. aastate alguses. Rahvaviiside keskses arhiivis, 
Kreutzwaldi-nim Kirjandusmuuseumis, on rahvaluule osakonna fondid 
mitmekordistunud ja ületavad tänaseks juba 2000 ühiku piiri. Heliaparatuu- 
riga on välitöödel käinud eeskätt H. Tampere, aga korduvalt ka E. Tampere, 
1. Rüütel, K. Salve ja paljud teised. Setu rahvalaule on helilindile 
salvestanud TRÜ õppejõud ja üliõpilased, samuti KKI rahvaluule sektori 
tööta jad. 


'*” TMM MO 240 (8). A. Garšneki matkapäevik 1948. 
'* NSVL Muusikafondi EVO rahvaluule kartoteek. 1 
7 RKM III 3, 91—130 ja RKM II 65, 225—596. 

28 '* EKRKI 18 (1957), 21 (1958), 23 (1958), 38 (1961). 


Mitmete uurimisasutuste kogutud rikkalik materjal on enamikus katalo- 
giseeritud ja süstematiseeritud laululiikide ning esitajate kaupa, kuid 
põhjalikumaid üldistusi ja uurimusi sel alal on valminud napilt. Vähe 
sellest, enamjaolt on lindistatud laul ainult helilindile jäänudki. Olemas- 
olevatest töötajatest pole jätkunud rahvaviiside lintidelt mahakirjuta- 
miseks, mis muudaks lauluviisid kergemini kasutatavaks. Tänapäeval, 
mil ka setu rahvalaul hakkab hääbuma, on kvaliteetsete heliülesvõtete tege- 
mine muidugi esmane ülesanne (laialt levinud videosalvestusest on folklo- 
ristidel veel vara rääkida). Kuid juba kas või kogumistöö sihipärasemaks 
muutmise eesmärgil on tarvis jätkata setu rahvalaulude uurimist, mille 
esimeseks etapiks traditsioonilisel lähenemisel on keerukas noodistamine, 
8.0 suulise pärimuse tõlkimine kirjakeelde. Rahvaviiside kuulmise järgi 
üleskirjutamise etapil pidi iga nooditundja olema ühtlasi uurija, kes käigu- 
pealt lahendab nii heli kõrguse, pikkuse kui ka tugevuse fikseerimisel kerki- 
vaid küsimusi. Viimasel ajal on esiplaanile asunud koguja-salvestaja, kes 
uurimistöö määramatusse tulevikku edasi lükkab. Liiga pikk ajaline dis- 
tants kogumis- ja uurimistöö vahel välistab aga tagasiside võimaluse, mille 
kaudu saaks lisada mõne puuduva detaili, tuua päevavalgele võõriti mõist- 
mise. 

Suure hulga setu mitmehäälseid rahvalaule noodistas helilintidelt 
pärast 1972. ja 1973. aasta Kirjandusmuuseumi, Keele ja Kirjanduse 
Instituudi, konservatooriumi ja Eesti Raadio ühisekspeditsioone J. Sarv. 
Neis on välja kirjutatud nii viis kui ka sõnad täies ulatuses, viisi puhul 
on ära märgitud variantide arv. Võimaluse piirides on näidatud rõhualad 
viisirea sees ning nende erikujud, samuti tempod ja nende kõikumised. 
Keerukad heli kõrguse märkimise küsimused on lahendatud läbimõeldult, 
nii et noodipilt on visuaalselt kergesti haaratav, kuid selgelt erinev klassika- 
lisest muusikast. 

Kuid isegi stereolintidelt jääb setu mitmehäälsus kuuldeliselt taba- 
matuks. Seda on võimalik pisut selgemini jälgida mitmekanalilistelt 
helilindistustelt, mida osutus võimalikuks teha 1976. aastal. J. Sarv noodis- 
tas paar viisirida igast kaheksale kanalile salvestatud viiest setu rahva- 
laulust ja avaldas need koos selgitavate märkustega.'” Nende põhjal osutub 
setu mitmehäälse rahvalaulu kooripartii väga kirevaks kogumiks, kus 
õieti iga laulik ajab oma joont. Selgesti vastanduvad selles osas «killõ» 
ja «torrõ» partiid, omakorda eraldub veel n-ö bass ehk tegelik «torrõ». 
«iseloomulik on kooskõlade omapärane heterofooniline «määritus»», on 
öeldud artikli resümees. 

Võttes kokku setu mitmehäälse rahvalaulu rohkem kui saja=aastasest 
kogumisloost korjunud teated ja ka oma kogemuse”, võib setu mitme- 
häälsuse kohta väita järgmist: 

1. Levinuimaks mitmehäälsuse liigiks on kahehäälne kontrastne polü- 
foonia. Nagu eespool öeldud, esitab põhilise viisi esmalt eeslaulja üksi. 
Viisirea kordamisel esitavad kaasalauljad seda viisi suuremate või väikse- 
mate meloodiliste ja rütmiliste variatsioonidega, kusjuures nende häälte 
vahel tekib heterofoonne mitmehäälsus. Kas selle põhjustajaks on inimhääle 
piiratus või muusikalise mõtlemise eripära, on esialgu raske öelda. Vene 
mitmehäälsuse uurija T. Beršadskaja on märkinud, et mitmehäälsuse 
algelisel arenguastmel võib mõnikord kohata teravaid dissonantse, mis pole 
kaalutletud kunstilise efekti, vaid veel välja kujunemata eri häälte kooskõla 
tulemus. Sel viisil saadakse nn heterofooniline mitmehäälsus, milles puudub 


'* A. Caps. Pacmiuõposka CETYCKOFO MHOFOTOJOCHA HpH NOMONIM MHOTOKAHAPHOH CTy- 
amänod annapatypsi. B Ko: DunHo-yropcknii MYS3BIKAPHHIÜH (DOJEKIIOD H BSAHMOCBABA C 
coceAHHMH KyJibTypamu. Tallinn 1980, lk 103—126. 

24 B. Caps. 0 SAKOHOMEPHOCTAX CTPOLHHA SBYKOPAAOB H PUTMHKH B CETYCKOM MY3EIKAIIB- 
HOM (o/ibkk110pe (Ha MaTepnale necen onnod sanesanti). Sealsamas, lk 129—145. 

häälte jaotamine põhiviisiks ja saateviisiks ning üldse viisifunktsioonide 
diferentseerimine. On vaid ühe meloodia episoodilised kihistumised. *' 

Kontrastne polüfoonia tekib heterofooniliselt korratud eeslaulja partii 
ja üksi esitatud «killõ» partii vahel. Vastandatud on kaks erineva tugihelide 
süsteemiga erinevat viisi, mille rõhud ja kogu rütmijoonis suures osas kat- 
tuvad. 

Kontrastne kahehäälne polüfoonia on iseloomulik arhailisematele laulu- 
liikidele. Selliselt lauldakse töö- ja tavandilaule, aga ka lüroeepikat, mille 
meloodia põhineb 4—5-astmelistel heliridadel ambitusega kvindist sekstini. 

2. Kontrastse kahehäälse polüfooniaga on tihedalt seotud selle kolme- 
häälne vorm, mis setu rahvalaulus on küllalt haruldane. Sellisel juhul 
eraldub heterofooniliselt hargnevas kooripartiis funktsionaalselt iseseisev 
alumine «torrõ», mida esitab kas üks või mitu madala häälega naist. Vähelii- 
kuv koimas hääl osutub iseseisvaks vaid neil juhtudel, kui ta kõlab järje- 
kindlalt meetriliselt rõhutatud positsioonidel viisireas. Kontrastne kolme- 
häälne polüfoonia võib setu rahvalaulu mitmesugustes liikides ette tulla ka 
episoodiliselt vaheldudes kahehäälsusega isegi ühe laulu piirides. 

3. Setu uuemates lauludes, eeskätt mängu- ja naljalauludes ning improvi- 
satsioonides, tuleb ette liikumist paralleelsetes tertsides. Siin võime jälgida 
homofoonilise muusika mõju setu varasemale polüfoonilisele muusikakul- 
tuurile, mille tulemusel ülemine kaashääl kaotab osa oma iseseisvusest. 
Sageli on selliselt esitatud laulud laenulise päritoluga nagu ka idaslaavlaste 
hulgas hästi tuntud «Linamäng». 

4. Ühes setu pulmalaulu liigis, rahvapärase nimetusega «kaasitamine» 
(peigmehepoolsete sugulaste, nn kaasikute laul) puutume kokku omapärase 
imitatsioonilise polüfoonia nähtusega, mis on lähedane kaanonile. Lauljad 
moodustasid kaks iseseisvat ansamblit, kummaski oma eeslaulja ja «killõ». 
Kui vaadelda nende esitusi ükshaaval, leiame kummastki tuttava kahehäälse 
kontrastse polüfoonia. Kuid tegelikus pulmasituatsioonis ei oota teise 
ansambli eeslaulja ära esimese koori viisirea lõpetamist, vaid tuleb samade 
sõnadega sisse oluliselt varem. Esimene eeslaulja aga ei alusta uut viisirida 
enne, kui teised on kordamisega lõpule jõudnud. 

5. Reaalse mitmehäälsuse eri vormidesse toob vaheldust mõne partii 
esitamine oktavis. Suurema osa setu lauludest esitavad naiste ansamblid, 
mis koosnevad vähemalt kolmest, aga vahel palju suuremast hulgast 
esitajaist. Kodustel pidustustel, aga viimasel ajal ka avalikel esinemistel 
ühinevad naistega mehed, kes kohandavad oma meloodilise joone vastavalt 
oma hääleulatusele. Kõrgemad hääled ühinevad sageli «torrõdega», kuid 
madalamad hääled laulavad oktavi võrra altpoolt. 

Setu mitmehäälsus pole Põhja-Euroopa rahvamuusikakultuuris erandlik 
nähtus. Kõiki nimetatud mitmehäälsuse liike tunnevad ka setude idanaabrid 
venelased, kuigi seal on proportsioonid teised.“ Geograafiliselt kaugemad, 
kuid mitmehäälsuse iseloomu poolest lähemad on setudele mordvalased, 
kellega otsesed kokkupuuted lõppesid umbes III aastatuhande lõpul e.m.a. 
Kuigi Mordvas on ülekaalus kontrastne kolmehäälne polüfoonia, leidub seal 
ka kahehäälset, samuti langeb ühte rahvalaulu vormiehitusprintsiip ning 
valdav süllaabiline viisirida.* Siit tuleneb tarvidus edasises töös setu 
mitmehäälsusega mitte piirduda süvenemisega muusikateooriasse ja folklo- 
ristikasse, vaid võtta arvesse ka keeleteaduse, etnograafia ja arheoloogia 
töötulemusi. 


“* T.Bepmaackaz. OCHOBHBIC KOMIOSHUMOHHHE 3AKOHOMEPHOCTH MHOPOPOOCHA pycckol 
me (kpecrpeanckod) necnu. Leningrad, 1961, lk 14. 
* B. lIypos. OcHoBHbie THNEI PyCckoro HAPoAHOro MeceHHOro MHororonocma. Tbilisi, 
1985, lk 11—15. 
** H. Bosgsprxknu. MopaoBckoe HaponrHoe MY3EIKA'IkHOe HCckycrBo. Saransk, 1983, lk 
30 135—148. 


Kahehäälsed laulud Lõuna-Eestis 


URVE LIPPUS 


Setu mitmehäälne koorilaul on laialt tuntud. Vähem teatakse, et ka 
Lõuna-Eestis on üks väike piirkond, kus kunagi on harrastatud kahehäälset 
runolaulu — Võrumaa lääne- ja Tartumaa lõunaosas Kanepi, Sangaste, 
Urvaste, Karula ja Hargla kihelkond. Neist lauludest on kirjutanud Herbert 
Tampere 1938. aastal artiklis «Le bourdonisme et ses dõveloppements dans 
le chant populaire de 'Estonie du Sud»' ning on samas avaldanud kõik 
burdooniga laulude üleskirjutused, mida on kokku 19, pärit aastatest 
1877—1912. Mitmeid neist lauludest on H. Tampere valinud ka oma viisi- 
kogudesse”, kustkaudu nad on laiemalt tuntuks saanud. Burdooniga lau- 
ludele, mis kahtlemata on põnevam mitmehäälsuse näide, tuleks lisada 
veel mõned viisid, milles refrään lõpus tertsi hargneb. 

Kõik need viisid pärinevad mõnedelt kogujatelt: 1877. aastal rändas 
neis kihelkondades soome folklorist A. A. Borenius-Lähteenkorva ja tema on 
kirjutanud ühe viisi Kanepist ning viis Sangastest; 1909. aastal on A. Kiiss 
0. Kallase korraldatud EÜS-i suurkogumise käigus kirja pannud üheksa 
burdooniga laulu Sangastest ning 1912. aastal Soome üks suurim muusika- 


folklorist A. O. Väisänen fonografeerinud neli laulu Karula ja Urvaste ki- 
helkonnast (siin tasuks meenutada, et A. 0. Väisäneni 1912. aastal tehtud 


fonografeeringud on üldse esimesed helisalvestused eesti rahvalauludest). 
Kahehäälse refrääniga lauludest nii lõplikku ülevaadet ei ole — H. Tampere 
on publitseerinud J. Aaviku 1904. aastal ning M. Pehka ja R. Tamme 1910. 
aastal tehtud üleskirjutisi (kõik EÜS-i kogudest). Üksikuid viise, tõenäoliselt 
samadest aastatest, võib arhiivist ehk leida, hulgem kindlasti mitte. Märki- 
misväärne on see, et ka ühehäälsetena on neid viise üles kirjutatud enamasti 
samadel kogumismatkadel. Siiski, ühehäälsetena on mõningaid neist üles 
kirjutatud ja fonografeeritud veel 1920.—1930. aastatel. Päris tänapäevani 
välja aga võib leida neist piirkondadest tõusva refrääniga regiviise, mida 
võib tõenäoliselt seletada kunagise traditsiooniga hargneda tertsi — igal 
pool mujal on samasugused refräänid («kaske, kaske», «märti, märti» jt) 
laskuva viisikontuuriga ja lõpevad toonikasse. 

Kuna regilaulutraditsioon on üldiselt koorilaulutraditsioon, on siin-seal 
arutatud, et kas ka mitmehäälsust laiemalt tuntud on. Vist mitte kirja- 
sõnas, kuid vestluses on Igor Tõnurist küll väitnud, et kui hulgem inimesi 
koos laulab, tekib ikka spontaanset, heterofoonilist mitmehäälsust. Sellele 
ei saa loomulikult vastu vaielda, sest koori esituses on nii vähe helisalvestusi 
ja needki hilisemast ajast. Soome folkloristid on niisugust viisi ja ta 
variantide kooslaulmist restaureerida püüdnud ja see kõlab uhkelt (näide 1). 
Siiski võib vist öelda, et teadlikku koori jagunemist erinevateks hääle- 
rühmadeks pole Eestis mujal tuntud. Nii nagu neist Lõuna-Eesti burdoo- 


' H. Tampere Le bourdonisme et ses dõšveloppements dans le chant populaire de 
VEstonie du Sud. Õpetatud Eesti Seltsi Toimetused XXX, Tartu 1938, Ik 727—734. Selle 
artikli tõlge on ilmumas kogumikus «Muusikalisi lehekülgi V». 

* H. Tampere. Eesti rahvaviiside antoloogia 1. Tartu, 1935; H. Tam pere. Eesti rahva- 
laule »siaega I—V. Tallinn, 1956 —1965. 

H.Tampere. Eesti rahvaviiside süstemaatiline kogumine 20. sajandi alguses. Emakeele 
Seltsi Aastaraamat 17, 1971, Ik 145—157. 

“ A. Asplund, H. Laitinen. Kalevalaisia lauluja. Sävelmät, sanat ja selitykset 
Nelipolviset-kasettiin. Helsinki, 1979, Ik 14. 

niga lauludest, oleks muistki koori jagunemise juhtudest tõenäoliselt 
jäänud mingid mälestused. Niisama arhailised viisid, millega burdooni 
laulmine oleks niisama loomulik kui kõnealuste viisidega, olid väga hästi 
säilinud veel 1960.—1970. aastateni mitmeis Eesti piirkondades (Kuusalu, 
Kihnu, Karksi jm), kuid neilt aladelt pole mingeid teateid ei juhuslike ega 
teadlike hargnemiste kohta. 


Näide 2 


lii-na läts mi - nu er = mas ar= mu = ke. 


Laulnud Eeva Emers ja Lotta Anderson, üles kirjutanud A. Kiiss 1909. a «Linnamängu» 

viis Sangaste ja Karula ümbrusest. EÜS VI 207 (70) 

Kolm H. Tampere publitseeritud burdooniga viisi on ulatuslikuma lii- 
kumisega, ilmselt uuemad viisid, mida lauldud vana traditsiooni järgi 
(näide 2), ülejäänud 16 viisi, samuti neli hargneva refrääniga laulu aga 
kuuluvad kõige arhailisemate hulka. Vaataksime, mis neis on muusikaliselt 
tähelepanuväärset. 

Burdooniga mitmehäälsus on üldse üks lihtsamaid ja arhailisemaid mit- 
mehäälsuse vorme ning seda tunnevad ka rahvad, kelle muusikas muidu 
mitmehäälset meloodilist mõtlemist ei tunta — näiteks india ja araabia 
muusikas kohtab sageli burdooni, toonika pidevat kaasahelisemist ühe- 
häälsele meloodialiinile. Burdooni kaasalaulmist, kas siis laulu tekstiga 
või mingi pika vokaaliga, võib leida paljude loodusrahvaste laulutraditsioo- 
nides Aafrikast, Kagu-Aasiast, Okeaaniast ja mujalt, kus vaid leidub mitme- 
häälseid rahvatraditsioone. Pole kahtlust, et sellist mitmehäälsust leidus ka 
keskaegses Euroopas palju rohkem, kui seda tunnistavad kirjalikud allikad. 
Paljudel keskaegsetel pillidel olid meloodiaga pidevalt kaasakõlavad 
bassid. Tuntuim neist on torupill, mis paljude maade rahvatraditsioonides 
tänaseni elanud. Bassikeeled olid ka poogenpillidel crwth ja lira, mida 
sageli mainitakse kui laulude saateks kasutatud pille, kõrvuti vioolaga. 
Keerulise keldi nimega crwth on meil tuttav hiiu kandlena — Põhja-Euroo- 
past pärit, kas muistsest Skandinaaviast või Britanniast, levis ta laiemalt 
XI—XIV sajandeil, Inglismaal oli ta veel kõrgemaski seltskonnas kasutusel 
sajandeid hiljem. Rootsis on ta üks populaarsemaid rahvapille, nimeks 
sträkharpa, küll ilma bassikeelteta (aga tolle pilli madal roop ning kohmakas 
sõrmede kasutamise moodus muutis osa keeli bassikeelteks). Rootslastelt 
on ta arvatavasti levinud Soome (jouhikantele) ja meie rootslastega asus- 
tatud piirkondadesse. Keskaegsest ilmalikust laulust on andmed üldse väga 
napid ning tõenäoliselt ei pandud mitmehäälsust lihtsalt kirja, kui seda vahel 
ka lauldi. Regilauludele omast muusikalist mõtlemist (tetra- ja pentahordile 
toetuvad ühe- ja kahefraasilised viisid) võib võrrelda just IX—XI 
sajandist säilinud eepiliste laulude üksikute viisifragmentidega, mille puhul 
meil laulmistavadest väga vähe ettekujutust. 

Nende napilt paarikümne laulu põhjal on raske täpselt öelda, kuidas 
kõlasid meie burdooniga laulud suurema koori esituses. Millal astus sisse 
saatehääl? Lähteenkorva üleskirjutustes (1877) on näidatud, et alumine hääl 
tuleb sisse 5. või 7. silbil (kui mitmekesi lauldakse ühehäälselt, siis on 

32 kõikjal tavaline, et koor ühineb eeslauljaga rea lõpus, üldiselt just 7. silbil, 


Näide 3 


Lätsi mõtsa kõn-di-mai=e, lätsi mõt-sa kõn-di-ma. 


a) SKS, Lähteenkorva nr 302 


b) SKS, Lähteenkorva nr 306 


või refräänil), refrään ja reakordus või teine rida viisist lauldakse kahe- 
häälselt (näide 3). E. Emers ja L. Anderson on laulnud A. Kiissi 1909. aasta 
üleskirjutuste järgi kogu aeg koos, hargnedes alati, kui viis eemaldus 
toonikast (st saatehääl laulis alati rangelt toonikal; näide 4). A. Väisäneni 


Näide 4. 


To-hi poisi mi-nu put-=tu, to-=hi poi-si mi-nu put. 
EUS VI 207 (68) 


üleskirjutiste järgi (M. Saalep ja L. Kulbin, 1912) aga on lauldud küll kogu 
aeg koos, kahehäälseks hargnetud alles järelreas (näide 5), üks tema viis 


Kuu-1ö), küla ko-du=i - mä, kuu-lõ', kulla ko-du- im! 


ERA, Fon 13-g 

(A. Kolatsk ja E. Valner) on lauldud samuti nii, et teine hääl tuleb 5. silbil, 
st rea teise poolega sisse, kuid sellelt lauljapaarilt on üles kirjutatud ainult 
üks viis. Näib, et selles osas käitus koor nagu tavaliselt eesti rahvatraditsioo- 
nis: kui eeslaulja on vajalik (pikemates lauludes sõnade meenutamiseks, 
tempo määramiseks ja suurema seltskonna juhtimiseks), siis astus koor 
sisse vabalt teise rea teise poole jooksul ja laulis kooris järelrea, mille 
lõpus jälle eeslaulja sisse tuli. Lühemates lauludes, nagu paljud mängulau- 
lud jt, mille värsid hästi peas, võidi kogu aeg koos laulda ja kas saatehääl 
kõlas kogu aeg või hargneti osaliselt, sõltus tõenäoliselt lauljatest. 

Kuigi neid viise on alati kirjeldatud kui burdooniga viise ning heliloo- 
jadki (C. Kreek, V. Tormis) on neid just nii seadnud, on tegelikult ainult 
üks lauljapaar oma laulud otseselt burdooniga laulnud. Nii Lähteenkorva 
kui Vaisäneni üleskirjutistes liigub alumine hääl sekundi võrra üles või alla, 
vältides vahel teravalt kõlavaid sekundikooskõlasid, vahel moodustades 
juhttooniga kadentsi. Lähteenkorva kuues üleskirjutises pole saatehääl 
juhttoonile liikunud, kuid ka rõhutatud sekundikooskõla esineb vaid korra 
(näide 6). Helilaadi seisukohalt on väga huvitavad aga just Väisäneni üles- 


Näide 6 


I- mä-ke-ne,mem-me - ke-ne, i-=mä-ke- ne,mem-me-ke-ne. 


SKS, Lahteenkorva nr 296 

kirjutused, kuna mõlemad tema lauljapaarid on kasutanud juhttooni. Mär- 
kimisväärne on siin see, et kõrge juhttoon esineb ainult suuretertsilises, 
s.o. mažoorses A. Kolatski ja E. Valneri lauldud viisis (näide 7). Kõik kolm 


Naide 


4=120 


Kaegõ',sõsara', no-ks mee-li-tä-ge'mee-le-sid. 


EHA, Fon 4-a 


M. Saalupi ja L. Kulbini lauldud väikesetertsilist viisi kasutavad lõpu eel 
laadi teise astme saateks madalat juhttooni (juhttooni mõistet ei tohikski 
siin kasutada — peaks ütlema, et saatehääl liigub toonikast suure sekundi 
allapoole, sest neis kitsa ulatusega laadides pole see funktsiooni poolest 
päris võrreldav harmoonilise laadi seitsmenda astmega; et aga sõnapaar 
«madal juhttoon» meil nn eestipärase intonatsiooni tähenduses käibel on, 
olgu ta siin pealegi) (näide 8). Kooskõlavat sekundit kohtab aga Väisäneni 


Näide 8 


Mis sa va-hid, Ahja 23 sil-mä, mis sa va-hi kent adj ed 


Kuule no sa, musta kul-mu, kuule no sa, 


ERA, Fon 13-e 


mõlemal lauljapaaril, nii et juhttoonile liikumise põhjuseks pole kindlasti 
soov vältida dissonantsi kõla. Siin peaks meenutama, et eesti regiviisides on 
kõrge juhttoon väikesetertsilise viisi puhul väga haruldane. Normaalne 
on see, et kui toonika tugiintervalliks on väike terts või minoorne kolmkõla 
(a-c, a-c-e, h-d), siis dominantse heligrupina on sellele vastandatud kvart 
või kolmkõla toonika madalast alumisest naaberhelist (g-c, g-h-d jne). 
Sedasama ei saa öelda soome runoviiside kohta, kus kõrge juhtheli minoorses 
viisis, ka kitsa ulatuse puhul üsna sageli ette tuleb. Kui Väisäneni lauljad 
oleksid kasutanud kõrget juhttooni, võiksime oletada, et selletaoline kaunis- 
tamine on hilisema muusika mõjul tekkinud. Nende laaditunnetus on aga 
laitmatu. Siiski tahaks selle laulmisstiili parimaks näiteks pidada E. Emersi 
ja L. Andersoni lauldud rangelt paigalseisva burdooniga viise, kuigi selleks 
puuduvad otsustavad argumendid. Dissonantsi vältimist leiab samuti vana- 
des traditsioonides. 

Selle laulustiili päritolu seisukohalt oleks oluline meenutada, et meie 
lähemaist naabreist tunnevad burdooniga laule ainult lätlased. Oma ehituse 
poolest aga ei sarnane läti burdooniga laulud eriti kõnealustele eesti lau- 
ludele (näide 9). Ka läti laulude seas kohtab neid, milles alumine hääl 
retsiteerib teksti, levinumad aga on burdoonid ühel pikal vokaalil. 

Pole mingit põhjust pidada sellist mitmehäälsust otseseks läti laenuks, 
küll aga võib oletada mingit ühist algupära nii eesti kui ka läti burdonismi 
kujunemisloos. On teada, et need Lõuna-Eesti alad, samuti Põhja-Läti 


re ED E a õis n s a a ai a 
a — 9 — e — t — t — rt t — 


tort agua 1 mario õips-gõst; Hs sav il ges 


a) laulnud Marta näki! Kärsava, sünd. 1903, üles kirjutanud P. Dambis 1958. a. 
34 IS 1940, 7059; 


fa Na put pelni,nu put pelni, Nu ved jaunu saimeniec', 


j Nu ved jau-=nu sai-m at E 


b) Jelgava Brambergšst üles kirjutanud J. Valdmanis. LTMM IILI, 1907. 60 1pp 

PA Vitolipš, Käzu dziesmas. Latviešu tautas muzika. Riia, 1968, nr 293 (lk 136) — a ja 

nr 510 (lk 204) — b 
Vidzeme kõrgustiku ning Koiva jõe kääru piirkond on rahvuskultuuris ja 
-keeles rikkad läti, liivi ja lõuna-eesti hõimudele omaste nähtuste segunemise 
poolest ning piir balti ning soome-ugri soost hõimude vahel on siin edasi- 
tagasi nihkunud enne II aastatuhande algust. On tõenäoline, et selline 
laulustiil, nagu me nende paarikümne üleskirjutuse järgi teame, kujunes 
välja I—II aastatuhande vahetusel, igatahes enne XIII sajandit. Selle 
kasuks räägib kõik, mida teame Euroopa rahvaste, ka just Põhja-Euroopa 
rahvaste muusikast ja mitmehäälsusest I aastatuhande paaril viimasel 
sajandil. Et eesti ja läti lauludel on ühine, just balti algupära, selle poolt 
räägib ainult see fakt, et ükski teine soome hõim sellist burdooniga mitme- 
häälsust ei tunne, kuigi, nagu juba algul öeldud, kõlbaks ju toonikat kaasa 
laulda enamikule kvardi- ja kvindiulatusega runoviisidele. H. Tamperele 
kuulub hüpotees, et paljud omapärased jooned kõnealuste kihelkondade 
regilauludes on seletatavad liivi substraadiga Põhja-Lätis ning tihedate 
sidemetega Põhja-Läti ning nimetatud piirkonna vahel Lõuna-Eestis”. 

Teine, lihtsam mitmehäälsuse vorm — tertsi hargnevad refräänid (näide 
10) on ehk otsesemalt läti päritolu, kuigi ka siin pole välistatud väga vana 


Näide 10 


ü=tel=ge sõn-nu,kel om e-nämp 


a) laulnud Hipp Kähr, 51 a, ja Liis Sunts, 80 a, Hargla khk, Taheva v; üles kirjutanud 
J. Aavik 1904. a. (EÜS I 802 (92) ja 768 (92)). 


b) laulnud Mari Leinus, 65 a, ühes kaaslauljaga Karula khk, Vana-Antsla v; 

Ähijärve k; üles kirjutanud M. Pehka ja R. Tamm 1910. a. (EUS VII 

877 (18) ja 1012 (59)). 
ühine ja keeruline areng. Nimelt leidub just Põhja-Lätis ülesliikuva, vahel 
ka hargneva refrääniga viise, eriti liigolauludes, neist on mitmed päris ot- 
seste laenudena rännanud Lõuna-Eestisse ja Hargla kihelkonnast on neid 
lindistatud veel 1960.—1970. aastatel (näiteks V. Tormise «Jaanilaulude» 
lõpuloona kuulsaks saanud viis). Kui burdooniga laulude leiud koonduvad 
Sangaste-Karula-Urvaste piirile, siis hargneva refrääniga laule on ka 
Harglast. H. Tampere seostab lühikest refrääni eesti regilauludes üldse 


' H. Tampere. Mõned mõtted liivi rahvalaulust. Soome-ugri rahvaste muusikapärandist. 
Tallinn, 1977, lk 135—144. 

balti substraadiga", kuna põhjapoolsemad läänemeresoome rahvad, samuti 
põhja- ja lääne-eesti traditsioon seda ei tunne. Kui see viitab laenule, siis 
väga vanale, sest nii kahehäälsed kui ka üldse tõusvad refräänid leiduvad 
ainult vaieldamatult väga arhailistes viisides. 

Kõnealuste viiside muusikalises ehituses on veel omapäraseid jooni, mis 
viitavad kõrgele vanusele. Eesti regiviiside seas on üldiselt rütmivormelid 
väga piiratud. Umbes 3/4 viisidest sisaldab ainult ühtlast süllaabilist 
liikumist, millele siis Lõuna-Eestis liitub enamasti pikemais vältustes 
refrään. Kahte neis viisides esinevat rütmivormelit võib aga Eestis väga 


KE KEE TEES 
(Vt näide 6; kahes kahehäälses viisis, rohkem ühehäälsetes viisides samadest 


kihelkondadest) ning PITT IETI | 33 3d 


(vt näited 3,4 ja 8; neljas kahehäälses ja samuti ühehäälsetes viisides ikka 
samadest kihelkondadest). Viimast võiks vist julgelt üldse eesti viiside 
omapäraseimaks ja teravaimaks rütmivormeliks nimetada. Viisi vanusele 
viitab ka ta esinemine laadilisest aspektist arhailistes vormides, sealjuures 
kõigis neljas diatoonilises teatrahordis — gahc (vt näide 3b), ahed (näide 8) 
ja hede (näited 3a ja 4). Huvitav, et ainsa lähedase rütmivormeli leiame sel- 
lele Karjala viiside seast (näide 11), kuigi rea teine pool läheb meie rütmist 


Näide 11 


a) 


= a) Liperi, Taipale, 1877. a, Lähteenkorva (396) 


Sulho vilti veltFivöisein. 


b) 
SEES b) Repola, 1877. a, Lähteenkorva (529) 


Wi tu-o vä-gi tu-loup-pi. 


ce) 
Ea c) Tsena, 1877. a, Lähteenkorva (489a) 
Ky-lä vuotti nut - ta kuuta. 


Launis, Runosävelmiä II, Karjalan runosävelmät. Suomen kansan sävelmiä IV. Helsingi, 

1930, nr 42 (ln 32) — a,nr 54 (lk 35) — b ja nr 65 (lk 38) — c, 
lahku ning selle rütmiga Karjala viisid on enamasti üherealised, meie omad 
aga alati kaherealised, sealjuures esimene rida 8-silbiline, järelrida aga 
T-silbiline. Viimane detail on jälle peaaegu võõras muudele eesti viisidele, 
küll aga sage soomel(isuri) lauludes. Siin võiks meenutada, et arheoloogid 
ja keeleteadlased räägivad mõnede vanade läänemeresoome nähtuste 
säilimisest triibuna läbi kogu Ida-Eesti Karjalast üle Peipsi kuni Võru- 
maale”. Kas neid rütminähtusi võib nende hulka paigutada? Üksikud rütmid 
regilaulus võivad olla juhuslikud, läbi aastakümnete ikka ja jälle ülesmär- 
gitud äärmiselt omapärased rütmid kindlasti mitte. Kas meil on aga nime- 
tatud Karjala rütmivormeli näol tegemist sama nähtusega, sellele on vist 
võimatu vastata. 

Igatahes on meil nende paarikümne viisi näol tegemist äärmiselt 
põneva ning erandliku materjalikillukesega, mille juures praegu veel mit- 
meid küsimusi lahtiseks jääb. Oma rütmi- ja mitmehäälsuse võimalustega 
on nad heliloojailegi kõrvu jäänud — kohe meenuvad C. Kreegi «Mis sa siri- 
sed, sirtsukene», V. Tormise «Sakste sõim» ja «Hobusemäng», H. Elleri 
«13 klaveripala ...», E. Tubina « Vihmalaul» («Süit eesti karjaseviisidest») jne. 


* H. Tampere. Mõningaid eestlaste etnilise ajaloo küsimusi suulise rahvaloomingu val- 
gusel. Eestlaste etnilisest ajaloost. Tallinn, 1956. 
S. Laul. Vadja hõimude kujunemisest. Läänemeresoomlaste etnokultuuri küsimusi, Tal- 
36 linn, 1982, lk 18—22. 


Muusika ja ajad 


EVI PAPP 


«Ütlen enda kohta: formalismi elemendid olid minu muusikale omased 
juba 15—2V aastat tagasi. Nakatumine toimus ilmselt kokkupuutest mõne 
Lääne muusikasuunaga. Pärast ÜK(b)P KK juhtnööride kohaselt ajalehes 
«Pravda» toimunud formalistlike vigade paljastamist Šostakovitši ooperis! 
mõtlesin ma palju oma muusika loominguliste võtete üle ja tulin järeldusele 
sellise tee ebaõigsuses.» (S. Prokofjev) 

«Ma püstitan endale kindla ülesande — lõplikult ja keerutamata mõista 
oma loominguliste vigade kogu tõsidust ja ausalt ning printsipiaalselt 
parandada need vead oma uutes teostes.» (V. Muradeli) 

«Ma tahaksin hoiatada neid seltsimehi, kes nagu mina lootsid, et kui 
nende muusika ei olegi rahvale mõistetav kaasajal, siis tulevikus mõistab 
seda uus põlvkond. See on hukutav teooria.» — «Ma kutsun üles kõiki 
heliloojaid, eelkõige aga Šostakovitšit, Prokofjevit, Šebalini, Popovi, Mjas- 
kovskit ja Muradelit vastuseks ÜK(b)P KK karmile ja õiglasele määrusele 
otsustavalt muutma oma vaateid muusikale ja oma loominguga tõestama 
selle ümberhäälestumise sügavust ja siirust.» (A. Hatšaturjan) 

«Kui meie partei keskorgan «Pravda» mõistis 1936. aastal karmilt hukka 
minu ooperi «Leedi Macbeth Mtsenski maakonnast» ja minu tähelepanu ju- 
hiti tõsistele eksimustele, mõtlesin sügavalt järele ja püüdsin õppust võtta.» 
— «Kuid nüüd näen ma selgesti, et olen oma loomingulise ümberhäälestu- 
mise sügavust üle hinnanud, et mõned minu muusikalisele mõtlemisele oma- 
sed jooned ei andnud mulle võimalust teostada kavatsetavat murrangut ter- 
ves reas minu viimaste aastate teostes. Ma kaldusin jälle formalismi ja hak- 
kasin rääkima rahvale arusaamatus keeles.» — «Ma püüan veel kord, nende 
põhimõtete alusel, mis on selgelt antud Keskkomitee määruses, luua süm- 
foonilisi teoseid, mis on rahvale lähedased nii ideelise sisu, muusikalise 
keele kui ka vormi poolest.» — «Kui me vaatame tagasi teele, mille oli 
läbi käinud meie kunst, saab meile täiesti selgeks, et iga kord, kui partei: 
parandas selle või teise kunstniku vigu, osutas kõrvalekaldumistele loo- 
mingus või mõistis karmilt hukka mingid suundumused nõukogude 
kunstis, — iga kord tuli see kasuks nii nõukogude kunstile tervikuna, kui 
ka üksikute kunstnike loomingule.» (D. Šostakovitš)”. 

Kuidas seda nimetada? Paindlikkuseks? Kohanemisvõimeks? Fanatis- 
miks? Enesesäilitamisinstinktiks? ... Aga mitte niivõrd tolle aja sundolu- 
korras toimunud enesepiitsutamine* ei pane mõtlema inimteadvusega ma- 


t Jutt on ajalehe «Pravda» toimetuseartiklist 28. jaanuarist 1936, pealkirjaga «Korralagedus 
muusika asemel» («Cymõyp BMecTo MyS3öIKkH»), milles leidis jäägitu hukkamõistu Sostako- 
vitši ooper «Leedi Macbeth Mtsenski maakonnast» (hiljem «Katerina Izmailova»). 

* Katkendid stenogrammist Moskva heliloojate ja muusikateadlaste koosolekult 17.—26. 
veebruarini 1948. a, mille ajendiks oli ÜK(b)P KK 10. veebruari määrus «Muradeli ooperist 
«Suur sõprus»». «Sovetskaja Muzõka» 1948, nr 1, lk 65, 66, 69, 78, 79. 

* UK(b)P KK otsustega «Ajakirjadest «Zvezda» ja «Leningrad»», «Draamateatrite reper- 
tuaarist ja abinõudest selle parandamiseks», «Kinofilmist «Suur elu»» ja «Muradeli oope- 
rist «Suur sõprus»» algas formalismi ja vaenuliku ideoloogia vastu võitlemise loosungi 
all nõukogude kultuurielu aktiivne suunamine ja ümberkorraldamine. 

Asjade käiku Eestis illustreerivad ilmekalt ajalehe «Sirp ja Vasar» materjalid 40. aastate 
teisest poolest. Vt näiteks Eestimaa K(b)P KK otsus «Abinõudest ÜK(b)P KK 1948. aasta 
1. veebruari otsuse «V. Muradeli ooperist «Suur sõprus» täitmise kohta.» SV 8. III 1948. 37 


nipuleeritavuse üle. Pigem on selleks mõtlemisainet andnud üks (mitte 
just väike) osa nende ja järgnevate aastakümnete muusikast. 

Missugune on muusika tehnoloogiate seos ideoloogiaga kõige laiemas 
tähenduses, nii ametliku «väljastpoolt» antud, «sakraliseeritud» ühiskond- 
liku ideestikuga kui ka võimalike subjektiivsete, alternatiivsete kujutlustega 
sotsiaalsest ja eksistentsiaalsest aegruumist? Mil viisil ja missugusel määral 
see ideestik mõjutab või määrab ära kujundisüsteemi muusikas? Kuidas 
ja mis tingimustel see kõik funktsioneerib? Või õigemini — miks see mõnel 
juhul «ei tööta»? Eriti seda viimast olen aeg-ajalt ikka ja jälle püüdnud 
mõista, kui muusikat kuulates (filmi vaadates, raamatut lugedes) on igav 
või naljakas või piinlik, ehkki autori kavatsuste kohaselt ilmselt ei tohiks 
olla. Et ma siiani ei ole aru saanud mis tahes muusikanähtuste hindamise ja 
analüüsimise mõttekusest ja võimalikkusestki mingis kunstlikus vaakumis, 
väljaspool tähendust inimese jaoks', siis ei tee ma katsetki «elimineerida» 
iseennast ja oma ebasoovitavaid tundmusi, vaid jäängi selle enesekeskse 
lähtepunkti juurde: miks tekitab teatav osa muusikast piinlikkust ja kas 
sel võiks olla ka mingi üldisem tähendus? 

Muusika on kunstiliikidest «kehatuim», abstraktseim, efemeerseim. Loo- 
mulikus (verbaalses) keeleski on tähenduse probleem keeruline ja vastuolu- 
line. Muusikas on raske leida otsesõltuvusi struktuuri ja tähenduse, muusika 
meelelise ja ideaalse olemise vahel. Analoogiad loomulikust keelest siia ei 
sobi. Nõukogude vulgaar-sotsioloogiline muusikateadus ja kas või näiteks 
Lõvi-Straussi «La musigue, c'est le language moins le sens» (muusika on 
tähenduseta keel) on kaks võimalikku äärmust muusika tähenduslikkuse 
äraseletamisel. Võib arvata, et tõde on seal kuskil vahepeal. Tähendusel 
muusikas ei ole mõiste konkreetsust, pigem jääb see kaemuslike psühho- 
loogiliste konstantide tasandile. Toonus, rütm, aktiivsuse määr — need ja 
teised algelised, üheselt tajutavad konstandid (mis on aluseks muusika uni- 
versaalsusele ja muusika mõistmise järjepidevusele) saavad konkreetsema 
tähenduse juba kultuurikontekstis mõtestatud muusikaliste reaaliate — 
intonatsiooni, kujundi ja selle käitumisviisi (dramaturgia) — näol. 

E. Tarasti, viidates autoriteetidele (Saussure, Lõvi-Strauss), võrdleb 
nelja kultuurifenomeni — matemaatikat, muusikat, keelt ja mütoloogiat —, 
võttes aluseks foneetilise ja tähendusliku aspekti igas neist. Vaid loomulikus 
keeles eksisteerib nii foneetiline kui ka tähenduslik külg, mütoloogia see- 
vastu kujutab endast puhtaid tähendusstruktuure, muusika — puhtaid 
kõlastruktuure, matemaatika oma üliabstraktsuses on «ilma» igasugusest 
meelelisest või tähenduslikust konkreetsusest.* Autor oletab, et muusika on 
võimeline omaks võtma mütoloogilise mõtlemise struktuuriprintsiipe 
(«music adopted the structural principles of myth»") ja konkreetset sisugi.” 
See kehtib esmajoones Õhtumaa kahe viimase aastasaja muusika kohta. 

Ma ei ole päris kindel, kas ma neid «puhtaid» struktuure üldse kujutleda 
suudan ja kas oleks arukas nende «reaalset» olemasolu eeldada, seepärast 
oleksin valmis võtma eespool toodud mõttearendust lihtsalt kui huvitavat 
teoreetilist spekulatsiooni, millele tegelikkuses erilist katet ei ole. Ometi 
pakub muusikaajalugu rikkalikult tõestusmaterjali, mis vastupidisele vii- 
tab — selle kerguse ja sundimatuse näol, millega muusikalised struktuu- 
rid võtavad omaks tähendusstruktuure, semantiseeruvad mingi kultuuri- 
ideestiku raames, olgu selleks siis sünkretistlik-mütoloogiline, religioosne 
või mingi kolmas. 

' Et mõeldud on ideaalset kuulajat, et «vahetu läbielamine» kirjeldusele ei allu ja et vaid 
mõni külg sellest — teose mingite struktuuritasandite võimalikud projektsioonid vaimu- 
ruumi kõne alla võivad tulla (olgu siis alateadvuse tasand või empiirilise kogemise 
seaduspärasused või teadvustatud ja enam või vähem süsteemi viidud vaated ja kujutlused) — 
see on eeldus. 

' E. Tarasti. «Myth and Music». Helsinki, 1978, Ik 29—30. 


“ E. Tarasti, lk 33. 
38 ' E Tarasti, lk 38. 


See jutt «kuuldamatute» asjade toimimisest muusikas oli tegelikult 
katse vastata küsimusele, miks muusikaline kujund võib lakata olemast 
tõsiselt võetav. Ära seletades ei tuleks sellisel juhul põhjusi otsida kompo- 
sitsioonitehnika iseärasustest, vaid nendest püsiseostest, mis kultuurikon- 
tekstis valitsevad muusikalise mõtlemise ja ideoloogia vahel kõige laiemas 
tähenduses, eriti aga muusika ja teaduslikust, filosoofilisest, ühiskondlik- 
poliitilisest ideestikust massiteadvusesse jõudnud ja automatiseerunud, 
mütologiseerunud kujutluste vahel, mis muusikas end kujundistampidena 
ilmutavad. 

Võib vist arvata, et muutumisi muusikas ei juhi mitte niivõrd tema 
enese «sisemised» tehnoloogilised impulsid (see on nii võib-olla ainult mingi 
suhteliselt püsiva ja homogeense kultuuriteadvuse raames), kuivõrd just 
muusikalise kujundi kulumine, mis viitab teisenenud maailmapildile. 
Iga uus stiil loob uue reaalsuse. Tehnoloogia on üldjuhul vaid kujundliku 
mõtlemisega kaasnev või talle järgnev analüütiline üldistus. Uuendused 
tehnoloogias ei ole enamasti protest intervallika või helirea või harmoonia 
jne vastu, vaid protest kultuurikontekstis ennast ammendanud või lausa 
kompromiteerinud kujundi vastu. 

Niisiis, muusika ei toimi väljaspool kultuuriideoloogiat. Ideoloogia 
põhjendab, seletab, hindab ja selekteerib — teadvustab suhet kunstireaal- 
susega. Muutused kultuuriteadvuses ilmutavad end muusikalises kujundis. 
See on paindlik ja dünaamiline isereguleeruv süsteem. Ideaaljuhul peaks 
ta ilmselt olema mittedogmaatiline, alternatiivseid reaalsusi lubav. 
Mis juhtub, kui kultuuriideoloogia dogmatiseerub, kui maailmakäsitust ja 
selle projektsioone muusikasse püütakse juhtida ja «korrastada» administ- 
ratiivsete vahenditega? Näiteks nii nagu nõukogude muusikas 40.—50. 
aastatel. 

«Peab andma sümfooniale tagasi tema organiseeriva, ühiskondliku 
suunitlusega funktsiooni. Aitab juba sümfooniatest-päevikutest, pseudo- 
filosofeerivatest sümfooniatest, mis varjavad välise sügavamõttelisuse taga 
igavat intelligentlikku eneseurgitsemist! 

Peab resoluutselt lahti ütlema muusikalise keele üksikute külgede — 
rütmi, orkestratsiooni, harmoonia hüpertroofiast.» — «Nii sümfoonias kui 
ka kammeržanris peab keskse, juhtiva koha omandama väljendusrikas ja 
selge meloodia. Ka sümfooniažanris endas peab saavutatama suuremat 
vormirikkust, mis vastaks selle või teise helilooja loomingulistele kaldu- 
vustele. Meile on vajalikud Ljadovi miniatuuride tüüpi väikesed programmi- 
lised orkestripalad, lühikesed, kuid sisukad süžeelised orkestriavamängud, 
aga ka näiteks Glazunovi kontsertvalsside tüüpi üldmõistetavad meele- 
lahutusliku karakteriga palad.» — «Ooperidramaturgia probleemide 
täisväärtuslik lahendamine on lahutamatult seotud põhiülesandega, mis 
peab suunama nõukogude ooperihelilooja — helilooja-dramaturgi kõiki 
otsinguid. See ülesanne on — meie epohhi positiivse kangelase kuju 
loomine. Kangelase kujuta ei saa olla elulist kunsti, mis kutsuks üles 
jaatama ideaale, sisendaks ühiskondliku käitumise üllaid norme.»" 

«Enamiku nõukogude heliloojate loomingus ilmeb puhtabstraktsete 
instrumentaalžanrite ülevõim, mis oli täiesti ebatüüpiline vene klassikalis- 
tele muusikasuundadele, soovimatus kirjutada programmilist, süžeelist 
muusikat nõukoguliku elu konkreetsetel teemadel. Liialdatud tähelepanu 
on hakatud osutama kammermuusikale, mis on mõeldud vaid käputäiele 
erudiitidele, sealjuured täieliku hoolimatusega suhtudes sellisesse üldmõis- 
tetavasse massižanrisse, nagu seda on ooper.» — «Omalaadne muusikalise 
keele šifreeritus, abstraktsus varjas endas sageli emotsioone ja kujundeid, 


* 7. XpeHHuHKoOB. TpHAHATE JET COBETCKOH MYy3BIKH H SAAAUH COBETCKUX KOMIIOSHTOPOB. 
«Coserckag Myasika» 1948, N: 2, cr 35, 37. (Ettekanne esimesel üleliidulisel heliloojate 
kongressil.) 

mis on võõrad nõukogude realistlikule kunstile — ekspressionalistlikku 
üleskruvitust, närvilisust, pöördumist patoloogiliste, värdjalike, 
eemaletõukavate nähtuste maailma poole. Selle puuduse all kannatasid 
paljud leheküljed D. Šostakovitši Kaheksandast ja Üheksandast sümfooniast 
ning S. Prokofjevi klaverisonaatidest.»“ Jne. 

Kui nende fragmentide taga tervikut näha, siis — missugune oli (on) see 
maailmamudel, mida aastakümnete jooksul ja mitte ilma eduta püüti 
«sisse sööta» kultuuriteadvusesse ning kuidas see muusikas väljendus? See 
on ehk liiga tuttavgi, et temast juttu teha? Aga väga igapäevaseid asju on 
mõnikord raske «märgata». 

Meie kultuuri sakraliseeritud, alternatiive välistav mudel oli kuni 
kuuekümnendate aastateni eelkõige ühetähendusliku, pateeti- 
lise, progresseeruva maailma mudel. Massiteadvus on küll mani- 
puleeritav, kuid ka inertne, selle ümberhäälestumine ei toimu kiiresti ega 
administratiivsete vahenditega. Sellepärast on üsna loomulik, et selline 
maailmamudel püsib ühe võimalusena ka veel pärast kuuekümnendaid, 
ka peegeldusena muusikas. Millest teda ära tunda? Järgnevate märksõnade 
tagant võiks ehk tema kontuure näha. 

Kultuuri demokratiseerimineoli noore nõukogude kultuuripo- 
liitika üks põhisuundi ja selline on vist paratamatu asjade käik kõikidel 
ühiskonnakorralduse pöördeminomentidel, kui mingi uus ühiskonnakiht toob 
kaasa oma ideoloogia ja kultuuriteadvuse. Muusikas tähendas see ra h- 
valikkuse ja rahvuslikkuse nõuet. Folkloor või olmemuusika 
ja kunstmuusika on päris loomulikul viisil alati omavahel seotud, vahetus- 
suhetes. Neljakümnendate aastate kultuuripoliitika viis demokratiseerimis- 
idee absurdini, taotledes tegelikult muusika väljendusvahendite primitivi- 
seerimist. Ideaaliks said laululisus ja rahvusliku muusikaklassika 
väljendusvahendid lihtsustatud kujul. Igasugune keerukam laadiline, rüt- 
miline, harmoonia või faktuuri organisatsioon tunnistati formalistli- 
kuks. Ühiskondlikus mõttes domineeriv sundsisendus, et kõik on väga hea ja 
läheb kogu aeg üha paremaks, ühiskondliku progressi jaopti- 
mistliku elukäsituse idee ning sellega seostatav inim mõis- 
tuse ja -võimete apoloogiline käsitus, sotsiaalse rolli- 
tunnetuse, kollektiivsustunde kuulutamine esmaväärtuseks inim- 
olemises — see kõik ulatub juurtega tegelikult juba (või alles!) renessanssi 
ja valgustusliikumisse (Bacon, Descartes, Herder). Progressiidees vastandub 
ja väärtustatakse mingi tulev asjade seis mingile eelnevale asjade seisule. 
Inimese seisund selles olukorras on aktiivsust eeldav, ülev-dramaatiline, 
pateetiline, see on seisund, mis tuleneb isiksuse omaväärtuste tunnetami- 
sest (valgustuslikus kontekstis eelkõige mõtleva ja sotsiaalse olendina) 
vastasseisus kellegagi või millegagi (loodus, ühiskond, idee), see on ohutunne 
ja selle ületamise pinge, takistuste võitmisega saavutatud enesejaatus, 
ideejaatus. Religioosse maailmapildiga seotud keskaegse range polüfoonia 
tasakaalustatud, ebaisikulistes liikumistes kangastub hoopis teist laadi 
olemise toonus — mitte vastanduv, vaid kooskõlaline, asjade püsivat seisu 
tunnistav, üleajalikele väärtustele toetuv. Valgustusliikumisest pärinev 
pateetiline ja voluntaristlik elukäsitus on Beethoveni loomingu dominante. 
Üheksanda sümfoonia apoteooslikku finaali võib lugeda kõigi järgnevate 
apoteooside eelkäijaks, sellest sai dramaturgiline stamp, mis väljendab 
valgustusliikumise maailmavaatelist stampi. Beethoveni loomingus sai 
alguse üks hilisema euroopa muusika iseloomulikke suundumusi — muusika 
ülekasvamine muusikaliseks draamaks ja muusika metasfääri (programmi- 
lisuse) tekkimine. Suur osa nendest ideedest jõudis nõukogude muusika- 
kultuuri. 


* T. XpeHHHKOB. «Ga TBOPUECTBO, AOCTOÜHOL COBETCKOrO Hapona.» «Cosercraa Myasika> 

Beethoveni loomingu dramaatilis-pateetiline külg ei avanenud mitte 
niivõrd «valmis» intonatsioonidena, vaid kujundi liikumise, teisenemise, 
kontrastide kaudu, oskuse kaudu luua harmoonia, rütmika, faktuuri- 
kontrastide vahendusel ningegradatsioone. Sellega seoses võib väita, et 
nõukogude muusika 40.—50. aastatest veel tänasessegi päeva ulatuvad 
pateetilised kujundistambid mõjuvad enamasti õõnsatena ja piinlikkust 
tekitavatena põhjusel, et puudub dramaturgiliselt veenev, küllalt rikas ja 
isikupärane algidee arendus. Aga põhjenduse võib leida ka avaramast 
kontekstist: muusikaintonatsioonid (antud juhul näiteks massilaulust või 
«populaarsest klassikast» pärinevad) on kindla «elueaga». Mingil ajahetkel 
osutub intonatsioon «kulunuks», banaalseks. (Et ajadistants neid jälle 
olmelisest — sotsiaalsest kontekstist «puhastada» ja õilistada võib — see on 
omaette küsimus.) Selline tüüpintonatsiooni või -kujundi kulumine viitab 
igal juhul teisenenud või alternatiivsele kultuuriideestikule. 

Veel üldisemal taustal: XX sajand on pigem resignatsiooni kui pateetika 
sajand. Erinevate kultuuritüüpide ja maailmamudelite vastasmõju ja 
segunemise sajand. Analüütilise ja mütoloogilise mõtlemise (mis argitead- 
vuses ikka ja jälle taastekib) vastasseisu sajand. Pluralistliku maailma- 
pildi sajand. Kui 60. aastate alguses kultuuripoliitika surve mõnevõrra 
järele andis ja muusikasse ka rikkam ja mitmekesisem elutunnetus tohtis 
jõuda, ilmnes eriti noorema põlvkonna heliloojate muusikas väga resoluutne 
seljapööramine möödunud aastakümnete intonatsioonilistele ja dramaturgi- 
listele stampidele. Kuuekümnendate aastate rõhutatud intonatsiooniline 
neutraalsus või mehaaniline mängulisus, püüdlik hoidumine pateetikast ja 
tundelisusest, fragmentaarsus vormis suurte dünaamiliste tõusude asemel, 
meditatiivsus — kõik see on tegelikult vastureaktsioon eelnenud perioodi 
ühekülgsustele. Kui hiljem pendel tagasi liikuma hakkas ja muusikasse jälle 
tundelisemad, pateetilisemad intonatsioonid tulema hakkasid, siis mõjus see 
eelnenud «kainuse» taustal küllalt värskena, et hakata rääkima neoro- 
mantismist muusikas. 

Kui 40. —50. aastatel püüti muusikat taandada ühetähendusliku maailma- 
mudeli illustratsiooniks, siis läks see massiteadvuse tasandil «käima», 
muusikakultuuri jaoks tervikuna aga osutus stagnatsioonia jaks, mille vilju 
pikka järelperioodigi ulatub. Näide: 40.—50.—60.—70. aastate pane- 
güürika, mis eriti õilmitseb vokaalsümfoonilises žanris — apoteooslike 
lõpukooridega kantaadid, oratooriumid, oodid pühendusega tähtpäevadele, 
isikutele ja organisatsioonidele, mille kultuslik-sakraalne tarbeväärtus juba 
iseenesest välistab põhjaliku muusikalise analüüsi hindaja poolt ja ei sunni 
ka autorit eriti vaeva nägema. Paljudel juhtudel ei oleks sel analüüsil ka 
mõtet, sest vokaalsümfoonilises teoses peaksid tekstikujund ja muusikaline 
kujund seotud olema, sageli aga tekst ise «ei tööta»: tihti (et mitte öelda — 
enamasti) on selle sisuks deklaratiivses vormis sotsiaal-eetilised ideaalid, 
millele argikogemus iial katet ei ole pakkunud. Samalaadsed kultuslikud 
vormid instrumentaalmuusikast: tervitusavamängud, pidulikud ava- 
mängud, heroilised avamängud, patriootilisel või ühiskondlik-poliitilisel 
«teemal» programmilised avamängud, milles ikka seesama tarbeväärtus 
katab muusikalisi banaalsusi. Veel üks võimalus: pseudofolkloorne idüll 
sümfoonilises lühivormis (50. aastate eesti tantsud). 

Kui nüüd distantsi vahetada ja moralisti ning kohtumõistja vaatepunkt 
vaatleja oma vastu vahetada, siis võib üht-teist öelda, mis eelnenud väited 
ja oletatavad lõpphinnangud «tühjaks» teeb: 

1) et mis tahes kultuuriideoloogia on inimteadvuse suhtes manipulee- 
riv ja ekspansionistlik ja et sellest lähtudes ei ole põhjust üht teisele eelis- 
tada; 

2) et kujutlus vaimsest valikuvabadusest on nii või teisitiillusoorne, 
sest sakraliseeritud ideoloogilised dominandid määravad suures osas ära ka 
alternatiivsete ideede suuna (seda võiks vastumõju seaduseks nimetada): 41 


kultuuriideestikus on jälgitav midagi tsüklilise pendeldamise taolist binaar- 
sete opositsioonide vahel; 

3) ete mis tahes kultuuriteadvus kanoniseerib nii tehnoloogilisi kui ka 
ideoloogilisi mudeleid ja et seda võib hinnata nii stagnatsioonina kui ka 
kultuuriteadvuse ühtsusena, terviklikkusena; 

4) et mis tahes kultuuris toimib vääramatu järjekindlusega sotsiaal- 
psühholoogiline fenomen, mida võiks nimetada eetilis-religioosseks või 
mütoloogiliseks teadvuseks ja mis avaldub ületamatus vajaduses juma- 
lustada ja kummardada midagi või kedagi: isikuid, ideid, pühasid säilmeid, 
elulaadi — ja selle kaudu mingit eetilist ideaali; 

5) et sel viisil, ühe kultuuri piiridest väljudes, on võimalik käsitleda nii 
kultuuriideestikus toimuvaid muutumisi ja pingeid kui ka (näilisi) seisakuid 
tema «loomuliku» olemisviisina; lõpuks — et kõigest sellest lähtudes 
on võimalik «loomulikuna» käsitada ka näiteks 50. aastate nõukogude 
muusikat ja kultuuripoliitikat üldse või ka tänapäeva panegüürilist pro- 
duktsiooni. 

Kui relativistlikku vaatlejakogemust arvesse võttes ikkagi püüda mil- 
lessegi uskuda (st tahta moralistiks jääda) — kas või tõeliselt eetilise 
kultuuri võimalikkusesse, sellesse, et inimene väärib kas või seda, objektiiv- 
selt võttes, illusoorset valikuvabadust maailma mõtestamisel läbi eeti- 
lise ja esteetilise; sellesse, et ideoloogiline surve «ülevalt», kultuurijuhti- 
mine, võib olla inimsõbralik, vähemasti mitte totaalsele manipulatsioo- 
nile orienteeritud, ilma et see mingeid «aluseid» kõigutaks; sellesse, et on 
olemasmingi kultuuriteadvuse ideaalseisund — optimaalne, dünaamilise 
tasakaalu seisund, mis eeldab alternatiivseid tunnetuslikke mudeleid, 
ideede vaba väitlust, «lubab» valikuvõimalusi — ja tehtud valikute trans- 
formatsioone muusikasse — kas usk sellesse ei satu vastuollu realiteedi- 
tundega? Ei ole veendunud. Kas on võimalik milleski veendunud olla? 
On. Ja näiliselt enesekeskne ning kõige subjektiivsem piinlikkuse tunne, 
mida äratavad muusikalised stambid, on selle veendumuse kõige «objek- 
tiivsem», kõige tõsikindlam argument — selles, et siin ja praegu «ülevalt» 
kultiveeritav dogmaatiline kultuuriideestik on kultuuriteadvuse tegeliku 
seisundi suhtes stagneerunud ja võõrandunud; et muusikas tähendab see 
tolle sundideestikuga seotud tüüpkujundite ja dramaturgiliste mudelite 
«kulumist», halvemal juhul lausa «kompromiteeritust»; ja et see on, kui 
mitte kultuuri jaoks tervikuna (milles vähemasti 60. aastatest alates ka 
alternatiivsele mõtlemisele ruumi on antud), siis selle ideestiku enese jaoks 
kindlasti — väga halb ja ebasoovitav seisund, seda juba nii moralisti kui 
vaatleja mõõdupuuga mõõtes. 

Arutlusi «Tõe ja õiguse» 


Ikka on unistatud, et oleks tore, 
kui sama tükki mängiksid korraga mitu 
teatrit. Tõepoolest, eri lavastusvarian- 
tide võrdlemine teritab meeli ja arendab 
publikut, õpetab nägema nüansse. Nagu 
igasugune tõlgendustaseme fenomen 
kuulub seegi peenendunuma vaimu val- 
da. Tunnetuslikud hõrkused, mis teadja- 
mehele osaks saavad, on äraarvamata! 
Praegu on säärase vaimu koolitamiseks 
hea võimalus, kuna kaks teatrit mängi- 
vad meie klassikate klassikat, Tamm- 
saare suurteost. Vanemuislaste «Aeg 
tulla — aeg minna» ja TRA Draama- 
teatri «Tõde ja õigus» on mahuldasa 
võrreldavad umbes kahe kolmandiku ula- 
tuses. A.-E. Kerge lavastajadramatisee- 
ring toetub tervenisti romaani esimesele 
osale, R. Trassi käe all olnud K. Kure 
kompositsioon (tegijapoolse žanrimää- 
ratlusega «dramaatiline jutustus») kä- 
sitleb esimest ja viimast köidet. 

Aeg läheb tõepoolest lennutiivul: J. 
Toominga viimane kuulus Tammsaare- 
lavastus kadus repertuaarist 5 aastat ta- 
gasi. Draamateatris mängiti 1984—1985 
«Armastust ja surma» («Mauruse koo- 
li») teatritudengite ja eakamate 
kolleegide ühistööd Mikiveri seades. 
Seega võivad nüüd rõõmustada need, kes 
eeldavad, et samuti nagu poes peaks 
pidevalt saada olema meie väärtkirjan- 
dust, nii tuleks klassikat ikka ja uuesti 
lavale seada. 

Esmalt Tartu variandist. « Aeg tulla — 
aeg minna» on dramatiseerimismeeto- 
dilt pigem traditsiooniline kui novaa- 
torlik. .Traditsioonilisest Tammsaare 
kaanonist pärineb ka sisuline materjal, 
mis selle meetodi abil moodustatakse. 
Tegevus kulgeb lineaarselt ühelt sünd- 
muselt teisele, püsitakse tõhusalt ro- 
maani süžeel. Taotluseks on vargamäe- 
laste elu põhjalik näitamine ja peate- 
gelaste terviklike karakterite loomine. 
Pealtnäha pole programm pretensiooni- 
kas, aga osutub realiseerimisel tavaliselt 
nõudlikuks — kui ikka tahetakse enamat 
teose pelgast illustreerimisest. Igatahes 
ei maksa kahelda säärase meetodi asja- 
kohasuses klassikaga tegelemisel. Ei 
vaidlusta paadunud kontseptualistide 


taustal 


MIHKEL MUTT 


õigust teos teravamalt liistule tõmmata 
ja üritada ideerajatisi ka partikulaar- 
semate arendusüldistuste najal. Miks 
mitte, kui tuntakse tarvidust ja ülekee- 
vat jõudu. Kuid on täiesti piisav (ja 
optimumina üliproduktiivne), kui kunsti- 
vormis tegeldakse sellega, mida võib 
nimetada romaanis peituva avamiseks. 
Tammsaare tegelased on ülisuurte taga- 
maadega, mille tagant ei maksa enam 
muid taguseid tingimata otsida. Nad ei 
ole sügavad, vaid on ise sügavused. 
Pearu, Andres, Mari, Juss jt kujutavad 
endast põhitüüpe, kes saatnud ja saada- 
vad inimsugu algusest lõpuni. Romaani 
tegelaste kaudu üldistub inimelu sellisel 
määral, et nendega saab iga aeg ennast 
uuesti mõõta, nii indiviidi kui ühiskonna 
tasemel. Igaüks meist võib endalt küsida, 
elab ta rohkem Andrese või Pearu 
mudeli järgi, ja kas ei ahvatle näiteks 
Tallinna ja Tartu vaimuelu ning genus 
loci võrdlus vedama paralleele samade 
meeste karakteritega? 

See, kuidas on nähtud peategelaste- 
vahelisi suhteid, ongi kontseptsioon. Ja 
neid suhteid vaagides tuleb ka «Vane- 
muise» lavastusele läheneda. 

«Tõe ja õiguse» esimese osa igasugune 
tõlgendamine algab sellest, kui palju 
tõlgendaja on pidanud vajalikuks tooni- 
tada Andrese üldise positiivsuse kõrval 
tema negatiivseid jooni ja mil määral on 
ta valmis möönma Pearu valdava 
negatiivsuse kõrval ka positiivset. Ja 
sealt edasi: kellele antakse rohkem 
õigust (mis tähendab: tõde, muidugi!), 
kumma elulaad ja -filosoofia tõlgenda- 
jale enam imponeerivad ja mispärast? 
See on ka raamatu põhiprobleeme. 

Rõhutan, et küsimus on möönduse 
määras, aktsentide nihutamises. Põhiline 
on A.H.T-l «tehtud», paigas lõplikult. 
Eestlaste rahvuslik austus töö ja selle 
tegija vastu on sajanditepikkune ja re- 
servatsioonitu, selle üle ei luba meie 
südametunnistus naerda. Ja ehkki visa- 
duse, kasinuse, karskuse ja kokkuhoid- 
likkuse ideaal; vaikimise eelistamine lo- 
bisemisele; äärmustest ja afektidest hoi- 
duva, tundeelu suhteliselt vähetähtsaks 

üldine kui enne, on palju sellest siiani 
meie veres või DNH-s. Mäe Andres 
väärib seetõttu eestlaste silmis lugu- 
pidamist aere perennium — ükskõik kui 
palju me tema hingepimedust lähedaste 
suhtes, kalkust, rõõmutust jne ka hukka 
ei mõistaks. Samas, kuidas me ka ei lööks 
heldimusest käsi kokku, «avastades» 
Pearu hellameelsuse, anima, kuidas ka ei 
imetleks tema olemuse komplitseeritust 
(mis ju nii tänapäevane), ei suuda meid 
ometi miski panna silmi sulgema Oru 
peremehe madala eetika, vaimse selg- 
rootuse ja teiste nirude omaduste ees. 


Nii võib meid küll peletada sõja- 
järgse vulgariseeriva käsitluse jõnkus, 
mis rõhutas ühekülgselt Andrese prog- 
ressiivsust ning tegi Pearust kahjuri — 
ikkagi pole saja kaheksakümne kraadine 
pööre võimalik. (Kuigi võiks kujutleda 
noort vihast režissööri pendlit vastas- 
äärmusse paiskamas, et ilmestada teise- 
nenud ajamärke ja tõestada oma näge- 
mist.) 


«Vanemuise» seekordne Pearu Tiit 
Lilleoru esituses on senistest kahtlemata 
üks grotesksemaid — juba väliseltki. 
Kuivetu, pigem köökus kui rind julgelt 
ees, ennemini hiiliv ja sööstev kui täiel 
määral tallal astuv jne. Ta mõjub 
ühtaegu eatuna, samas siiski vanemana 
oma aastatest. Tema itsis habemega ku- 
jus tunneme ära pahareti, nagu too eesti 
fragmentaarses demonoloogias esineb ja 
eesti kunstnikud teda kujutanud. (Muide, 
J. Kross oma essees «Tammsaare ja 
Mefisto», arutledes viimati mainitu ning 
Pearu võrdleva tõlgenduse võimalusi, 
esitleb Pearu liinist olustikulisi seiku, 
mis ühtaegu pakkuvat «allegoorilis- 
sümbolistlikke osundeid». Väike lisand: 
teatavasti tehakse Orul väliselt tublisti 
vähem tööd kui Mäel, aga jõukust on 
rohkem. Põgusalt on romaanis seda sele- 
tatud Oru paremate maade, samuti Pearu 
mõisavargusega. Ent kas ei tundu ahvat- 
levam interpretatsioon, mis jätab võima- 
luse Pearu läbikäimiseks mustade jõudu- 
dega — et kratid talle kraami kokku 
kannavad ning puulased-tohtlased tööd 
teevad? Ja kas ei leidu õrnu kokkupuute- 
punkte -vastavanimeliste tegelastega 
eesti muinasjutu ja selle vahel, kuidas 
Pearu oma tuimalt kannatliku sulase 
kaudu poolsurnuks lastakse peksta?) 


Groteskne on ka lava-Pearu ülalpida- 
mine. Osasse on pandud palju keha- ja 
hääleenergiat. Viimane kippus esimestel 
nägelemiskordadel häirima. Kõik oli for- 
tes, üks lärmamine puha. Nüüd on ses 
suhtes variaablimaks muututud ja üksi- 

matu vahedusega. Siiski mõjub Pearu 
valdavalt neurasteenilisena, pidevalt 
nagu millestki purjus. Tema eksalteeri- 
tus torkab silma seda enam, et lava- 
tegevus on põhiliselt olustikuline ning 
tegelasi presenteeritakse elusarnasuse 
võtmes. 

Originaalse kandi pealt tõuseb esile 
Pearu kojutulek Andrese poja ristse- 
telt. Mäletatavasti tekib Pearul jooma- 
lauas ülejäänud seltskonnaga «faasi- 
nihe». Ta ärkab üksinda, kõik magavad. 
Kummaline ekstaatiline kaemus haarab 
teda. «Mina üksi, jumala palge ees,» 
soiub ta võlutult. Siin on mu meelest 
tabatud midagi ürgset, lihtsa inimese 
vahetut seismist kõiksuse ees. Pearu on 
distinktse piiri enda ja ümbritseva vahel 
maha joonud, tal lähevad uued luugid 
lahti ja ta tabab oma oleku metafüüsili- 
sust! 

Lavastus kriipsutab seda stseeni alla, 
miks muidu kestab raamatu pool lehe- 
külge nii kaua. Naine talutab ja talutab 
tuikuvat ja soiguvat Pearut. Atmosfäär 
on poeetiline ning tunnistan, et mulle 
igavaks ei läinud. Pean seda kriitilisel 
piiril balansseerivat stseeni üheks eten- 
duse esteetiliseks kulminatsiooniks. 


Pearu vahendid oma eesmärkide saa- 
vutamiseks on tuntud ja lavastuski ope- 
reerib krutskimehe kujuga. Seepärast 
kisub irdu jõukatsumisstseen tüki algu- 
sest. Praegu ei saada Pearu Andresega 
vägipulka vedama oma kanget sulast 
Kaarlit, vaid läheb ise. Ja tõmbab ära! 
Säärast stseeni võiks mõista sümbool- 
selt: eks nad ole kanged juurikad 
mõlemad! Nii antakse Tammsaaret mitte 
tundvale publikule piltlikku eelinformat- 
siooni. (Ja kui olla pahatahtlik, võiks 
öelda, et säärane stseen oleks suisa nagu 
mõne teatrifestivali internatsionaalse 
publiku jaoks loodud!) Kõlvates tähis- 
tama duelli üleüldse, satub metafoor 
praegu vastuollu konkreetse rolli loogi- 
kaga. Pearu raha-ärplemisi, krutskeid ja 
kõmukat protsessimist inspireerib ju 
suuresti teadmine, et ta füüsiliselt jõult 
heleda häälega naise mehest maha jääb. 


Kuigi Pearu oma mõistust konkreet- 
setel eesmärkidel osavasti rakendab ja 
purjuspäi targutada armastab, on ta pi- 
gem intuitiiv-emotsionaalne kui ratsio- 
naalne tüüp. Vanaduse tulles tema kin- 
nisideed (veri! ) küll süvenevad, aga tead- 
vustatud ideoloogia sobitub tema ajukur- 
dudega üldjuhul raskesti — vähemasti 
mis puutub sotsiaal-poliitilist mõtlemist. 
Seepärast mõjub desorienteerivalt eel- 
mainitud ristsetestseeni algus, mil rätsep 
Taar räägib isamaast ja aadetest. Kui 


Pearu hakkab rätsepat selle eest näägu- 
tama, võib jääda lavalt mulje, nagu 
mõistaks Pearu hukka rätsepa posti- 
mehelikku kokkuleplusvaimu. Ometi pole 
kuidagi võimalik Pearust kompromissi- 
tut ideevõitlejat-jakobsonlast teha ning 
ei maksa võimendada tema hinnangut 
Taarile, kes olevat «sakste sabarakk». 
Pada sõimab katelt! Tammsaare ise 
ütleb, miks Pearu on köstri ja rätsepa 
peale vihane: «(...) sest temale oli kaht- 
lane iga inimene, kes rääkis (...) asjust, 
millest temal polnud vähimatki aimu». 
Kõnealune on romaani väheseid konk- 
reetselt satiirilisi kohti ja kipub mõjuma 
eksistentsiaal-psühholoogilisel põhitaus- 
tal ajastut kohustuslikult markeeriva 
olmeripatsina. Igatahes võiks ta instse- 
neeringutest rahumeeli puududa. Ometi 
esineb ta seal alati, kuna võimaldab 
järgnevat efektset pükste mahaajamist 
ja naiste kättemaksu. 

Et juba lavaloogika vigade nimetami- 
seks läks: Pearu pole leppima tulles 
(vokirattastseenis) piisavalt purjus — 
arvestades tema normaalolekut. Nii puu- 
dub kate Krõõda sõnadel, mis ta Pearu 
lahkumise järel Andresele ütleb: «pol- 
nud ta ühti nii purjus, kui välja näitas.» 
Ei näidanud ju! Aga ei maksa mainitud 
lapsusi ületähtsustada. 

Kui Pearu puhul võivad tekkida 
võluvad paralleelid esimesega kahest fe- 
nomenist, mis Immanuel Kantis imetlust 
ja aukartust äratasid, nimelt «tähis- 
taevaga meie pea kohal», siis kas võiks 
moraaliseadus meie sees olla relevantne 
Andresele ligi minekul? Teda mängi- 
vad kaks näitlejat — Jaan Tooming 
ja Raivo Adlas. Osad erinevad, mit- 
te küll põhimõtteliselt, aga siiski — 
sõltuvalt juba esitajate faktuurist, näit- 
lejaomadustest. Ka Marisid on kaks, 
vastavalt Raine Loo ja Kais Adlas. 
Võiks öelda, Toominga Andres on jõuli- 
sem, fanaatilisem, ideelisem. Tema ja 
Pearu vahel pole üksnes kahe peremehe 
kemplemine materiaalsete kahjude ja 
õiguse pärast, vaid olemuslik antago- 
nism. Vastastikku seisavad lillalaskja ja 
puritaan. Andres jälestab Pearu elulaadi 
ja küllap ka vastupidi. Üks räägib impe- 
ratiivsest kohusetäitmisest maa ja elu 
ees, mis teisele käsitamatu ja üle- 
olevalt õlgu kehitama panev. Samuti 
esildub Toominga kehastatud Andreses 
erilise jõuga piibli lugemise tagajärg, 
usutigeduse monumentaalsus ja kibestu- 
mus. 

R. Adlase Andres on pehmema toi- 
mega, hea inimene, küllalt nutikas, aga 
vist mitte ülearu pead vaevav. Tema ja 
Pearu opositsioon on korraliku inimese ja 


kelmi opositsioon. Kui ta Pearu peale 
vihastab, siis ei haara teda ometi ole- 
muslik raev. Ja kui ta vihamehele tagasi 
teeb, ei tunne ta parastavat, vaid pigem 
poisikeselikku heameelt. Tas on vähem 
traagikat, vähem kibestumust ka lõpu- 
stseenis. Tema ja Mari (K. Adlas) vahe- 
kord pole nii «neetud» kui Toomingal— 
Raine Lool. Üldse on etendus Adlastega 
vähem terav, kuidagi mahedam, enam 
n-ö rahvalik, humoristlikum, sõbrali- 
kum. 

Mõlemad võimalused lasevad end 
mängida ja vaadata. Ent need, kes ihka- 
vad Tammsaaret filosoofilisema kandi 
pealt, leiavad hingekosutust eeskätt Too- 
minga osatäitmises. Temas leidub toda 
«suurt kausta», tänu millele ka vastas- 
seisev Pearu kohati teised mõõtmed saab 
ja manihheistlikke värve omandab. See- 
juures ei tohi unustada, et Andrese 
filosoofilist sisu on kahtlemata raskem 
edastada kui Pearu oma. Ei taha viimase 
esitamist kergeks pidada, kaugel sellest. 
Ent ta pakub näitlejale rikkalikumat ma- 
terjali mängimiseks, võimaldab suure- 
mat atraktiivsust, sest on liikuvam, mit- 
metahulisem, oma olemust ka nähtumuse 
kaudu väljendav. On ju negatiivsete 
tegelastega sageli nõnda. Seetõttu on 
näitlejale Pearu rollis mingi arvestatav 
tase suhteliselt kergemini garanteeritud 
kui Andrest mängides. Tema puhul peab 
rohkem tulema seest, sest atraktiivsus 
selle tavapärases tähenduses läheb risti 
tegelase karakteriga ning varitseb oht 
jääda «lihtsaks», väheütlevalt positiiv- 
seks. 

Mari tuleb mängu koos Jussiga. Tema 
esimene suur etteaste ongi tolle narrita- 
mine. Ja sellega on kõik Marid, keda 
olen üldse kunagi näinud, hästi hakkama 
saanud. Ilmselt võimaldab kõnealune roll 
neil mängida midagi väga ürgomast, 
vallandab selle, mis neis mängimatagi 
varjul. (Ka siin on teksti pisut ümber 
kombineeritud, Maie-Kaarli = dialoogi 
Mari-Jussi suhu pandud, aga see ei 
häiri — üks ta tedremäng puha!) 

Jussi Vargamäe-elus on kaks tähtsat 
sündmust: suhete selginemine Mariga 
(paariminek) ja Marist lõplik ilmajää- 
mine. Mõlemaga seostub enesetapukatse. 
Esimest neist pole mu arvates ka romaa- 
nimaailmas tõsiselt kavatsetud. See on 


Jussi-poolne demonstratsioon, ähvar- 
dus — nii tuntud armuvalus põlejate- 
le —, et julma armukest hoiatada, näi- 


data oma tunnete sügavust. Ega stseen 
lavastuseski dramaatiline ole, rohkem 
niisama markeering. Järgneb teineteise 
najal nutmine ja õnn, mis loogiliselt 

dina enesetapu-spiel'ile — ja publikutki 


liigutama. Paraku olin vahetult enne 
viimast vaatamiskorda märtsis elanud 
kaasa ühele teisele kirjandustegelasele, 
kes ka kogu elu naisterahva pärast ain- 
samale kaardile pannud ja ekstreemse- 
tele tegudele läinud. Nimelt näitas Kesk- 
televisioon «Vendi Kažamazoveid». Epi- 
sood Dmitri ja Grušenka teineteiseleid- 
misest Mokrojes mõjus tunduvalt inten- 
siivsemalt kui Marit-Jussi heina tehes 
«Vanemuise» laval, Draamateatrist hoo- 
pis kõnelemata. 

Seevastu teine suitsiidikatse, mis ka 
õnnestub, on tõsiselt kavatsetud ja loo- 
gilise eellooga. Jussi psüühikat võib ju 
lugeda nagu avatud raamatut. Ta näeb, 
et on naisest ilma. Siin tuleb rääkida 
kahest erinevast Jussist, Peeter Kollomi 
ja Ants Anderi omast. Näitleja ja rolli 
vanuseline erinevus, niikaua kui see vi- 
suaalselt ei häiri, pole ka probleem. 
Siin probleem siiski tekib, kuivõrd 
Kollomi ja Anderi loodud kujud on 
tuntavalt erivanuselised. Kollomi oma 
sobib lavastusse teadagi paremini, kuna 

A. H.Tammsaare — A.-E. Kerge, «Aeg tulla — aeg 
minna», «Vanemuine» 1986 (tavasta ja A.-E. Kerge, 
nunstnik L. Pihlak). Pearu Murakas — Tiit Liile 


Org. 


21—22 ja tegelastevaheliste suhete lava- 
võrk lähtub kindlalt originaalist. Siiski 
leiduks enesetapule põhjendus ka tublisti 
eakama, pensionieelikust Jussi puhul. 
Kui noorema mehe romantilist liebes- 
tod'i ajendab lisaks universumi ahenda- 
vale armupalangule solvumus teise mehe 
üleolekust, siis vanema eluiha kustutab 
teadmine oma viimase võimaluse luhtu- 
misest, hirm elulõpuüksinduse ees. Mõ- 
lemad on põhimõtteliselt võimalikud. 
Anderi partiis tuleks vastavalt võima- 
lust selgemalt toonitada, tunnete laadi 
teisendada, sest neljakümne = viiene 
armastab ju teisiti kui kahekümnene. 
Niisugune on siis sündmus, mille 
needus laskub ja jääb Vargamäele. 
Kolmnurga kujunemine on psühholoogi- 
liselt väga huvitav ja annab suurepä- 
rase võimaluse tegelasi jälgida. Mulle 
tundub, et kõikvõimalikud tõlgendajad 
pole kolmnurga geneesile ja keerdkäiku- 


dele kunagi igakülgset tähelepanu pöö- 
ranud ja lavastajad jätnud kasutamata 
siit võrsuvad kunstivõimalused. Iseära- 
nis Andrese puhul on moraalsed kon- 
sekventsid poolikult tõmmatud, ehkki 
just tema iseloomu avamisel, tema tume- 
dama poole näitamisel on Jussi-lool 
põhjapanev tähtsus. Ei lähe sügavuti ka 
käesolev lavastus. (Üritagem üht-teist 
«paljastuslikku» siinsamas.) Kes annab 
esimese impulsi Andrese ja Mari lähe- 
nemiseks? Kummaline, ent see on kuldne 
Krõõt ise. Ta ütleb küll kohe, et ta nii- 
sama, ainult kujutles, ent võimas süst 
Mari alateadvusse on tehtud. Tähelepa- 
nuväärne seegi, kuidas Mari Krõõdaga 
surivoodil hüvasti jätab. Ta saab aru, 
mida Krõõt talle öelda tahab. Nii see 
on. Krõõt on headus ja eetika ise, aga ta 
on naine, ning kui asi puudutab järel- 
tulijaid, neile parima võimaliku kasva- 
taja kindlustamist, jääb isaste tõde auto- 
maatselt kõrvale. Krõõt ajab Mariga ise- 
keskis oma soo asju, ajab üle meeste 


peade, nii et nood ei aimagi, ning Juss 
ja Andres saavad lõpuks kisklema nagu 
loomad — tugevamale jäägu õigus (ar- 
vestatagu Andrese tõe ja õiguse arut- 
luste kõrval seda käitumuslikku as- 
pekti!) Muidugi ei mõtle vaga Krõõt ega 
südamlik, kuigi nõrk Mari sellest nõnda 
toorel kujul. Nad ei mõtle sellest üld- 
segi. Ent see ei muuda asja olemust. 

Mis on Krõõda puhul tähelepanu- 
väärne? Ta unistab kuuldavalt — või- 
matust. Andres on ses suhtes veelgi 
markantsem. Miks käib ta valjusti välja 
mõtte, et Marist võiks tema naine saada? 
Marigi vastab kohkunult, et see on patu- 
jutt. Andres peaks ju taipama, et Marit 
naida võib ta üksnes siis, kui Jussi pole. 
Ent millised teed viiksid Jussi mitte- 
olemisele? Lahutus või surm. Lahutust 
tollal ei tuntud. Jääb teine võimalus. 
Ent Andrese moraali see osa, mida ta 


Andres Paas — Jaan Tooming. 
U. Laumetsa fotod 


teadvusega läbi kombata suudab, ei lu- 
baks mõtet Jussi kõrvaldamisest ligigi. 
Kuis võib ta siis ajada Marile «kosja- 
juttu», ja veel korduvalt? — Seepärast, 
et alateadlikult hoiab ta teineteist välis- 
tavad mõtted oma peas lahus, ei vii 
soove ja realiteeti süsteemi, ei analüüsi 
lõpuni — nagu lapsed ja paljud täis- 
kasvanudki. 

Teatavasti oli Dostojevski Tammsaare 
lemmikkirjanikke, kes teda ka kindlasti 
mõjutas. Seda küll rohkem üldiselt, inim- 
hinge salapära ja keerukuse manifes- 
teerijana. Ja kuigi ühe autori laad on 
teravdatult kataklüsmiline, teisel aegla- 
sem, mediteerivam, paikneb A.H.T. 
oma spetsiifiliselt «kirjanikuhuvilt» kül- 
lap lähemal Dostojevskile kui näiteks 
Tolstoile. Alustamata motiivianalüüsi, 
tahaksin praegu osutada eespool kirjel- 
datud situatsiooni hingemehaanika mõ- 
ningale sarnasusele ühe sõlmega vendade 
Karamazovite saagast — Ivan on Smerd- 
jakovi kuuldes arutlenud, mis oleks, kui 
isa Fjodorit enam poleks. Ainult arut- 
lenud! Aga Smerdjakov teeb omamoodi 
järeldused ja tapabki vihatud vanamehe. 
Kohtus teatab nüüd intellektuaal Ivan: 
«Mina tapsin!» Siin puutume kokku 
sõnade ja nende praktikasse pöörajate 
vahekorra probleemiga, mis lääne kul- 
tuuris erakordse tähtsuse omandanud, 
kas või teadlaseetikana, tuumafüüsikute 
suhtena aatomipommi loomise võimali- 


«Aeg tulla — aeg minna». Juss — Ants Ander, 
Mari — Raine Loo. 


kusse. Tundub, et ka Vargamäel on teo ja 
sõna vahekord üpris komplitseeritud. 
Küsimused tekivad lugedeski. Kirja- 
nik pole Andrese psüühikat lõpuni pre- 
senteerinud. Veel enam tunneme lava- 
sündmusi jälgides huvi, mida mõtlevad 
Mari ja Andres, kui nad käituvad, nagu 
nad paraku käituvad. Kas ja kui palju 
nad endale teadvustavad, et nende käed 
pole puhtad? Või ratsionaliseerivad 
nad toimunut endile — kõik sündis 
iseenesest, õnnetus on õnnetus? Tegelaste 
saatuste mängitamiselt on see kogu 
Tammsaare loomingu meisterlikumaid 
kohti. Teadmine ja selle allasurumine, 
tumedad ihad ja puhas ligimesearmas- 
tus, ausus ja valskus heitlevad inim- 
hingedes. Mari süda siiski valutab — nii 
enne kui pärast. Ka tahaks ta minna 
teist korda (ja üksi) õpetajale pihtima 
ning lõpuni tunnistada. Patt rõhub teda, 
seepärast ju nende abielugi rõõmutuks 
kujuneb. Mitte Andrese pärast. Iseasi 
muidugi, kui rõõmus too üldse suudaks 
olla, aga teda patt ei rõhu ja tuska talle 
ei tee. Sest kui õpetaja küsib, kas nad 
olid Mariga patused, kui Juss veel elas, 
ütleb Andres, et nende südamel polnud 
siis mingit pattu. Sest ta võtab küsimust 
oma otsekohesel moel sõna-sõnalt, et kas 
nad olid Mariga siis juba kokku elanud? 
Seda nad teatavasti polnud. Aga õpetaja 
tahtis ju hoopis teada, kas ta ei ihal- 
danud Marit ega õhutanud tolle nõrgas 
naisterahvahinges patuseid himusid? Nii 
räägitakse mööda. Seejuures on Andres 
subjektiivselt aus, ei tegele kasuistikaga. 


Ometi ei kõnele see tema kui inimese 
kasuks. Vargamäe Andres on ikka tuim 
tükk. Ehk ei maksaks talt hiljemgi oodata 
armuvandenõulase hingepiinu ä la 
«Theršse Raguini» meeskangelane (too 
tappis füüsiliselt), ent natuke enam em- 
paatiat siiski. Andres ei suuda koos tei- 
sega tunda. Ehkki ta Jussi pahasti ei 
kohtle — ometi pole too objektiivselt 
temale endasarnane, hingega olend. 
(Mõneti mõjub Vargamäe Faust eelkäi- 
jana nondele fanaatilistele töörügajatele, 
kes kolbide ja mikroskoopide tagant isik- 
likku naist tähele ei pane!) 

Ent süüdistust Andrese vastu võib 
jätkata. On ta ikka nii ühene? Pealtnäha 
tundub liigutav, kuidas ta Jussi haual 
ainsana laulab — et enesetapja ei peaks 
jumalasõnast täiesti ilma jääma. Tal 
olnud vaesest naisest kahju, ütleb ta hil- 
jem õpetajale. Aga äkki tahab ta hoopis 
oma südametunnistust vaigistada? Või, 
mis kavalam: nii loodab ta Marile meel- 
dida ja toda kergemini kätte saada? Ar- 
vestus osutub õigeks, sest Maril läksid ta 
laulu peale «otse ihuliikmed pehmeks. Ja 
siis sai tundmus võitu: nüüd on jälle 
kõik hea.» Nii et «rõõmu pärast tahtis 
Mari laulda — saatus ise on lahenda- 
matu probleemi lahendanud.» Ning mil- 
lise saatanliku künismina saab tõlgen- 
dada Andrese sõnu Pearule: «Said oma 
lõõpimise palga kätte: Sauna-Juss poos 
enda ülesse.» Nagu oleks Pearu kõrtsi- 
lõõp siin peapõhjus olnud! 

Nii võib arutama jäädagi (eks näita 
see klassiku mastaapsust, et tema loodu 


«Aeg tulla — aeg minna». Andres — Raivo Adlas. 
E. Reinapu fotod 


üle nii lõpmatult arutada saab). Tahaks 
näha kunagi lavastust, mis Andrese- 
Mari loo mainitud külge enam arvesse 
võtaks, mitte üksnes traditsiooniliste 
piirjoontega ei märgistaks. 

Heiki Haravee kirikuõpetaja on järje- 
kordne sümpaatne õpetaja meie laval. 
Tammsaare — kirikuõpetajad vääriksid 
kord eraldi käsitlemist. Kuigi A. H. T. 
oli ateist, on õpetaja autorile tuntavalt 
lähedane tegelane. Kui köstri kujutuses 
tunneme satiiri, siis mitte õpetaja suhtes. 
Tollel pole usumehega selle tavalises 
tähenduses suurt tegemist. Küll aga lõp- 
matu humanismiga. Ses mõttes on 
Tammsaare oma eluhoiakult ka ise 
mittekiriklik hingekarjane, skeptiline 
moralist, kes näeb inimest kogu tema 
nõrkuses ja patususes, ent ometi suudab 
teda mõista ja talle andestada. Meenu- 
tagem siin ka «Põrgupõhja» õpetajat, 
kes annab järele Jürka palvele matta 
Maia nii, et too taevasse saaks. 

Taas tuleb korrata vajadust tutvus- 
tada pealekasvavatele põlvedele piibli- 
lugu. Ei saa kunstiga täisväärtuslikult 
suhelda, kui ei tunta sealt pärit motiive 
ja keelendeid. «Sina oled see rikas mees, 
kes tahtis vaese mehe talle,» ütleb 
õpetaja Andresele. Kas abiturient dešif- 
reerib selle? Või Pearu etteheide poeg 
Joosepile, et too on oma esmasünni- 
õiguse Andresele läätseleeme eest maha 
müünud? 

Lavastus kujutab eeskätt vanema 
põlvkonna rõõmusid-muresid. Lapsed 
osalevad loodud mikrokosmoses nende 
funktsioonina, suhetes nendega, mitte 
kui iseseisvad kunstilised probleemid. 
Nad pole küll märgid, aga sporaadilised, 
kutsudes vanemates esile vajalikke reakt- 
sioone, mis noid meile avab. Romaaniga 
võrreldes on enam vähenenud muidugi 
Indreku vaimne iseolemine. Aga siin on 
raske norida, lavastus on valiku teinud, 
millelegi peab ju keskenduma. Nooremal 
põlvkonnal on mahuliselt vähe ruumi ja 
kui nad esteetiliselt mõjuvad, siis suhes- 
tudes mitte omavahel, vaid täiskasva- 
nute konstantsemate tähendustega. Aga 
samas — Indreku (J. Lumiste) ja noore 
Andrese (H. Kaljujärv) hüvastijätt per- 
roonil on ilmekas. Pole vaja pikemat 
seletust nende karakterite põhjapaneva 
erinevuse taipamiseks. Paari hetkega on 
kõik paigas. Aga üldiselt on raske nii 
nende kui ka sümpaatse Joosepi (A. Tom- 
mingas) osatäitmist õnnestumiste või 
luhtumiste lahtrisse kanda. 

Kahest Liisist on E. Kaljusaare suure- 
mad professionaalsed kogemused tunta- 
vad. Eriti M. Jalaka puhul ei saanud ma 
aru, miks peab tütar oma keelatud 
armuloo ilmsikstulekul isa suhtes nii 
väljakutsuvalt häbematu olema — veel 
enne, kui isa talle poolt sõnagi öelda 
jõuab? Mõistagi on noored vanadega neis 
küsimustes tõrksad ja rünnak parim 
kaitse, aga tuleks siiski jälgida lavalise 
suhtlemise loogikat. Muidu hakkab Ad- 
lasega nähtud stseenis isast lihtsalt 
kahju. 


Vähegi täielikumalt saab paksu mit- 
mekihilist romaani lavastusse kätkeda 
põhimõtteliselt kaheti: kas struktuuri 
julgelt teisendades ja narratiivi kontra- 
punktsete metafooridega asendades, nii 
et ei mängita enam lugu, vaid eeskätt 
meeleolude, ideede ja motiivide koba- 
raid. Või siis montaažiga, mis ökonoom- 
selt stseene vaheldab. Nagu eespool 
toodust näha, on Kerge kasutanud teist 
moodust. Kinolikuks nimetatud tehnika 
on võimaldanud tal koondada väga sünd- 
mustemahukasse lavastusse hulga klas- 
sikalisi (ja olulisi) episoode. Stseenide 
järjestus on tervemõistuslik, üleminekud 
sujuvad (võtkem tüüpnäiteks episoodi 
«Krõõt rukkist sigu kossutamas», mis 
kasvab sekundi murdosalt üle episoo- 
diks «Andrese hobused Pearu rukkis»). 
Tihti vahelduvad episoodid kontrasti põ- 
himõttel, kurb naljaga (rõõmupeole 
järgneb laste kirstude protsessioon), mis 
etenduse kulgu elavdab. Liina Pihlaku 
kujundus teenib niisugust lavastusmee- 


so todit, allub kiirete vahetuste ideele. 


Invariantsete dekoratsioonidega on või- 
malik paljudes stseenides manipuleerida. 
(Mulle jäi ainult mõistatuseks, mida 
tähendab taamal sirguv punane pikse- 
varda taoline ritv?) 

Lavastus on stiililiselt mitmekesine. 
Traditsioonilise lavarealismi kõrval koh- 
tab naturalistlikke detaile. Samas on 
esindatud metafoorne laad. Mitte küll 
eriti rikkalikult, aga tähendusrikkais 
paigus, viimaseid justkui eretades. Nime- 
tagem niisugustest Jussi vaugumist ja 
asendi fikseeritust rippuma jäädes ning 
Krõõda surmastseeni, kus ta Marist 
eemale libiseb, mõlemal käed teineteise 
poole sirutatud. 

On hästi valitud detaile (näiteks And- 
rese märkus Jussile, kuidas tuleb lusika- 
kaba teha) ja õnnestunud massistseene, 
nagu «Püha öö» laulmine kirikus. 
Viimasest saab omamoodi lakmus või 
vahefiniš, kus poosidest ja ilmetest 
näeme, mis punktis keegi oma elukõveral 
parajasti asub. Kuis vaatavad Liisi ja 
Joosep õnnelikult teineteisele, kuis alis- 
tuv-hardalt üles Pearu naine. 

Lavastuses joostakse ja üldse liigu- 
takse silmatorkavalt palju. Selleks annab 
võimaluse lava avarus ja pöörlemine 
ning seade suurejoonelisus, nagu Kerge 
puhul tavaks. Lambasihvri põgenemine 
värava purustanud Pearu eest ning vii- 
mase putkamine vihase naistekarja käest 
ristsetel on tegevusmahukad ja säärases 
paisutuses ka täisverelised. Või episood, 
kus Pearu tuleb tonksab Andrest jalaga 
tagumikku — kui palju annab sellele 
šaakalitembule efekti juurde pikk hoo- 
võtt üle platsi! 

Osatäitjatelt nõuab niisugune parti- 
tuur tööd, milles teatri- ja kinonäitle- 
mine segunema kipuvad: tuleb mängida 
ajas suhteliselt diskreetseid situatsioone, 
ilma et oleks võimalust eelmises pikemalt 
kohaneda ja hoogu võtta. Seejuures 
peavad üleminekud olema puhtad ja 
täpsed — juba seetõttu, et episoodid ei 
kesta kaua. Tõdegem, et näitlejatel on 
vastavaid oskusi hooaja vältel tublisti 
juurde tulnud ning etenduse sujuvus 
kõvasti kasvanud, misläbi ka üldine 
vaadatavus tõusnud. Samas nentigem, et 
ilma iseäraliku lavastajatööta sünnib 
hiilgerolle «Vanemuises» = suhteliselt 
harva. Praegu ei püstitu näitlejate ette 
kunstilisi probleeme, mis kannustaksid 
ennast ületama. Meistreid, kes meid 
klassikaosades omaenda rikkusega jah- 
mataksid ja etendust lisaväärtustaksid, 
on aga napilt. 

(Seoses sellega tahaksin mainida 
nähtust, mida tohiks nimetada «klassika 
värskendamiseks» mikrotasandil. Need 


on väikesed protseduurid, detailid, mis 
«igihaljaid» episoode teisendavad, kolo- 
reerivad. (Sest kui pole uut nägemist 
tervikuna, antakse publikule vähemasti 
nende kaudu mõista, et tema peale on 
mõeldud, et temast peetakse lugu!) 
Mõned näited läbisegi Tartust ja Tallin- 
nast: vägikaikavedamisel pihku sülita- 
des luristatakse uut moodi või süljatakse 
hoopis pulgale endale! Pearu, heldides 
Krõõda %Yokivurinast, võib oma ja naabri- 
naise sõtkumisi imiteerida senisest kaa- 
nonist erinevate onomatopöadega. Saal 
elavneb kohe ja inimesed on tänulikud! 
Sääraste värskenduste hulka kuulub ka 
J. Krjukovi tava Pearu üht võtmesõna 
«rehnut» hääldada teisiti kui senises 
pruugis — nimelt rõhuga teisel silbil, 
osastav kolmandas vältes. Kindlasti lei- 
dub rohkemgi võimalusi. Ilma naljata!) 
Vaadates tükki esimest korda, kui 
puudus hoog ja sissemängitus, tundus, 
et parim on finaal, et «Vanemuise» 
lavastus, kui ta üldse millegagi lööb, 
siis oma pikkusega. Tõepoolest, lõpus, 
kvi lavastuse siseaega on aina voolanud 
ja hulk saatusi silme eest läbi lastud, siis 
sellel foonil omandas finaalitekst juba 
nagu iseenesest erilise tähenduse. Ta sai 
äkki väärtust juurde, kõlakasti alla ja 
näiliselt väheütlevates repliikides kumu- 
leerusid tagamaad. Nüüd pole see efekt 
tänu ülejäänu paranemisele nii märgatav 
ja parimaks loen koguni teist vaatust. 
Pärislõpp läheb natuke viltu. Tõsi, ka 
romaanis peab Andres sel hetkel aru 
enda ja oma jumalaga, poja sõnad tööst 
ja armastuse puudumisest kumisevad tal 
kõrvus. Nõnda on nende eksterjörisee- 
rimine läbi lavavõimenduse õigustatud. 
Ometi mõjub see natuke näpuga näita- 
valt, retooriliselt, korrutavalt. Muide, 
enne seda on hea stseen: Pearu istub 
tühja lava ühes, Andres teises servas. 
Kas õigusega jõuab kaugemale kui 
ebaõigusega? Iga sõna paneb kuulama. 
Kokkuvõttes tundub liiast kõnelda 
«Aeg tulla — aeg minna» puhul Tamm- 
saare omanäolisest avamisest. Kuub on 
uus, aga asi ise kaunikesti tuttav. Ki- 
nolik tehnika ja panoraamsus ei tähenda 
veel sisusügavust. Viimase astmelt haa- 
kub vaadeldav töö mitte eelmise, 8.0. 
Toominga, ega eelviimase (Panso), vaid 
üleüle-eelmise (Särevi) etapiga. Praegu- 
sest käsitlustasandist võib öelda, et see 
jääb «žili bõli ded da baba» ja «the great 
chain of being» vahepeale. Aga eks 
hinnang sõltu vaataja ootustest nagu 
ikka. Kesklõikelisus ja vormiline sujuvus 
ei pruugi kaugeltki negatiivset üldhin- 
nangut tähendada. Mainitud omadustest 
on kas või see kasu, et säärase etenduse 


järgi võivad õppurid eksamitel Tamm- 
saaret vastata, kartmata, et panevad 
mööda, nagu vahel võib juhtuda, tut- 
vudes klassikaga kino või lava vahendu- 
sel. Seda toredam, et publikut on saalis 
pidevalt ja rohkesti. See on hea märk, 
eriti kui võtta arvesse, et üldjuhul (üks 
paljas tagumik exclusive) pealtvaatajat 
odavate võtetega ei «kosita» ja etendus 
kestab neli tundi, mis aga kedagi ei 
peleta. Erinevalt mõnest oma varasemast 
klassikalavastusest pole Kerge praegu 
«hõbekalakesi» juurde / monteerinud. 
Tammsaaresse on suhtutud pieteediga. 
Pole maitsetusi, ei hakka piinlik. Meie 
hooajapildis on tegu kaaluka tööga. 
Kergele endale peaks see tähendama 
seni arvestatavamat draamalavastust. 
Mis laseb selliseid tulevikuski oodata. 

TRA Draamateatri töö on olnud teise 
(ja nähtavalt kõrgema) sihiseadega. 
Pole taotletud Tammsaare enam-vähem 
isomorfset lavavastet «reaalsuse illu- 
siooni» loomise kaudu. Ka ei võimen- 
data sündmusaheliku valitud harju 
audiovisuaalsete metafooridega. Tähele- 
panu pole niivõrd terviklikel sündmustel 
ja karakteritel, kuivõrd tähendussisudel, 
ideogrammidel. Nendega opereerides on 
Tammsaarest ekstraheeritud see, mis 
autoritele (tekst — K. Kurg, lavastus — 
R. Trass) tähtis ja vajalik tundunud. 
Selleks on loodud kompositsioon, kus 
sündmuste järjekorda muudetud, epi- 
soode, tegelasi ja nende teksti ümber 
jagatud ja juurdegi loodud. (Ei oska 
seesuguse lavastuse puhul kompositsioo- 
ni autori ja lavale seadja töömaid jagada. 
Võib vaid eeldada, et need peavad olema 
rohkem läbi põimunud ja mõttekaaslusel 
rajanevad kui tavalise dramatiseeringu 
väljatoomisel). Eesmärk on minule süm- 
paatne, aga nagu ütles kunagi V. Tobro 
«Kõrvakiilude» kohta: õigus eksperi- 
menteerida ei välista kohustust kontrol- 
lida tulemust. 

Raskused, mis Draamateatri valitud 
teel varitsevad, ilmnevad peagi. Asjatult 
ei võrrelda kunstiteost elusorganismiga. 
Raske on sealt (praegusjuhul — romaa- 
nist) mõnd komponenti välja võtta ja tei- 
sale transplanteerida, veel raskem eemal- 
datut uuega asendada. Tundub, nagu ek- 
sisteeriksid ka kunstiorganismis immu- 
niteedirakud, mis hoiavad kiivalt eemal 
kõik mitte-oma, tehes võimatuks needki 
siirdamised, mida teadvus heaks kiidab. 
Samas on teosesiseste teisendustega 
nagu Rubiku kuubikus: kui ühe tahu ära 
keerad, läheb teine paigast, selle sätti- 
misel järgmised, ja võtab aega, enne kui 
harmoonia taastub. Kirjanikule kaas- 

mida iseenese-sarnasem too on. Ja ma 
vist ei liialda, kui ütlen, et ka mitte- 
Tammsaare-spetsialist, vaid lihtsalt kir- 
jandusliku kuulmisega inimene tunneb 
praegu ära, kus klassikule juurde 
kirjutatud, kus ta pole ehtne. 
Erikõlasid kohtab peaaegu igal ta- 
sandil. On pisemaid, repliigi või detai- 
liga piirduvaid. Põhiliselt löövad nende 
puhul läbi tänapäeva tavakeele into- 


Madise baasil loodud. Praegu mängib ta 
pilli, varem kaevanud kraavi, siis hüütud 
teda Mulla-Madiseks (ehkki säärane nimi 
assotsieerub üsna pealetükkivalt haua- 
kaevaja elukutsega). Mis siis ikka, mullas 
on igaviku hõngu ja pillimängki kutsub 
hinge kõrgustesse. Ent küsitav, kas see 
lüürilis-sentimentaalse väljundiga tege- 
lane on ikka samaväärne Sauna-Madise 
reljeefse karakteriga romaanist? Too 


A. H. Tammsaare — K. Kurg, «Tõde ja õigus» 
(uLiigvesi»), TRA Draamateater, 1986 (lavastaja 
R. Trass, kunstnik T. Virve). Vargamäe Andres — 
Aarne Üksküla, Mari — Elle Kuil. 


natsioonid. Näiteks ütleb Juss Marile 
viinapudeli kohta, et «võtame selle kahe- 
kesi ära». Mulle küll tundub, et ta oleks 
analoogilist kavatsust teisiti väljenda- 
nud. Andres lausub Marile tol õhtul, 
mil nende leivad ühte kappi hakkavad 
liikuma: «Miks sa nii tõrges oled?» 
Andrese stiili niisugune otsekohene 
küsimus päriselt ei sobi. Leidub ilmseid 
anakronisme, nagu kõrtsistseeni lisand 
«oh pasun ära plära, sa oled häälest 
ära». Või «isamaa ja ema kapsaaia» 
parafraas rätsepa tögamisel. Aga need 
on rohkem pisiasjad. 

Iga muudatuse puhul peab küsima, 
mis on tema mõte ja mis kasu ta toob, 
võrreldes originaali variandiga. Võtame 
uue tegelase Simli-Sassi (Ilmar Mikkor), 

esindas kontsentreeritult tervet saunik- 
luse eluvaadet. 

Või rätsep (T. Aav omal lopsakal 
moel). Tema isamaalust tögatakse nagu 
romaaniski, ometi sukeldub jõepõhja 
praegu tema, mitte koolmeister. Kuigi 
ta Andresele ülikonda õmmeldes (ter- 
venisti uus stseen) oma elu nurjunuks 
tunnistab, on tema see, kes, avastanud 
jõepõhjas kännud, pakub välja idee, et 
kõik talud, kelle maid liigvesi ründab, 
jõud ühendaksid ja jõe ära kuivataksid. 
See on ju Andrese-vääriline mõte! Kena 
küll, ent rätsepa kuju piirjooned ähmas- 
tuvad. 

Kõige markantsemalt on ringi tehtud 
Mari (E. Kull), Andrese (A. Üksküla) ja 
Jussi (R. Gutman) telg. Tuleb välja, et 
stseenide pelga ajalise ümbertõstmisega 
võib tegelases paljugi teiseks teha. Nüüd 
on nõnda, et Mari läheb Andresega taga- 
kambrisse (ja tema lapsed saavad pere- 
lasteks) samal õhtul, kui Andres jala- 
haavaga koju tuleb. Aga Mari ei või ju 


«Tõde ja õigus». Andres — Aarne Üksküla, Ind- 
rek — Martin Veinmann. 


siis veel teada, et Juss enda üles 
poonud! Ta läheb Andrese juurde teise 
mehe naisena, mitte lesena. Pretensioo- 
nid, mis seda vaadates tekivad, pole 
mõistagi komblusalased, vaid kunsti- 
loolised, sest nüüd muutub valeks paari- 
minejate vastus õpetajale, et nende süda 
olnud Jussi elades alles patust puhas, 
ja mõttetuks või arusaamatuks paljugi 
nende omavaheliste suhete edasipidises 
klaarimises. 

Või mis kasu on sellest, kui sinna, 
kus romaani struktuuris paiknevad rist- 
sed, on tekitatud pulmad?! Laste hääl- 
test (neid lastakse lindilt paar korda 
päris pikalt ja lisaks süütusele-puhtusele 
nad informeerivad ja kommenteerivad) 
kuuleme, et «Innu on hea laps», mis 
tähendab, et Andrese ja Mari poeg on 
juba kõnevõimeline. Miks nad alles nüüd 
pulmi peavad? Milleks siis õpetaja nen- 
dega vestles, kui mitte paari panekuks? 
Liiati saame häältest teada, et Juku ja 
Kata on äsja surnud, nagu hulk lapsi 
teisteski taludes. Kes siis säärasel leina- 
ajal pulmitab? 

Kõik see võib kõlada norimisena, aga 
paraku ei juhi uuem ja eredam «muusi- 
ka» vaataja tähelepanu ebaloogika roh- 
kelt «müralt» kõrvale. Miks nii läinud? 
Põhjus tundub peituvat selles, et tegelas- 
te teksti ja sündmusi on uue jada tarbeks 


«Tõde ja õigus». 


Pearu — (Jüri Krjukov. 
G. Vaidla fotod 


võetud romaanist enam-vähem «plokki- 
dena». Aga sidemed, mis neid «plokke» 
endise ümbrusega ühendasid, on jäänud 
alles, ja nii nad tõrguvad uude konteksti 
sobitumast. Oleks tulnud olla radikaal- 
sem ja tekst ka «plokkide» sees täiesti 
ringi kirjutada, joondada vastavalt vali- 
tud sihile ja puhastada tekkivatest 
vasturääkivustest. 

Tundub, et autorid pole teadlikult 
teinud panust karakterite inimlikule 
usutavusele, vaid neile kui teatavate 
suundumuste väljendajatele. Üldse pre- 
valeerib väljendav alge kujutava ees. 
Opereeritakse abstraktsioonidega, roh- 
kem võiks olla konkreetset haakuvust, 
mis kergendaks taipamist, kuhu autorid 
sihtinud. Vaadates tajub, et partituur 
on antiteetiline, kogu aeg tekivad laval 
kellegi vahel vastuolud, ent nende süs- 
teem on jällegi enam mõistuslik kui 
konkreetsetest karakteritest, nende indi- 
viduaalsustest orgaaniliselt võrsuv. Te- 
gelased on opositsioonidesse juhitud 
skeemi järgi. Vaadates ei saa alati aru, 
miks nad peavad üht- või teistmoodi käi- 
tuma. (Ja kui raske on veel näitlejal neid 
ebaloogilisusi inimeseks, oma suhe- 
teloogikaga tervikkarakteriks sulatada.) 
See torkab iseäranis silma nn tähen- 
dusrikaste repliikide positsioonis. Üldse 
on lavastuse eripäraks, et ta armastab 
stseenilõppe rõhutada. Näiteks vas- 
tab Andres Krõõda tundehetkelise 
küsimuse peale «Millest sa mõtled, 
Andres?» = paljutähendav-agressiivselt 

«Ma mõtlen jõest». Mari lausub 
Andresele, kui too on ära rääki- 
nud, mil kombel jalahaava sai: «Ma 
tunnen, et ma alles täna võtsin Jussi 
kuuse otsast alla.» Need on stilistika 
valla küsimused. Ent kui Mari paiskab 
Indrekule vaidluses Vargamäe ja And- 
rese olemuse üle, et tal on tunne, nagu 
oleks Indrek ta pihta täna uue kivi 
visanud, siis kõlab säärane väide küll 
liialdatuna. Nagu tundub kunstlikult 
üles kruvitud Noor-Andrese viha isa 
vastu, kui too kuueõmblemisel ütleb, et 
poeg võib tema vana kanda. Sümbol 
sümboliks, ent vanasti ei oldud riietu- 
se suhtes nii pepsid. 

Tegelasi on ratsionaliseeritud, nende 
teadlikkuse tase tõusnud, nad räägivad 
targemat juttu kui raamatus. Andrese 
põlgus «kulduuri» vastu, tema mõtted 
koduvajadusest ja kohusest olla inimene 
ei kõla praegu elutarkuse, vaid prog- 
ramnmniliste käsulausetena. Mari tekst ees- 
pool mainitud dialoogis Indrekuga on 
saunanaise kohta üllatavalt abstraktne. 
Noor-Andresel lastakse öelda, et Juma- 

(vestlus Simli-Sassiga jm) kuivalt kõrge- 
lennulised. Jussis võib märgata nihkeid 
külakehviku klassiteadvuse poole (teeme 
oma Vargamäe!), Isegi Pearu teab, et 
oleme «muarahvas», ja ohkab, et sini- 
mene on tööjõud» — just nagu oleks ta 
Marxi lugenud. 


Kui katsuda nimetada üldist sisulist 
telge, siis on selleks hool ja mure Varga- 
mäe pärast, mis esimestes vaatustes 
kõlab olulisemalt kui tõe ja õiguse või 
inimestevaheliste suhete teema. Varga- 
mäe on kõigil südamel. Krõõt nutab 
algul, et «teeks uue Vargamäe, aga pole 
jaksu». Jussil on ambitsioone ja unistusi 
oma Vargamäe suhtes. Näib, nagu pet- 
tuks Mari temas ja läheks Andresele 
osalt seetõttu, et Vargamäed paremini 
teenida. Vähemasti aktsepteerib ta tema 
reeglid üllatavalt kähku. Andrese kaudu, 
kogu tema tegevuse hingena väljendub 
aga lavastuse läbivaks sümboliks tõusev 
liigvee likvideerimise probleem. Lõpuks 
lastaksegi vesi alla, nagu romaanis — 
«mu silmad on sind näinud». 

Siiani oli juttu kahest esimesest 
vaatusest. Kolmas on hoopis traditsioo- 
nilisemas laadis ja suhteliselt õnnestu- 
num. Siinne maailm jaguneb mitmesse 
küllalt iseseisvasse liini. Algul arutavad 
Indrek ja Andres elumõtteid. Siis saabub 
linnast Tiina. Kenake ta on, nagu 
Indrek isegi sümpaatne. Kohe näha, et 
neistsaaks kena paari. Raske on K. Kreis- 
mannile ja M. Veinmannile isikuliselt 
etteheiteid teha, aga laval on inten- 
siivsust keskmiselt. Ehk on eelnevad vaa- 
tused publiku vastuvõtuvõime blokeeri- 
nud ja psühholoogiline realism ei leia 
enam saali teed? Kindlasti nõuaks Ind- 
reku-Tiina lavasuhe peenendunumat re- 
žiid kui praegu. (Osa põhjust on selleski, 
et Indreku esildumine on romaanis endas 
ebaühtlaselt jagatud. Vahepeal kaob ta 
pikaks ajaks vaateväljalt. Ja tema suhtu- 
mine Tiinasse pole mu meelest Tamm- 
saare pentaloogia kunstiliselt ja psüh- 
holoogiliselt kõige veenvamalt läbitöö- 
tud osa. Skeem lööb siin rohkem läbi kui 
muidu. Nad peavad kokku saama! Teab, 
kas Tiinas on ikka nii palju toda lunas- 
tuslikku alget, kui vahel leitakse — 
vähemasti seostades lunastust õiglase 
tasu ja kirgastumisega. Indrek vaatab 
absurdile julgelt näkku, Vargamäelt 
lahkudes on tas kohusetäitmise vaikset 
rõõmu. Tiinas, kui pisut vulgariseerida, 
võib Indreku humanismiusu taastaja 
kõrval näha sedagi, kuidas naisterahvas 
oma lõpmata kannatlikkusega siiski 
endale meelepärase mehe võib kosida.) 

K. Kreismann mängib nüüd ka Krõõ- 
ta, aga et lavastuse esimene ots kulgeb 


kiirendusega, markeerimisi (kohe on esi- 
mene laps, juba viljapuuaed rajatud), 
siis on Krõõt ikka rohkem märk kui 
karakter. Tema ja Tiina suhtestamine 
pole läbi viidud sel määral, et õigustada 
sama näitleja kasutamist mõlemas osas. 

Enim on õnnestunud noorte maailm. 
Elli (R. Rätsep), eriti aga Oskar (R. Pass) 
ja Ott (M. Visnapuu) on rõõmus laik 
etenduse kainevõitu foonil. Nende mõju- 
väljas paiknevad Juuli (R. Raave) ning 
tolle ema (H.-R. Helenurm, keda ennast 
mäletame Juulina «Inimeses ja inime- 
ses»), mingil määral ka Tiina, Maret 
(M. Lill) ja Tisleri-Sass (H. Kaldoja). 
Loll-Eedilgi (S. Teppart) on, mida män- 
gida. Dünaamilise mulje jätab koosolek 
jõe süvendamise asjus ja Kassiaru Nõm- 
mani (P. Poom) poolparoodiline, ent 
täpne pisiroll. 

Ja Pearu ise? Tema suhtes on autorid 
olnud vähem «hoolsad». Seetõttu on 
tema ja ta Tagapere lähikondlased 
rohkem nad ise kui Eespere liikmed. 
Aga pole Pearulgi erilisi hiilgestseene. 
J. Krjukov loob visuaalselt ja hääleli- 
selt usutavana just koomiliselt kiusaka 
vana mehe. Ehk orienteerub ta ees- 
kujult K. Karmi Pearule, kuid ei pea ju 
viimast vaatamise ajal võrdluseks tingi- 
mata silme ees hoidma. Igatahes on 
Pearul oma vere pärast muretsedes ja 
testamenti käänutades koos Karla (R. 
Kotkas) ja tolle naisega ka mõni üürike 
hetk sügavat tragikoomikat. 

Näitlejatest hakkabki kõige rohkem 
kahju. Anti neile võimalus Tammsaaret 
mängida ja ei antud ka. Usun, et meel- 
samini kui ideogramme esitaksid nad 
neid täisverelisi üleajalisi karaktereid, 
kelle tõttu Tammsaaret ikka ja jälle 
mängukavva võetaksegi. Asi pole praegu 
episoodide lühiduses-pikkuses, rollide 
diskreetsuses või pidevuses — selle 
taha ei pruugi asi pidama jääda. Pole 
ju tegemist tundmatu algmaterjaliga. 
Vargamäelaste saaga põhisündmusi ja 
järke tunnevad mingil määral kõik, 
koolis õpitust või varem teatris nähtu 
põhjal. Ei tekkinud ju publikul tõkkeid 
J. Toominga tavapärasest nii erineva 
teatrikeelega «Tõe ja õiguse» vastu- 
võtmisel. Too lavastus kohtles karakterit 
aegruumiliselt väga vabalt. Kuid seda 
kindlamalt kontrollis seda terviklik 
lavastajanägemus. Karakterite olemus, 
nende teemad olid paika pandud ning 
sellele allhoovusele võisid näitlejad kogu 
aeg toetuda. Sest varieerida ja impro- 
viseerida saab siis, kui tuum on abso- 
luutselt käes. Draamateatri lavastusest 
jääb aga tihti mulje, et näitlejad küll 
sooritavad oma tehniliste oskustega 


neilt nõutud misanstseene, aga mida ja 
milleks — seda nad ei mõista. Kas saabki 
mõista? 

Praegu on lavastuses nagu kaks eri- 
nevat poolt. Tunnistan, et esimest, 
uudissõnumlikku, ei suutnud ma lahti 
muukida, sealt kandvat ideed tuletada. 
Oletades, et see seal siiski on või vähe- 
masti algselt oli, pole see ometi leidnud 
rahuldavat kunstilist realiseerimist. See- 
vastu teises pooles on kõik krestomaati- 
liselt tuttav ja selge. Nende kahe poole 
seostus on sisuliselt ja vormiliselt habras 
ja terviklik lavastus on jäänud sündi- 
mata. 

Kui jätta kõrvale osatäitjate kuulsad 
nimed, siis jätab «Tõde ja õigus» stuudio- 
töö või üliõpilasteatri eksperimendi mul- 
je. Kui see nii oleks, vaataksime lavale 
mõistagi teise pilguga. Aga praegu... 

Kaht Tammsaare lavastust kõrvuta- 
des sõltub konkreetsest hindajast, kumba 
ta kõrgemalt väärtustab: kas klassiku 
tuttava tasandi heatasemelist esitust või 
nõutuks tegevat novaatorlust. Ja jäägu 
ka see igaühe enda otsustada, kas tähen- 
dab mainitud dilemma valikut ühe 
varblase vahel käes ja kahest katusel, 
või ei. Igatahes ei pööratud Tammsaare 
lavaelus eelmisel hooajal uut lehekülge. 

Mis saab Vargamäest? 


(ÜHE EESTIMAA TALU ALGUST JA LÕPPU TAJUMAS) 


Pöördume ikka-jälle Tammsaare poo- 
le. Nagu lugeja avastab juba tuttavas 
raamatus erinevas vanuses uusi süga- 
vusi ning teisiti mõistmisi, nii ka teater 
otsib tänastele probleemidele tuge oma 
rahvuslikust mõttepärandist. Üsnagi loo- 
mulik (vahest seaduspäranegi!) on tõsi- 
asi, et koos aja liikumisega teiseneb aru- 
saamine, ka osasaamine sellest, mida 
kultuurimaagid kätkevad. «Vargamäe» 
mõistegi saab teise sisu, tähenduse. «See 
on sümbol, on ühe teedetusetaguse talu 
mudel, tema kujunemises ja nüüdseks ka 
ajalootões — kadumises.» Nii arvab 
JAAN EILART oma märkmetes, mida ta 
on teinud etenduste vaatamise aegu ja 
mille poole pöördumisi tuleb käesolevas 
kirjutises edaspidigi. Ka siis, kui need 
pole kirjutaja enese arusaamadega päris 
ühtivad. 

A. Särev, keda teame paljude drama- 
tiseeringute autorina, oli teera ja ja teatri- 
Tammsaarele. On teada seegi, et kirjanik 
tutvus «Tõe ja õiguse» avaköite drama- 
tiseeringuga, andis nõusoleku selle esi- 
tuseks. Romaaniinimestest said lavarol- 
lid. Lavastust (lav K. Aluoja) mängiti 
1932. aastal üle saja korra. Ajalise dis- 
tantsiga «Vargamäe» menule tagasi 
mõtlev P. Põldroos (1958) hindas too- 
kordset aga märksa kriitilisemalt, leides, 
et «Vargamäe» lavastamine ei toonud 
teatrile eriti silmapaistvat kunstilist või- 
tu. Kuid nentis samas, et sellel oli siiski 
«etapiline tähtsus teatri edasises aren- 
gus. Sellega algas Tammsaare ja hiljem 
ka teiste kirjanike tähtsamate proosa- 
teoste instseneerimine ja lavastamine.» * 


«Tõe ja õiguse» esimese köite poole pöör- 


dutakse uuesti 50. aastate algul. Lavas- 
tajaks on sel korral A. Särev. Tookordne 
«Vargamäe» etendus Draamateatris üh- 
tejärge seitseteist hooaega (!), ületades 
oma külastatavuselt niihästi 0. Lutsu 
«Tootsi pulma» kui ka H. Raudsepa «Mi- 
kumärdi» menu. 

Nii on lava-«Vargamäel» oma aja- 
lugu. Sest teatriaeg kirjutas ette uusi 


* Vt Priit Põldroos, Tammsaare romaa- 
nide kujud näitlejate loomingus, Eesti NSV teat- 

tõlgendusaspekte. Teame sedagi, et 
A. Särevi alustamiste edasiviijaks sai 
V. Panso, suunates mängureeglid kirjel- 
dava elukäsitluse tasandilt filosoofilisele 
eritlusele, ka rolli hingetuuma delikaat- 
semale avamisele. 

Kuid V. Panso tööplaanides oli algus- 
kõide lõpmiseks jäetud. Õigemini — nii 
kujunes see välja. Panso hindas Tamm- 
saare epopöast kõige intellektuaalse- 
maks, ka kõige probleemiderohkemaks 
«Tõe ja õiguse» teist köidet. Esimese köi- 
te juurde tahtis ta jõuda alles pärast 
kõiki teisi. Ja ei jõudnudki. Ehkki V. Pan- 
so juhitava lavakunstikateedri VIII lend 
oli toonud õppejõud K. Raidi käe all vaa- 
taja ette «Tõe ja õiguse» ainetel «Me 
otsime Vargamäed» (1976), oli see õpi- 
lastöö (II kursuse semestritöö!) iseloo- 
must sõltuvalt väiksema haardega. Noo- 
rusliku suhtega nähtud, tundehell kam- 
merlavastus. 

Teatri = tõlgenduskeeles / toimunud 
muutused avaldusid märgatavalt V. Pan- 
so õpilase J. Toominga seitsmekümnen- 
date aastate Tammsaare-esitustes. Too- 
ming, liites lavastusse «Tõde ja õigus» 
romaani erinevad osad, saavutas mit- 
mete süžeetasandite ja teemade läbipõi- 
mituses iseseisva, kunstiliselt mõjuva 
polüfoonilise terviku. Metafoorikeele jul- 
ge ning leidlik kasutamine, aga veelgi 
olulisemalt lavastuste filosoofiline mõ- 
testatus viisid meie klassikapärandi la- 
valise esituse uuele tõlgendustasemele. 
Siit jätkata, teadagi, pole hoopiski mitte 
lihtne. Latt on kõrgele seatud. 

Kui õpilased jätkavad, on tahe juba 
iseendast midagi väärt. 1986. aasta keva- 
del jõudsid vaataja ette «Tõe ja õiguse» 
esimese köite kaks lavastust jällegi Pan- 
so õpilastelt — «Vanemuises» A.-E. Ker- 
ge, Tallinna Draamateatris R. Trassi tõl- 
genduses (viimane küll liidetuna ro- 
maani V osaga). Esitused on saanud eri- 
nevad, muljeteski on vastukäivusi. Jätan 
seepärast kõrvale võrdlusaspekti, võt- 
tes vaatluse alla mulle terviklikumana 
ning ka lõpetatuna tunduva Tammsaare- 
lavastuse «Vanemuises». 

A.-E. Kerge on nimetanud omapoolse 
dramatiseeringu: «Aeg tulla — aeg min- 


na». Juba pealkiri annab teada, et üks 
lavastuse peaosalisi on aeg. Ta suunab 
inimeste tegusid, mõõdab aastaringe, 
eluvoolu. Vargamäele või ükskõik milli- 
sesse kodupaika tullakse. Siit ka lahku- 
takse. Ühe põlvkonna eluarusaamad ei 
kehti järgneva (või järgnevate) puhul. 
Ja sellest tuleneb ka küsimus: kus on 
tõde ja kellel on õigus? 

Tammsaare teoste lavastused, olgu 
tegemist näidendite või dramatiseerin- 
gutega, on alati olnud meie teatritase- 
me mõõtjaks. Võimisteproov lavastajale, 
näitlejaile, kunstnikule. 

Õieti on otstarbekas just viimasest 
alustada. Liina Pihlaku lavakujundusel 
on etenduse käigus kaalukas, seekordses 
Tammsaare-esituses mõneti dirigeerivgi 
roll. Mänguvalmis lava võtab meid vastu 
kohe saali sisenemisel. Ta nihutab pöörd- 
laval suurde plaani kord ühe, kord teise 
mängulõigu, stseeni, dialoogi. Kaks elu- 
ruumi, kaks taluelu, pingid külglavade 
ääres, nende taga, inimestest ja hoone- 
test kõrgemal, massiivsed pruunid puu- 
tüved, ürgsed ja loodust sümboliseeri- 
vad. Tarbeesemed räägivad igapäevatoi- 
metustest. Tünnid ja anumad ühes nur- 
gas, kibud-vitsikud aiale riputatud. Ta- 
gaplaanil maastiku siluett. Selles män- 
guruumis kulgevad vargamäelaste elud. 
Siin valitakse eluteid. 


«Lavakujunduses on etniline reali- 
teet ja polüfunktsionaalsus erinevate 
episoodide jaoks Liina Pihlakul tõsine 
õnnestumine,» arvab JAAN EILART ja 
lisab: «Ootamatu oli lavataustas Kõrve- 
maa rabamaastiku tajumise asemel näha 
Lõuna-Eesti Otepääd või koguni Karula 
kuplistikku. Panoraami vasakul serval 
oli Kääriku maratonitrasski ootamas. Ei 
mõistnud kuidagi, et asume kahe maas- 
tiku, Tammsaare sõnutsi Kõrvemaa (tä- 
hendab inimasustuse nappi ala) ja Väli- 
maa, so Pandivere lahkmel, isegi üle- 
euroopaliseks loetud provintsi piiril. See- 
juures ometi too kaunis taevavalguse- 
mäng, aastaaegade ning päevatundi- 
degi kõike koduseks tegev läbipaistvuse 
muutus! » 

Kuid — kas ongi tahetud ühest-tei- 
sest paigast täpsemalt kinni pidada? Põ- 
lisusest ja karmusest kõneleb lavakujun- 
dus küll. Mänguruum avarduks nagu 
piirituks elumõisteks. Aeg käivitab lava- 
ketast/eluketast. Päikese ja kuu taeva- 
käigud, ilmumised ja kadumised märgi- 
vad niisamuti aja peatumatut kulgu. 


A. H. Tammsaare — K. Raid, «Me otsime Varga- 
mäed». TRK lavakunstikateedri VIII lennu õppe- 
lavastus (lavastaja K. Raid), 1976. Andres — 
Veiko Jürisson, Pearu — Raivo Rüütel. 

Punane viirg, mis lõikab mängupinda ja 
tõuseb taevani — küllap on temalgi oma 
kõne. Piirimaad lõikuvad niihästi elu- 
raalsuses kui ka hingemaades. Ehk so- 
biks nii seletada? Toda punast joont 
võiks mõelda vahest ka ellu tungiva eba- 
kõla viiruks. Sel juhul mõjub ta hoiatus- 
joonena inimlike vahekordade muserdu- 
misest. 

Pisut struktuurist. Tammsaare tekst 
ja mõte raamivad lavastust. «Seal ta 
ongi, see Vargamäe. Meie hooned pais- 
tavad, teiste omad seisavad mäe taga 
orus, sellest siis rahva suus Mäe ja Oru, 
mõisakirjas aga Eespere ja Tagapere.» 
Nende Andrese sõnadega algab etendus. 
Nendes sõnades on optimismi, töötahet, 
jõu tunnetust. See on ülesmäge vaata- 
mine, usk, lootus. 

Vargamäelaste elupildid jõuavad ses 
lavastuses lõpule Andrese, oma poega, 
noort Andrest kroonusse saatnud vana 
Andrese mõtetega (lavastaja on need 
viinud kõneldud teksti): «Siis oli keva- 
dine, täna sügisene päikene. Kevadel is- 
tus vankril nukrailmeline Krõõt ja mina 
ise kõndisin kõrval, sundides hobust, et 
jõuaksime enne päikese veeru koju: nüüd 
istud sa, vana Andres, ihuüksi oma vim- 
mas seljaga kössis vankris.» 

Ring on täis. Lapsed on kodunt läi- 
nud. Pühakirjalt silmad tõstnud Andres 
kordab poja sõnu: «... aga armastust ei 
tulnud, teda põle tänapäevani Varga- 
mäel.» 

Selline võiks olla lühikokkuvõte And- 
rese eluteest tema enese mõtetega mõsel- 
duna. Kuid niisamuti mahuvad siia ka 
unistused, tõekspidamised, töövaevad, 
naabrimehega protsessimised, oma pere 
mured. Vargamäe Andres on sellisena 
sümbolkuju möödunud sajandi viimase 
veerandi eesti talumehest, tervest talu- 
rajajate põlvkonnast, sageli juba järgmi- 
ses põlves oma unistuste luhtumist näi- 
nud maainimestest, kelle elu oli olnud 
lõputu võitlus oma kodu eest. 

«Vanemuise» lavastuses ei tunneta 
niivõrd kahe tugeva karakteri vastanda- 
mist (A. Särevi dramatiseeringus ja la- 
vastuses seda siiski ilmnes), pigem haa- 
rab lavasündmustik vaataja kaasa And- 
rese võitlusega oma eluideaali, oma Var- 
gamäe pärast. Seda võib mõista ka elu- 
ideaali säilitamise tarbena üldistatumas 
tähenduses. Eriti on seda tunda Jaan 
Toominga Andreses. Kui L. Tormis nen- 
tis Tammsaare juubelikonverentsil, et 
- «teatrile on ikka olnud kõige raskem 
> ühiskondliku ja isikliku tasandi orgaa- 
niline ühendamine», (vt A. H. Tamm- 
saare 100. sünniaastapäevale pühenda- 


ss tud teatrifestivali lõppkonverentsi sisse- 


juhatav = ettekanne, -+«Teatrimärkmik 
1977/78», Tln 1980, lk 36), siis tundub 
küll, et J. Tooming on seda Andrese rollis 
suutnud. Tammsaare sõna saab tähen- 
dusliku kandvuse ja eluvere rikkast ning 
täpsest psühholoogilisest sisepartituu- 
rist. See omakorda on aluseks Andrese- 
Toominga elusaatuse tõusmisele üldis- 
tavale tasandile: eestlastest taluini- 
meste kurnavale heitlusele liigveest vae- 
vatud ja kehva mullaga maaga. R. Ad- 
lase Andresel sellist rollimahtu siiski ei 
ole. Sõnatekstil puudub alusmaak. Port- 
ree mõjub eskiislikuna. Võnkejoon hea- 
dusest kurjusesse näib olevat väiksem. 
Erinevused rolli mõtestatuse tasemes an- 
navad eriti tunda lavastuse lõpuosas. 

Lavastus liigub stseenist stseeni. 
Kuid sündmuste kulu pidevuses on tunda 
lavastaja dirigeerivat kätt komposit- 
siooni suurte ja väikeste plaanide ar- 
vestamisel. Hoolikalt on jälgitud rütme, 
vargamäelaste elukulus on esile tõste- 
tud inimhinge suuri plaane. Ja'nii jõuad- 
ki selleni, et mõtled lavastuse peaosa- 
liseks Aja, mis dikteerib inimese käitu- 
mist ja olusid, pillutab nende eluteele 
katsumusi, kihutab takka oma tõde ja 
õigust otsima ka siis, kui jõud sellele 
vastu ei pea. 

«Ometi näib mulle, et see lavastajal 
nii nägemuspilti kuuluv «kujundliiku- 
mine» on siin-seal lasknud Tammsaa- 
rest välja otsida ka koomikasse, isegi vei- 
derdamisse kalduvaid episoode. Kus on 
Eestimaa kõrtsis toimunud orkestri saa- 
tel (ja veel Hundipalu Tiidu soliidsel 
osavõtul) meeste moldaavialikud oma- 
vahelised tantsud? Kas tarvitses üldse 
töö kaudu elu kujutamise lugu liiga se- 
geli asendada kõrtsiga ja püksata Pea- 
ruga? See on Tammsaare kallutamine 
liialt külajantlikkuse poole. Teadagi loe- 
vad erinevad inimesed meie klassikut 
erinevate silmadega, ent mind on ometi 
vaevama jäänud see maitsekallak, kus 
Tammsaaret pruugitakse lavastuses 
liialt sageli estraadimekiliseks naeruta- 
miseks,» leiab J. EILART. 

Mõnda siinse hindaja lähtekohast. 
«Teater on paradoksaalne kunst. Üht- 
aegu kirjanduslik looming ja konkreetne 
etendus; ühtaegu igavene (korduvalt 
uuesti loodav ja taasesitatav) ja ühtaegu 
hetkeline (mitte kunagi iseendaga ident- 
sena reprodutseeritav): teatrilooming, 
mis sünnib kordumatuna täna ja pole 
kunagi seesama uuesti esitatuna hom- 
me.» Selliselt alustab prantsuse teatri- 
loolane ja teatrisemiootiliste tööde autor 
Anne Übersfeld oma raamatut «Lire le 
theätre» (1978, Editions sociales, Paris) 
esimest peatükki. Veel tahaksin tsitee- 


rida A. Übersfeldi seisukohta, et «kirjan- 
duslik tekst (näidend, dramatiseering 
jms — K.K.) on vaid üks lavastuse ele- 
mente ja tihtipeale hoopiski mitte kõige 
olulisem» (lk 18). 

Oma koduses lavastuste eritluspruu- 
gis oleme kasutanud mõisteid «teatraal- 
ne teater» ja «kirjanduslik teater». Vii- 
mase puhul kipume verbaalset teksti üle- 
tähtsustama. Kuid meenutagem siin, kui- 
das on iseloomustanud teatriteksti J. Lot- 
man. Ta kirjutab: «Asi seisab [- - -] sel- 
les, et etenduse ühtne tekst moodustub 
vähemasti kolmest küllaltki iseseisvast 
alatekstist: näidendi sõnalisest tekstist, 
näitlejate ja režissööri poolt loodud män- 
gust; muusikalisest, lava- ning valgus- 
kujundusest. Asjaolu, et loetletud ala- 
tekstid liituvad kõrgemal tasandil üheks 
tekstiks, ei välista neis toimuva kodeeri- 
misprotsessi erinevust.» (Vt «Lavase- 
miootika», «Kultuur ja Elu» 1981, nr 1; 
sama artikkel oli ilmunud mõni aeg va- 
rem ajakirjas «Teatr».) 


Oma teatri Tammsaare-tõlgendustele 
tagasi mõeldes, märkame, et sündmus- 
teks saanud tipplavastustest on möödu- 
nud ikkagi kümmekond (J. Toominga 
«Tõde ja õigus») või rohkemgi (+«Põrgu- 
põhja uus Vanapagan») aastat. Üldistes 
arengutendentsides oleme nihkunud lige- 
male elulähedusele. Nii tundub vähe- 
malt. On ju Kergegi lavastus seda laadi. 
Muutusi on märgata ka teatritekstide 
(verbaalse ja mitteverbaalse) vahekor- 
ras. Tähele võib panna sedagi, et erine- 
vate lavastajanatuuride puhul on süve- 
nenud tõlgenduslaadide ja väljendusva- 
hendite lahknevus. A.-E. Kerge tundub 
just see lavastaja olevat, kelle loomelaa- 
dis on avaldunud köitvalt mänguliste 
elementide kasutamine, lavastuse musi- 
kaalsusega seostuv rütmipartituuride 
valdamine. Ajuti on tunne, et roll hak- 
kab A.-E. Kerge nähtuna hingama enne- 
kõike rütmi ja plastilise kujutluspildi 
kaudu. (Krõõda surm, Mari ja Jussi tei- 
neteiseleidmise hetked jne.) Võiks ehk 
öelda, et verbaalne (kirjasõnaline) tekst 
on A.-E. Kerge lavastuses tõepoolest 
vaid üks lavastuse elemente. (Seda ei üt- 
leks A. Särevi lavastuste puhul. Ka 
V. Panso Tammsaare-tõlgendustes oli 
sõnatekst/kõnetekst oluline filosoofilise 
mõtestuse kand jana/väljenda jana.) 

Lavastuse tuum ja mõtteline kande- 
tala olenevad palju sellest, millises koos- 
seisus etendust nähakse. Ei tulekski sea- 
da küsimust selliselt, kes paremini, kes 
nõrgemini mängis. Näitlejalooming, tea- 
dagi, oleneb palju mängija isepärast. 
Mängukogemustest. Sellestki, millised 


rollid on näitleja loometeed kujundanud. 

Rollid. Lavastuses on kaks Andrest, 
kaks Marit, kaks Jussi. On muudeski 
rollides (Liisi, Kassiaru Jaska, Kaarel) 
mitmeid mängijaid. Kõikumisi ja nih- 
keid tekib etenduste puhul ikka. Kuid 
tartlaste Tammsaare-mängimise puhul 
nad üldmuljet siiski mõjutavad. 

Eriti on see märgatav Andreste pu- 
hul. Lisaks Jaan Toominga ja Raivo Ad- 
lase erisugustele näitlejanatuuridele mõ- 
jub tõlgendusele kaasa seegi, et J. Too- 
ming tuleb rolli juurde läbi Tammsaa- 
re — lavastajana («Põrgupõhja uus Va- 
napagan», «Tõde ja õigus»), ühtlasi ka 
osalisena (Kirikuõpeta ja, Indrek), R. Ad- 
lase näitlejanatuur on teistsugune, üldis- 
tusjõulisel tagamaal pole tema rollides 
olnud nii oluline osa. 


H. Soosalu Krõõt tuleb Vargamäele, 
nukrus hinges. See on kaasas läbi rolli 
lühikese lavaelu. Lavastaja on toonud 
Krõõda mõtteid otsesse kõnesse. «Ku- 
nagi poleks osanud arvata, et mul võiks 
kord niisugune kodu olla» — see jääb 
kostma Krõõda lühikeses Vargamäe-elus. 
H. Soosalu Krõõt on tundlik ja vääri- 
kas. Oma napisõnalisuses ja vaikimiseski 
näeks ta nagu meeste ärplemistest kau- 
gemale. Kui sünnib oodatud kohapärija, 
arvad nägevat nõrka naeratust — lõpuks 
ometi poiss! Kuid Krõõdal-Soosalul pole 
nagu õieti jaksu naeratadagi. Lavastaja 
laseb tal vaikselt elust ära minna — prae- 
gune plastiline lahendus on mõjukas oma 
lakoonilisuses. Krõõda kurvad silmad ja 
liikumisel ette sirutatud käed tõstaksid 
ta nagu kõrgemale elu raskustest ja vae- 
vadest. Lavastaja on eelistanud sellist 
lahendust. Krõõda lahkumist ei kujutata 
reaalsel tasandil, vaid esitatakse kujund- 
liku võttena. Neil, kellel kõlavad meeles 
raamatust Andrese sõnad või on veel 
silme ees Vargamäe Eespere peremehe 
(V. Jürisson) valusad mõtted K. Raidi 
lavastusest «Me otsime Vargamäed», mi- 
da ta räägib, õitsva kanarbiku kimp 
käes, rohkem veel kadunud Krõõdale kui 
iseendale ja vanajumalalegi, võib tõe- 
poolest tunduda, et millestki olulisest on 
üle libisetud. 


Ja nii polegi J. EILART nõus 
A.-E. Kerge lahendusega: «Kui inimene 
sureb, jäetakse ka rukkilõikus pooleli — 
on meie rahva ajalooline tõde. Just neil 
kahel korral, lavastuse kahe surma pu- 
hul (eriti aga Krõõda puhul) tulnuks 
korrakski peatada see elu liikumist mär- 
kiv pöördlava vurritamine. Korraks kat- 
keb kõik! Andrese laulu ülesvõtminegi 
võinuks mõjuda siis otse monumentaal- 

kodunurga rahva keskel. Kirjutab ju 
Tammsaare: «Matusepäeval oli Varga- 
mäel kogu kõrvenurk koos... Tubades 
valitses imelik vaikus ja pühalikkus. 
[---] Söögiajaks toodi puusärk kambri, 
nagu tahaks kadunud perenaine ühes 
tuttavatega viimast korda leiba võtta, 
et siis alatiseks lahkuda Vargamäe elu- 
hooneist.»» Ja J. EILART lisab veel: 
«Kui Tuglas (mulle korduvalt suusõnal) 
heitis sellele stseenile ette liigset veni- 
tamist, siis Kerge laseb Andresel lihtsalt 
ühe lausega vastata — et eks sa siis mine, 
kui see nii on ette nähtud. See on psühho- 
loogiliselt otse julm! Kuhu jääb Andrese 
mõtisklus külimituga? See on põhimõt- 
telise tähtsusega stseen kogu Tammsaare 
loomingus. Andrese hingevalu andnuks 
ometi tõeselt ka laval luua.» 

A.-E. Kerge lavastuses kõneleb stiili- 
võttena üsnagi sageli kaasa plastiline 
teatrimärgistik, verbaalne teatrikeel ei 
ole siin ainuoluline. Suur valu ongi ena- 
masti sõnatu ja laval õnnestub seda edasi 
anda vaid harva (P. Põldroos). Läbi liiku- 
mise väljendatud hingeseisundid köida- 
vad, ütlevad ehk pareminigi kui sõna. 
Seda tundus Mari (R. Loo, K. Adlas) ja 
Jussi (A. Ander, P. Kollom) teineteisele 
lähenemise ning mõista püüdmise stsee- 
nides. Jussi elust-minek mõjub sisemise 


paratamatusena. A.-E. Kerge ühendab 
siin sugestiivselt hingeseisundit plasti- 
kaga. Samm ette ja kangestunud poos. 
Me mõistame, et Juss on lahkunud Var- 
gamäe elust. Marile jäävad hingepiin ja 
ahastus. 

Ja lõpuks — Andres ja Pearu. J. Too- 
minga Andres on meie lava-Tammsaare 
suurportreesid. Tema juurde tullakse 
edaspidi veel korduvalt tagasi. Võiks ka 
öelda: ajadistants asetab ta tulevikus 
täisvalgusesse. Praegu, tõtt öelda, ei ta- 
hakski rollist saadud muljest end lahti 
kiskuda. Kuid ühte tean kindlasti: roll 
on aus, alternatiivne, inimlikule olemu- 
sele ja tänasele elule küsimusi esitav. Ja 
see ahvatlebki etendustest intuitiivselt 
kaasa saadust mõningaid tahke ära mär- 
kima. Ei rohkemat. 

Ehk kõlab see ülepingutatult, kuid ku- 
nagise Shakespeare'i-uurijana on kiusa- 
tus nentida — J. Tooming oleks nagu 
lähenenud Tammsaarele Shakespeare'i 
kaudu. (Võib-olla tõukab mind sellisele 
paralleelitõmbele teadmine, et 4J. Too- 


A. H. Tammsaare — A.-E. Kerge, «Aeg tulla — 
aeg minna». «Vanemuine» (lavastaja A.-E. Ker- 
ge), 1986. Andres — Jaan Fooming, Pearu — Tiit 
Lilleorg. 


U. Laumetsa foto 


mingale oli antud/pakutud «Vanemaui- 
ses» «Macbethi» nimiroll, mis aga siiski 
teoks pole saanud.) Kuid võib-olla on 
sellisele kõrvutamisele suunanud hoopis 
asjaolu, et tunnetan Andrese sisekonflik- 
tides pingejoont, mis on oma intensiiv- 
suselt lähedane Shakespeare'i karakte- 
reile. Selles ongi põhilisi erinevusi V. Ra- 
tassepa psühholoogilis-olustikulisele ta- 
semele jäänud Andrese ja tänase suges- 
tiivse, sissepoole pööratud Andrese-Too- 
minga vahel. 

Ja erinevusi on selleski, et näed, tun- 
netad ning mõistad talumeest, kes tuli 
endale kodu rajama rahvusliku ärkamis- 
aja õhustikus. Varemates tõlgendustes 
seda silmas ei peetud. Kuidas ka ei lähe- 
neks Andrese kujule, ikkagi on ta juur- 
tega ajas, kus mõiste «maarahvas» taan- 
dus mõiste ees — «eestlane». Seda ta- 
gamaad ning avardunud sotsiaalset elu- 


mõistmist tunnetad Andrese-Toominga 
ja tema noore naise tulekus Vargamäele. 
(Hoopiski vähem aga lavastuse üldises 
atmosfääris!) 

Andres-Tooming mõtleb elu üle märk- 
sa avaramalt, kui on teinud tema eel- 
käijad teatrilaval. Kui Andres-Ratassepp 
tegi etenduse jooksul läbi isiksuse degra- 
deerumise kurjuse suunas, siis Andres- 
Tooming jõuab kibedate eluprobleemide 
arutluseni. Ta püüab leida sündmuste 
põhjusi, seletada nähtuste kulgu ning 
paratamatust. Tõe ja õiguse otsimine, 


A. H. Fammsaare — 0. Tooming, «Tõde ja õigus» 
(lavastaja J. Tooming). 1978. Esiptaanil Pearu — 
Ants Ander. Andres — Lembit Eelmäe, tagaplaanil 
Mari — Herta Elviste, Karin — Raine Loo, lnu 
rek — Evald Hermaküla. Lavasügavuses Krööt — 
Anne Maasik. 


R. Velskri foto 


A. H. Tammsaare — 0. Tooming, «Tõde ja õigus» 
«Vanemuine» (lavastaja 4J. Tooming), Karin — 
Raine Loo, Indrek — Jaan Tooming. 

V. Baženovi foto 


mida ta elus ei leia, viib ta piibli juurde. 
Õieti ei vajaks ta jumalasõna, vaid elu- 
sõna selgituseks eluprobleemidele. Ja 
kui ta seda ei leia, siis süveneb Andres- 
Tooming veelgi enam pühasõnasse. 
Kuidas lavastada naabrimehe koera 
peksmist jõululaupäeva õhtul? See oli 
V. Pansole probleemiks, kui ta oli jõud- 
nud mõtetega «Tõe ja õiguse» I köite 
juurde. Lavastaja A.-E. Kerge on selle 
stseeni lavastusse võtnud. Jõululaupäe- 
valgi ei saadud tülitsemistest rahu. On 
küsitud, kas seda on tarvis? Arvan, et 

J. Toominga Andrese puhul, siiski. Asi 
pole koeras, vaid rikutud lootuses jõulu- 
laupäevalgi tülitsemisest rahu saada. 
Stseen mõjuks ülimalt julmana, kui sel- 
lest ei ulatuks üle Andrese-Toominga 
hingeahastus. See on enesekaotus. Inim- 
hinge valu, mis tõuseb üle vigaseks peks- 
tud koera valust. Vaataja tähelepanu 
keskendub Andrese enesekaotusele, mit- 
te penile. 


Andres-Tooming tuleb Vargamäele 
helgete elu ehitamise lootustega. Nende 
kohale koguneb aga sünkjaid varje ning 
mõrkjaid kogemusi. Roll on esitatud 
läbi sisepingete. Tõe otsimise crescendo 
ulatub finaalini. Üksteise järel lahkuvad 
lapsed. See on ehk raskemgi, kui oli 
Krõõda surm. Küll aga avab lavastuse 
viimane vaatus (lavastuslikult küll üp- 
ris ebaühtlane!) Andreses-Toomingas 
uusi tahke. Ta ei astu välja elu parata- 
matuse vastu. Ta justkui näeks siin 
(võib-olla esmakordselt nii selgelt) oma 
lapsi pesast lahkujate valguses. Nad on 
täiskasvanuks saanud. Ja Andres-Too- 
ming hakkab neist aru saama siis, kui 
ta on suutnud end nende olukorda mõel- 
da. Liisile kaasavara andmine — see ei 
tähenda heldimist, vaid inimlikku mõist- 
mist: Liisil on õigus oma elu üle ise otsus- 
tada. Õigus on ka Indrekul Vargamäelt 
ära tahta. Kool on olulisem kui Varga- 
mäe. 


Pearu tõlgendamisel on kujunenud 
meie teatris oma traditsioon. Vitaalne, 
krutskikurat silmis, kuid heldimusega 
Krõõta piidlev J. Kaljola Pearu või ka 
jõuline, bravuuritsev, samas aga Krõõda 
heledast häälest pisarateni heldiv R. Tar- 
mo Pearu. Kui esimese rollijoonises oli 
viiraltlikku peenust, detailivõlu, mängu- 
täpsust, siis teine oleks nagu olnud vas- 
tuolus iseendaga — jõuline, tuldpurskav 
loomus ja Krõõda heledast häälest ja 
vokivurritamisest  pisarateni tundlik 
meel. 

Markantselt tõuseb oma eelkäijate 
kõrvale A. Anderi Pearu, meeles «Vane- 
muise» eelmisest «Tõe ja õiguse» lavas- 
tusest. Hoopiski teises laadis portree. 
Siin nägid rollile ilmet andmas pruune, 
rohekaid, ka kanarbikutoone, põllu ja 
metsa värve, elurõõmu. Selles Pearus oli 
ühtaegu nii elufilosoofi kui ka naabri- 
mehega vägikaikaveda jat. Temas oli ha- 
sarti ja mängumõnu. Kuid kiindumus 
Krõõdasse oli ehtne ja suur. Krõõdast 
kõneldes muutusid kuuldavaks Pearu 
hingetoonid. Ka oli tema kemplustes 
Andresega rohkem mängulusti kui vim- 
mavedamist. See rolli dialektika andis 

aegu üldistuse eesti talurajajate esime- 
sest põlvkonnast. 

Nüüdse lavastaja nägemus Pearust on 
ilmselt teine. 

A.-E. Kerge lavastuses tollesse Taga- 
pere peremehe pärishingepõhja just ei 
näe. Siuglik-vingerpuslikus Pearus-Lil- 
leorus jääb tihtipeale domineerima koo- 
miline plaan. (Nii nagu varematel aega- 
del ei saanud E. Abel lahti oma koomi- 
liste värvide kirkusest, nii tundub, et ka 
T. Lilleoru näitlejaisepäras on jooni ja 
värve, millest tal on end raske lahti män- 
gida.) Seekordse Pearu pilk oleks nagu 
alati kuidagi nurga all ja piidlev. Inter- 
vall ulatub iseteadvast muigest epatee- 
riva groteskini. Kui midagi soovida jääb, 
siis on need selle riukamehe südametas- 
kutesse surutud toonid, mida päriselt ei 
tunneta. Pisut nagu märkamatult libi- 
seb mööda, et Pearu käis surnud Krõõ- 
dale soosilda tasandamas. Lavastus libi- 
seb illustreerivalt üle stseenist ketrava 
Krõõdaga, mis oli varasemates lavas- 
tustes mõjukamaid hetki Pearu hinge- 
helluse avamisel. Siin oli tolle kaval- 
päise ja sõnaosava riukamehe visiitkaart. 
Praeguses tõlgenduses saab ülekaalu ehk 
liialt kiuslik, takjana Andrese hingerahu 
küljes kinni Pearu. Ka nii võib, kuid 
ometi tundub, et kempleva poole varju 
tikub jääma Pearu sügavam lõim. Ja ta- 
haksin nõus olla J. EILARTIGA, et rist- 
sete pildi lustimölluks ja pikaks jaura- 
miseks kulmineeruv vaatuse lõpp matab 
enda alla Pearu kirikukellade kuulmi- 
sest heldimise hetked: «Täielikult on 
Tammsaarest mööda vaatamine kuulsa 
kelladehelina stseeni taandamine Pearu 
suus joobnu lillutamiseks. Kirikukellad 
üle raba on Tammsaarel paljudel korda- 
del kõige kaunima sümboliks. See estee- 
tiline vapustus annab mõtte «Tõe ja 
õiguse» viiendas kõites kogu Pearu ole- 
musele, kannab «tähtsa päeva» peatelge 
jne. Alates (minu nähtuist) Johannes 
Kaljolast on see kellade kuulamine saa- 
nud ikka lavastuse kõrghetkeks. Siin on 
ära pilatud aga Tammsaarele ja miks 
mitte ka meie kultuuritraditsioonidele 
midagi igipüha. On stseene (see kellade 
kuulamine kuulub nende hulka tingima- 
ta!), mis oma tähenduslikkuses loovad 
traditsiooni. Selle traditsiooni jätkami- 
ne, mitte purustamine, ongi taas uute 
osatäitjate proovikivi.» 


Vargamäe lapsed. «Aeg tulla — aeg 
minna» kolmas vaatus kuulub noortele. 
Eespere ja Tagapere noorte eluteed on 
kujunemas, need viivad aga eemale kodu- 
talust. Kui lavastus lõpeb Andrese hin- 
gevalulise küsimusega, mis saab edasi 


kodutalust, siis ühtaegu süveneb seegi 
tunne ning arusaam, et Vargamäe noor- 
tel on oma tõde ja õigus, mis teeb mõis- 
tetavaks nende minekud. 

Küsimus on esitatud ka teatrivaata- 
jale, kes omakorda võib edasi arutleda, 
kas ei tundu laste kodust äraminek liialt 
julm ja egoistlik või teisiti öeldes, mis 
saab kodupaigast, kus pole enam kodu- 
hoidjaid? 


* 


Vaatan lavastust uuesti. J. Toominga 
Andrese usk oma õigusesse on niivõrd 
veenev, niivõrd sügav, et sellest ei põrka 
tagasi üksnes Pearu-Lilleoru riukalik 
mõtteloogika ning pidev valmisolek 
naabrimehega kemplemiseks, vaid raud- 
kindel Vargamäe eest seismine teeb And- 
resest õigusemõistja ka oma laste tegude 
ning otsustamiste üle. Tema tõde ja õigus 
on üle laste tahtmistest ja otsustustest. 
Olemegi harjunud kaasa minema ja mõt- 
lema Andrese õigusega, kuid taipame ka 
seda, et noorest Indrekust saab vastuse- 
otsija oma isa küsimusele — «Aga mis 
siis on?» 

Noorte vargamäelaste liin on oluline 
ja lavastaja A.-E. Kerge poolt silmas 
peetud. Kuid siit tuleb ju ühtlasi meie 
rahva kujuneva haritlaskonna esimene 
põlvkond. Indreku (J. Lumiste) kooli- 
teele saatmine on seetõttu märksa suu- 
rema tähendusega, kui sündmus ise prae- 
guses lavaesituses kõlama jääb. Kui lu- 
geda üle romaani nimetatud lõiku, kuu- 
lata ning jälgida Vargamäe Andrese äre- 
vat küsimust paremast kohast ja Ind- 
reku vastust: «Ei ole. Ma ei otsigi kohta. 
Tahan kooli minna või muidu edasi õp- 
pida,» siis pole see ju üksnes isa ja poja 
arusaamade lahknemine, vaid kahe tõe ja 
õiguse, kahe generatsiooni mõttekand- 
jate seisukohtade kibe põrkumine. Kuid 
samas saab Vargamäe just siitpeale hoo- 
piski suurema tähenduse kui kodupaiga 
Vargamäe: seda võib mõista ühe rahvuse 
ja tema kultuuri Vargamäena. 

Too mineva ja tuleva vargamäelaste 
põlvkonna tõe ja õiguse mõistete lahk- 
nemine pakub mõttepinda ka meie tä- 
naste põlvkondade eluhoiakute eritlemi- 
sel. Mõistmisel või mittemõistmisel. 

Nii saab (saaks?) minevikku vaata- 
misest tänasesse mõtlemine. 


ÕNNITLEME! 


5. juuli — JAANUS ORGULAS, 
TRA Draamateatri näitleja 
— 60 


26. juuli — JOHANNES VIIRG, RAT 
«Estonia» endine balletisolist 
— 70 

29. juuli — VOLDEMAR ADER, endine 
«Ugala» näitleja — 80 

Teed, mis viivad 


Vargamäele ja Põrgupõhjale 


Kui kõrvutada kirjandusteoste käe- 
käiku ajas, võiks arvata, et tippromaanil 
on põhjust tippnäidendit kadestada. 
Romaani uutes trükkides, kui tihedalt 
neid ka ei tuleks, kordub üha seesama 
tekst. Näidend, mis ajaproovile vastu on 
pidanud, sünnib iga tõeliselt andeka 
lavastuse kaudu nagu uuesti. Uus tõlgen- 
dus võib seal avastada külgi ja tähen- 
dusi, millest seni midagi ei teatud. 

Ligikaudu niiviisi arutleb B. Burssov, 
silmapaistvaid nõukogude .kirjandus- 
teadlasi, kes on tõsitsi tegelnud ka kir- 
janduse ja teatri, sealhulgas proosa ja 
teatri suhetega. 

Proosa ja dramaturgia niisugune 
kõrvutamine annab muidugi võimalusi 
küsimusteks ja edasimõtlemiseks. Näi- 
dend on mõeldud kollektiivseks, romaan 
aga individuaalseks vastuvõtmiseks. 
Mispärast me peaksime arvama, et tõe- 
liselt väärtuslikud romaanid järelajas 
lugemisel uudselt ei avane? Kui meid aga 
huvitavad ilukirjanduse ajas püsimise ja 
muutumise üldised seaduspärasused, ei 
tohiks B. Burssovi mõttekäik vastuväi- 
teid tekitada. Iseasi muidugi, et eesti 
näitekirjanduse ja eesti teatri suhted ei 
paku teab kui rohkesti näiteid, mis kin- 
nitaksid, et nimelt nii need asjad on. 
Väikesemahuline dramaturgia, alles lü- 
hike teatrilugu? Avastav ja rikastav 
tõlgitsemine on muidugi siingi olemas. 
Kõige mõjuvamad näited peaksid olema 
need, mida ise saab näha ja millele 
kaasa elada. Hästi kõnekas on praegu 
näiteks «Libahunt», nagu M. Mikiver 
selle 1986. aastal Rakvere Teatris lavale 
tõi. Ülepea on just A. Kitzberg see 
autor, kelle näidendite aegumatus ja am- 
mendamatus on viimase kümmekonna 
aasta jooksul mitme uue lavastusega 
veenvalt, aga natuke ka nagu ülla- 
tavaltki tõestamist leidnud. Ei kuulu küll 
meie teemasse, aga kui eesti teatris nii- 
sugused asjad toimuvad, kui aastaküm- 
neid vaikinud klassikalised näidendid 
elama ja meie ajaga kõnelema hakka- 
vad — on siis ikka õige teatri madal- 
seisust kõnelda? 

Rahvusliku draamaklassika nappust 

peetud. Nii see on, aga mitu korda hal- 
vem on seejuures, et ei ole olnud ka õiget 
usku meie oma näidendite võimalustesse. 
Ilmselt on nii, et see teatritegijatele 
nii vajalik usk saab teatrisse tulla 
ikkagi üksnes teatri enese kaudu, juba 
olemasolevate kordaläinud lavastuste 
läbi. Kirjandusteadus ei saa omalt poolt 
nende tähtede seisu kuigivõrd muuta. Ei 
ole keegi Mikiverile ette ütelnud, kuidas 
Kitzbergi näidendeid täna analüüsida. 
Ei saanudki seda teha, ikka sellesama 
tingimuse — täna pärast, mis nõuab la- 
vastust tänase päeva ja vaataja jaoks. 

Näidend on kahene, kuulub ühtaegu 
kirjandusse ja teatrisse. Ilmselt on nende 
suhete tähendus erinev. Teatriside on 
kaugelt olulisem. 

A. H. Tammsaare kirjutas kaks näi- 
dendit. Rahvusvahelise leviku puudumi- 
sest hoolimata oleme harjunud neid pi- 
dama rahvusvahelisele tasemele kuulu- 
vaks. Samale nivoole tõusevad kirjaniku 
romaanid. Viimast äratundmist toetab 
nende raamatute rahvusvaheline levik ja 
retseptsioon. Mis siin aga hoopiski paika 
ei pea, on B. Burssovi mõistlik järeldus 
näitekirjanduse ja proosa retseptsiooni 
erinevuste kohta. Tammsaare näidenditel 
on enamasti ikka olnud ja on praegugi 
põhjust kadestada kirjaniku romaane, 
«Tõde ja õigust» muidugi eriti. «Tamm- 
saare retseptsioon ei ole üldse mõeldav 
lahus tema teoste, eriti «Tõe ja õiguse» 
retseptsioonist teatri kaudu.» Niiviisi 
resümeeris N. Andresen 1978. aastal 
kirjaniku juubeli puhul korraldatud teat- 
rifestivali konverentsil sõna võttes. Ma- 
hukas üldistus rõhutab instseneeringute 
erilist tähendust kirjaniku loomingu 
edasielamises ning suhetes järelajaga. 
Selle aktsepteerimisele aitab kaasa seegi, 
et juubelist möödunud aastate jooksul on 
Tammsaare loomingu retseptsioon ning 
sealhulgas teatriretseptsioon jätkunud 


A.H. Tammsaare — V. Panso, «Inimene ja jumal». 
TRA Draamateater (lavastaja V. Panso), 1962. 
Lavastuse finaal. Indrek — Mati Klooren, Mau- 
rus — Ants Eskola. 

H. Saarne foto 


endises vaimus. Kaheksakümnendate 
aastate uued Tammsaare-instseneerin- 
gud eesti teatris ei ole küll täies ulatuses 
võrreldavad kõrgtasemega, milleni tõus- 
ti eelmisel kümnendil. Kuid ikkagi on 
just teatrisuhe olnud klassiku loomingu 
kaasaegsesse kultuuriprotsessi lülitumi- 
sel määrav. Teatrisuhtes on aga nagu 
varemgi domineerinud «Tõe ja õiguse» 
instseneerimine. 

Ootuspärane — status guo tähenduses 
— on küllap ka see, et kaheksakümnen- 
date aastate teatriloos seisab K. Raidi 
«Juudit» üksinda «Tõe ja õiguse» kolme 
uue instseneeringu vastu. «Juuditi» 
lavaletoomisega tegi K. Raid väga tõsise 
ja kõige olulisemas ka õnnestunud katse 
Tammsaare kui dramaturgi maine pa- 
randamiseks. Parandamist see aga vajab 
ning eeskätt teatritegijate silmis. Kas 
võib sellest järeldada, et on natukegi 
lähemale tulnud aeg, kus toimub Tamm- 
saare näidendite lavastuste festival, 
nagu sellest kirjaniku suurjuubeli ajal 
unistas N. Andresen. Väga sisukas mõte 
ja kes oskab ütelda, mis see on, mis 
meid kõige rohkem takistab asja käsile 
võimast. Usu puudumine Tammsaaresse 
kui dramaturgisse? Vaevalt. Usu puu- 
dumine eesti teatri suutlikkusse? Või 
on selle taga koguni skeptiline suhtu- 


A. H. Tammsaare — 0. Tooming, «Tõde ja õigus», 
«Vanemuine» (lavastaja J. Tooming), 1978. La- 
vastuse finaal. Karin — Raine L00, Andres — Lem- 
bit Eelmäe, Indrek — Evald Hermaküla. 

R. Velskri foto 


mine oma rahva ja tema kultuuri 
tulevikku? 

Nende üksjagu dramatiseerivalt ja pa- 
teetiliselt kõlavate küsimuste kõrvale te- 
kib veel üks, hoopis vaiksem ja asjalikum. 
Kas ei ole tolleks takistavaks põhjuseks 
miskitmoodi ka Tammsaare romaanid, 
mille järgi on juba loodud mitmeid 
teatri- ja kultuuriloos olulisi lavastusi ja 
luuakse aina uusi? Kas ei ole sisukas 
romaan kaasaegse teatrimõistmise vaate- 
kohalt näidenditega võrreldes ka lihtsalt 
ahvatlevam ja perspektiivikam, instse- 
neerija-lavastaja jaoks paindlikum ja 
võimalusterohkem? Teose suured rikku- 
sed, teada olevad ja need, mis alles tuleb 
avastada, on lavaletooja kätes, võima- 
lus valida, rõhke seada ja uusi seoseid 
luua aga näidendiga võrreldes hoopis 
suurem. 


Tammsaare suurproosa instseneerimi- 
se loole oleks nagu kõige käepärasem 
läheneda võtmerollis olnud teatriini- 
meste kaudu: Särevi etapp — Panso 
etapp — Toominga etapp. Viimase jät- 
kumine ei ole muidugi välistatud ja tea- 
tud vaatekohast see jätkubki. A.-E. 


Kerge autorilavastuse «Aeg tulla — aeg 
minna» kõige määravam roll on J. Too- 
minga Andres. Selle Andrese elutõsi- 
aust ja vaimu kiirgab tervele lavastu- 
sele. 

J. Toominga Tammsaare-instseneerin- 
gute kõrvale ja küllap ka varju jääb 


ajas K. Raidi kompositsioon «Me otsime 
Vargamäed» (1976). On mälestus ehtsast 
teatrielamusest, tühjas ruumis kostüümi 
ja grimmita sündinud etendusest. Suure- 
mastaabilisest Tammsaare-instseneerin- 
gutest = selgemini osutas «Me otsime 
Vargamäed» sellele, et ka siin võib toi- 
mida hoopis teisiti, kui ollakse harjunud. 
Tuli välja, et epopöalise raamatu lava- 
vasteks võib olla ka kammerlik etendus, 
ilma et epopöad kandvate suurte küsi- 
muste suurusest midagi kaduma läheks. 

Toomingast edasi tulevad kaheksa- 
kümnendad aastad ja kaks uut, mitmes 
tähenduses huvitavat «Tõe ja õiguse» 
instseneeringut. M. Mikiveri « Armastus 
ja surm» ning A.-E. Kerge «Aeg tulla — 
aeg minna» avardavad kumbki eri viisil 
Tammsaare suurproosa teatraliseerimise 
perspektiivi. M. Mikiveri instseneeringu 
tähtis põhimõtteline õppetund võiks olla 
selles, et korduvalt läbi lavastatud raa- 
matu kõige sügavamad liinid tõusid siin 
nagu esimest korda esiplaanile. A.-E. 
Kerge kompositsioon «Tõe ja õiguse» -I 
köitest ei paku esimesel pilgul uut. 
Küll on aga rohkesti uut ja tänases 
päevas aktuaalset selle põhjal valminud 
lavastuses. 

1986. aastal tuli Draamateatris lavale 
K. Kure «Tõe ja õiguse» I ja V köidet 
liitev mammutinstseneering. Mitmesu- 
gustel põhjustel ei mahu see lavastus 
eelnevalt põgusalt jutuks olnud muu- 
tuvasse, kuid muutlikkuses siiski homo- 


geensesse ritta. Vahet teeb kõigepealt 
instseneerija ja lavastaja (R. Trass) 
tavalisest erinev suhe lähteteosega, võiks 
ehk koguni ütelda — ootamatu suhtu- 
mine Tammsaaresse. Tulemuseni mitte- 
jõudmise põhjused on tekstiraamatus 
must valgel kirjas. Tšehhovi näidendite 
filmivariantide puhul on üteldud: pole 
midagi katki, kui niisuguses filmis Tšeh- 
hovit ei ole; halvasti on, kui puudub 
lavastaja ise kui kunstnik. «Liigvee» 
puhul on tegemist nimelt tolle halvema 
variandiga. «Tõe ja õiguse» teksti, tege- 
laste ja mõtteilmaga ümberkäimine on 
lammutanud algteose. Lavastus näitab 
tekkinud segadust ja varemeid, midagi 
asemele andmata. 

Ent kuidas siis ikkagi jääb Tamm- 
saare instseneeringute rea järjepidevu- 
sega, neid läbiva ühtse arengujoonega? 
Selle ühtsuse ideed toetab paralleel 
üldiselt aktsepteeritud retseptsiooniskee- 
mis sündmustik — inimesed — ideestik 
ja filosoofia. Kas ongi alust näha mingit 
paradoksi selles, et kirjanik ise oli otse- 
selt seotud selle arengukäigu esimese, 
praeguselt vaatekohalt siis algastmega 
(sündmustiku ümber jutustamine lavalise 
tegevuse vormis)? Missugused oleksid 
kolmekümnendatel aastatel olnud eel- 
dused kuuekümnendatel-seitsmeküm- 


A. H. Tammsaare — 0. Tooming, «Põrgupõhja uus 
Vanapagan», «Vanemuine» (lavastaja J. Too- 
ming), 1976. Juula — Herta Elviste, Jürka — 
Lembit Eelmäe. 

«Inimene ja jumal». Voi- 
tinski — Jüri Järvet, Siopa- 
šev — Alfred Rebane. 


A. H. Tammsaare — V. Panso, «Inimene ja jumal». 
TRA Draamateater (lavastaja V. Panso), 1962. 
Maurus — Ants Eskola. 


nendatel aastatel loodud «Tõe ja õiguse» 
teatritõlgitsuste vastuvõtmiseks? 

L. Tormis on osutanud J. Tocminga 
Tammsaare-lavastuste geneetilisele seo- 
sele sellega, mis oli juba teinud V. Panso 
(«Teatrimärkmik» 1977/78, Tallinn 1980, 
Ik 35). Tahtmata seda mõtet kuidagi 
kahtluse alla seada, on ikkagi huvitav 
selle juurest edasi mõtelda. Panso instse- 
neeringud n-ö legaliseerisid eesti teatri 
jaoks proosa -eepilise, näidendiks tihen- 
damisest loobuva ja ümberjutustamisest 
hoiduva, raamatu mõttelisi siseliine 
mööda liikuva instseneerimisviisi. (Nii- 
suguse menetluse internatsionaalsele, 
Tšehhovi dramaturgiaga seotud taustale 
on «Inimese ja inimese» puhul väga 


huvitavalt osutanud V. Tobro. Vt V. 
Tobro, Teater ja film, Tallinn 1982, lk 
22—29.) Monograafias «Eesti teater 
1940—1965» kirjutab K. Kask, et kuue- 
kümnendate aastate algul mõjus nii- 
sugune irtstseneerimisviis osale publi- 
kule veel lausa võõrastavalt. Seitsme- 
kümnendate aastate keskpaigas, kui J. 
Tooming Tammsaare juurde jõudis, olid 
retseptsioonieeldused eesti teatris põhja- 
likult teisenenud. Panso kõrval ja sellest 


A. H. Tammsaare — V. Panso — M.-L. Küla, «Ini- 
mene ja inimene». TRA Draamateater (lavastaja 
V. Panso), 1972. Pearu — Kaarel Karm, Karla — 
Rein Aren. 


H. Saarne fotod 


ehk enamgi toetas proosateose vormist 
sõltumatut instseneerimist kogu teatri- 
uuenduse senine käik, milles küllalt 
tähtsal kohal oli teatri suveräänsuse, 
kirjanduse cdiktaadist lahtiütlemise idee. 
Huvitav ja oluline on muidugi silmas 
pidada, mis sidus ja mis lahutas Pansot 
ja Toomingat suhetes Tammsaare suur- 
proosaga. Seda tehes ei oleks ka sugugi 
ülearune püüda tabada, missugustes su- 
hetes olid teatriloojad oma kaasajaga. 
Kui liialdust mitte karta, võib ütelda, et 
Pansos, eriti noore Panso (mõtlen tema 
lavastajanoorust) maailmatunnetuses oli 
väga loomulikke renessanslikke jooni — 
jõuküllast usku inimesesse, vaimu ja 


mõistuse tähtsaks pidamist. Loojaisiku 
niisugune dispositsioon oli eriti 1960. 
aasta paiku heas kooskõlas nõukogude 
ühiskonna uuenemisõhinaga. Pansot 
huvitas nii kuuekümnendatel kui seits- 
mekümnendatel aastatel eelkõige tamm- 
saarelik inimene, selle inimese tavatu 
vaimsus, tema suhted kõiksuse ja igavi- 
kulisusega. Et kümneaastane intervall 
(1962—1972) andis Panso biograafiasse 
kolm nii eripalgelist Tammsaare-lavas- 
tust, selle põhjused ei ole liiga peidetud. 
Suure kunstniku ajatundlikkus pidi rea- 
geerima ühiskonnas toimunud muutu- 
misele. Palju tähendasid ilmselt ka 
kümme isiklikku aastat. Selle teisene- 
mise ühisnimetajaks sobiks küllalt hästi 
resignatsioon. 

J. Toominga Tammsaare-tõlgitsuste 
dominant on selgesti teistsugune. Ka 
tema Tammsaare-käsitluses tõuseb suur- 


A. H. Tammsaare — V. Panso — M.-L. Küla, «Ini- 
mene ja revolutsioon». Noorsooteater (lavastaja 
V. Panso), 1970. Vargamäe Andres — Mikk Miki- 
PET. 

A. H. Tammsaare — M. Mikiver, «Armastus ja 
surm». TRA Draamateater (lavastaja M. Mikiver), 
1984. Voitinski — Juhan Viiding. 


de plaani inimene. Vaatenurk on aga 
teine — ühtepidi kitsam, teistpidi 
sügavam, juurdlevam, probleemsem. 4. 
Tooming on ennekõike eetik ja kui vaja, 
siis ei hoidu ta didaktikast. Ta läheb 
inimese elu suurte vastuolude juurde 
ning kontrollib kõike uuesti: süü, patt, 
lunastus, võimalus ja võimatus õigesti 
elada. Ei ole siis üllatav, et noore teatri- 
mehe kontakt ja koostöö Tammsaarega 
kujuneb mõlemas instseneeringus eriti 
tulemuslikuks. Ühiskonnas ja maailmas 
süvenev kriisitunnetus lõi nende lavas- 
tuste jaoks vastuvõtliku tausta. Sõnasta- 
mata küsimused olid õhus. J. Toominga 
«Põrgupõhja uus Vanapagan» ning «Tõ- 
de ja õigus» sõnastasid, «avalikustasid» 
need küsimused ning kaalusid võimalik- 
ke vastuseid. Seejuures selgus, et mõle- 
masse teosesse olid kirjutatud sellised 
rikkad mõtteliinid, mis senistes käsitlus- 
tes — nii kirjandusteostes kui teatris — 
olid varju jäänud. Erilise tähenduse an- 
dis nende lahtimängimisele see, et tekki- 
sid veenvad otseseosed vaataja kõige 
uuema, suurelt jaolt alles teadvustamata 
ja üldistamata kogemuse ning tunnetu- 
sega. 

Koos instseneeringute alustekstide 
kirjutaja 0. Toomingaga on J. Tooming 
toiminud lähteteostega kõigist senistest 
Tammsaare insiseneeringutest kõige sõl- 
tumatumalt. Niisugust muljet tugevdab 
eriti instseneeringute ideerikkus, Tamm- 

badus, kirjaniku mõtteliinide jätkamine. 
Oleks nagu tegemist selle väga raskesti 
seletuva võimalusega, kus uue ja näili- 
selt sõltumatu teose lcomine ei vii 
vastuollu lähteteosega ja selle autoriga. 

Ajahetke vaimsuse ja ühiskonna ene- 
setunnetuse vajaduste osa klassika inst- 
seneerimisel, nende tähendus lavastajale 
ja vastuvõtjale? Tänaste uute instse- 
neeringute jaoks meil see mõõdupuu 
tavaliselt puudub. Oma vahetut kaas- 


«Armastus ja surm». Voitinski — Urmas Kibus- 
puu. 


aega mõistame lihtsalt liiga vähe, ei 
tunneta selle sügavamaid hoovusi, ei tee 
küllalt vahet olulise ja teisejärgulise 
vahel. Need asjad, kunsti ja elu seosed 
kaasa arvatud, selguvad tagasivaates — 
kui meil ikka on mahti tagasi vaadata. 
Selginud ajadistantsilt pakub huvi 
ka V. Panso pöördeliseks saanud «Ini- 
mene ja jumal» ning selle vastuvõtmine. 
Panso imetlev Tammsaaresse suhtumine 
on hästi teada. Seda mõtlemapanevam on 
instseneeringu ja algteose suhe. Jalutu 
Tiina liinist loobumine ja romaani lõpu 
kõrvalejätmine ei tähendanud ju lihtsalt 
instseneeringu puhul paratamatut kes- 
kendumist. See oli «Tõe ja õiguse» II 
köite ideelise pealiini katkestamine, 
poolekslõikamine, mille tagajärjeks kir- 
janiku tõele vastu käiv finaal. Mispä- 
rast kaasaegne kriitika sellest seigast 
üksmeelse vaikimisega mööda läks? 


Lavastuse õnnestumine, selle tavatu 
kunstiline värskus tähendas kaasjal mui- 
dugi võrratult rohkem, kui see tähendab 
tagasivaates. Arvustuse tolerantsust see 
ometi ei seleta. Meenutatagu võrdlu- 
seks kas või üksnes, missuguse juve- 
liirtäpse analüüsiga näitas L. Siimisker 
«Inimese ja inimese» puhul kätte alg- 
teosele alla jäämised ja sellest lahkumine- 
kud. «Inimese ja jumala» puhul näikse 
seletuseks sobivat instseneerigu autori ja 
selle vastuvõtjate erakordse tähendusega 
mõtteühtsus. Oli aasta 1962. «Tammsaa- 
re epopöast sündis kaasaegse kõlajõuga 
ideedraama, millest kooruv konformismi 
ja kompromissituse vastandamine mõjus 


“Armastus ja surm». Molli — Helle-Reet Hele- 
nurm, Tiina — Kersti Kreismann, Indrek — Enn 
Nõmmik. 


«Armastus ja surm». Slopašev — Rein Aren. 


H. Saarne fotod 


«Armastus ja surm». Maurus — Heino Mandri. 
G. Vaidla foto 


kaasaegselt ja enesekontrollile manitse- 
valt,» kirjutab K. Kask tagasivaates 
(«Eesti teater 1940—1965», Tallinn 1987, 
lk 390). Konformism oli 1962. aastal ja 
on ka K. Kase tekstis kultusevõimu ajal 
toimunud ühiskonna ja inimese allakäigu 
viisakas ümberütlemine. Peab meeles 
pidama kultuseaja demoraliseerivat 
mõju inimesele, et mõista, kui suur ja 
eriline ideeline tähendus jäi «Inimeses ja 
jumalas» Mauruse kanda. Tammsaare 
kujutatud olupoliitikas degradeerunud 
rahvuslasest sai halvas poliitilises klii- 
mas moraalselt laostunud inimese võrd- 
kuju, mahukas ja aktuaalne sotsiaalne 
üldistus. 

Kas ei ulatu «Inimese ja jumala» 
ajas juurdunud Mauruse-tõlgendus ka 
kaheksakümnendatesse aastatesse? Ilm- 
siks tuli see inerts Mikiveri « Armastuse 
ja surma» vastuvõtus. 

1960. aastate algul oli edumeelsete 
inimeste jaoks eriti tähtis inimese iga- 
suguse kõrgema eestkoste alt vabasta- 
mine, seega siis võitlus jumalaga selle 
kõikvõimalikes avaldumiskujudes. A. 
Hameri kirjutas, et lavastaja räägib kir- 
janikuga koos «inimesest ja jumalast, 
tõest ja valest meie päevade inimesele» 
(« Noorus» 1962, nr 7). 

Nii see oli. Panso tabas seose «Tõe 
ja õiguse» ning ajahetke sotsiaalpsüh- 
holoogilise suurprobleemi vahel ning ku- 
jutas seda enda loomingu ja eesti teatri 
jaoks etapiliseks saanud lavastuses. 
Tammsaarelik humanism, headuse ja ha- 
lastuse kõrgeimaks väärtuseks tunnista- 
mine pidi seetõttu taanduma. 

Seda mõttekäiku selgitava parallee- 

lina on sobiv viidata J. Smuuli «Lea» 
kahele erinevale lavastusele, mõlema au- 
toriks V. Panso. «Lea» esiklavastuse 
(«Vanemuine», 1960) pealisülesande for- 
muleeris lavastaja ise ning seda korrati 
tema järel kriitikas: inimene võidab 
jumala, inimene peab jumala võitma. 
Ühiskonna eilsete hirmude, inimese eil- 
sete ahistuste tagantjärele läbielamine, 
võiks selle kohta öelda. 1972. aastal 
Draamateatris lähenes Panso «Leale» 
hoopis teisiti, tõstes esiplaanile inim- 
suhete keerukuse. 


Huvitavalt kõrvutuvad «Tõe ja õigu- 
se» II köite kaks instseneeringut — 
«Inimene ja jumal» ning M. Mikiveri 
rohkem kui kakskümmend aastat hiljem 
valminud «Armastus ja surm». Seda 
eriti siis, kui silmas pidada mõlema la- 
vastuse kokkupuutepunkte kaasajaga. M. 
Mikiveri instseneeringu puhul tundub 
eriti olulisena, et ta lähtus «Tõe ja 
õiguse» II köitest oma versiooni loomisel 
otse algallikast, talitas nii, nagu oleks 
tegemist raamatu esimese tõlgitsemis- 
katsega üldse. (Seesama iseseisvus ning 
käibetõlgitsuste ignoreerimine, nende 
asendamine uudsete käsitlusvarianti- 
dega on väga iseloomulik ka J. Toominga 
Tammsaare-tõlgitsusele.) Nii romaani 
kirjandusloolised käsitlused kui ka «Ini- 
mene ja jumal» on keskendatud Indrek 
Paasi maailmavaatelisele ja intellektu- 
aalsele arengule Mauruse kooli värvikas 
interjööris. M. Mikiver lähenes Indrekule 
teisiti. «Armastuse ja surma»* põhi- 
teljeks sai Indreku eetiline areng, ini- 
mese väljakujunemine noores inimeses, 
kogemuslik lähenemine nendele väär- 
tustele, mille mõistmisest kõigepealt 
oleneb suhtumine teistesse inimestesse. 
Indrek kogeb armastust ja puutub ar- 
mastuse kaudu kokku surmaga. Tõe- 
tunde ja armastusekohustuse konflikti 
tammsaarelikus lahenduses manifestee- 
rus inimlik inimene, kelle jaoks eetilised 
sisekäsud jäävad kõige olulisemaks. Poisi 
ja tüdruku, mehe ja naise paljuvarian- 
dilise suhtega põimuvad Indreku kuju- 
nevas teadvuses armastuse teised tähen- 
dused — aitav ja säästev armastus kui 
inimsuhete ülim printsiip, armastus oma 
rahva, selle keele ja kultuuri vastu. 
«Armastuse ja surma» ajatundlikkus, 
seotus vaataja tänaste probleemidega 
avaldus selgemini Mauruse kuju tõlgit- 
suses. H. Mandri Maurus oli milleski 
koomiline, aga üldse mitte naeruväärne, 
vaid traagilise enesesalgamiseni taandu- 
nud vana mees. Maurus on olupoliitik, 
kuna ta ei näe teisi võimalusi oma tõsiste 

Muserdatud mees, kelle inimlik tuum on 
ometi terve. 

A.-E. Kerge «Aeg tulla — aeg minna» 
«Vanemuises» jätkab autorilavastuse 
printsiipi. Instseneeringu tekstis puu- 
duks nagu uus ja ajakohane vaatenurk, 
lavastuses on see olemas ning väga 
mõjuvalt esitatud. Tugev toetumine alg- 
materjalile, kavaluseta suhe «Tõe ja 
õiguse» I kõitega, mis pealiskaudsemal 
lähenemisel võib tunduda anakronis- 
mina, muutub lavastuses oluliseks väär- 
tuseks. Distants romaanis kujutatud 
Vargamäe-algajaga on just viimastel 
aastakümnetel meie jaoks väga kiiresti 
kasvanud. Arenguparatamatus on meid 
viinud hoopis teistesse oludesse, kus 
elamist segab väärtuste suhtelisus või 
koguni nende kaotsiminek. Rängalt 
muutunud ajaperspektiivis näeme ka 
«Tõe ja õiguse» I köite põhisündmusi 
uute silmadega. (Üksikasjalisemalt vt 
näiteks E. Treier, «Sirp ja Vasar» 1986, 
nr 38 ja 39.) 

Tammsaare suurproosa lavaletoomise 
senine kogemus näib rõhutavat nn auto- 
rilavastuse suuri võimalusi. Kas järel- 
dub sellest, et näiteks V. Panso kirju- 
tatud Tammsaare-tekste enam kunagi ei 
kasutata? J. Toominga kogemus enne- 
kõike näitab aga ka tandemiprintsiibi 
suuri võimalusi: instseneeringu teksti 
kirjutab küll teine mees (nende lavas- 
tuste puhul 0. Tooming), kuid seda 
tihedas kontaktis lavastajaga, kellele 
jäävad kompositsiooni lõplikul vormista- 
misel vabad käed. 

Kas õnnestunud instseneeringud vii- 
vad lähteteose ja selle autori loomingu 
mõistmist edasi? Läbinisti retooriline 
küsimus, mille esitamiseks on ometi 
põhjust küllalt. Kõige silmapaistvamgi 
instseneering lülitub teose retseptsiooni 
siis, kui see fikseeritakse piisavalt ka 
trükisõnas. Teatrikunst on kaduv. Kaduv 
on sellest osa saanud inimese mälu ning 
inimene isegi. Kas on põhjust rahul 
olla sellega, kuidas Tammsaare proosa 
järjest kasvav teatrilugu peegeldub 
kirjaniku loomingu analüüsis? Teose ja 
loomingu muutumine ajas on eesti kir- 
jandusteaduse jaoks alles suhteliselt uus 
probleem. Tammsaare proosa teatriret- 
septsioon annab selle jälgimiseks eriti 
tänuväärseid võimalusi. Kõige olulise- 
maks jäävad muidugi need väärtused, 
mida suurkirjaniku looming pakub nüüd 
ja edaspidi teatrile. 


Poola ajakiri «Film» korraldas lugejate hulgas 
küsitluse «Milliseid filme olete viimastel kuu- 
del näinud videolt?» Ettevõtmise põhjustas 
asjaolu, et Poola filmielu eksisteeris juba aas- 
taid vaikse saarena kaugel maailmakino kon- 
tinendist. Välisfilmidest käsitlesid kriitikud 
paarikümmend Poola kinodes jooksvat lina- 
teost ega pannud tähelegi, et lugejad on muu- 
tunud. Kui aga «Filmi» toimetusse hakkas la- 
viinina tulema kirju, et rubriigis «Portree 
lugeja soovil» ilmuks foto näitlejast, kes pol- 
nud mänginud üheski Poola kinodes näidata- 
vas filmis (konkreetselt oli tegemist Arnold 
Schwarzeneggeriga), siis oli selge, et lugeja on 
mõtetega oma videoteegis. 

Poola suutis viimase viie aasta jooksul Lää- 
nest sisse osta umbes 100 filmi. Loomulikult 
oli seda vähe. Kinode hõredat repertuaari 
püüab korvata Poola televisioon. I program- 
mis jooksevad peamiselt seriaalid, II prog- 
ramm on rohkem orienteeritud väärtfilmide 
vaatajale (1986. aasta lõpupoole olid kavas 
filmisarjad «Liv Ulmann Ingmar Bergmani 
filmides» ja «Inglise noored vihased mehed»). 
1987. aasta esimeste kuude jooksul on vaataja 
televisiooni vahendusel saanud kaasa elada 
sellistele filmidele nagu Volker Schlöndorffi 
«Ruth Halbfaasi moraal», Volker Schlön- 
dorffi ja Margarethe von Trotta «Katarina 
Blumi rüvetatud au», Mario Monicelli «Mattia 
Pascali kaks elu», Jean Renoiri «Doktor 
Cordelier' testament», Andrei Tarkovski «Pee- 
gel», Hans W. Geissendörferi «Võlumägi», 
Tony Palmeri «G. F. Händel, ESG», Delbert 
Manni «Iha jalakate all» jt. Järjekordse 
sarjana jooksevad filmid Alain Deloniga pea- 
osas (ka «Rocco ja tema vennad»). Nädalas 
võib jälgida seitset-kaheksat seriaali (mis 
peaaegu eranditult on tehtud Lääne-Euroopas 
või USA-s). Igal kolmapäeval on kavas nõu- 
kogude väärtfilme tutvustav «Nõukogude 
kino panoraam». Ent kõigest sellest vaata jale 
siiski ei piisa ning ta otsib lisa videokasset- 
tidelt. Poolas on veidi üle poole miljoni 
videomagnetofoni ja kassettidel ringlevaid 
filme Poola TV filmiprogrammide toimeta ja 
Jerzy Trunkwalteri andmetel ligi 8000 nime- 
tust. Ringküsitlus tõi välja viissada levinumat 
filmi. Vastupidiselt kriitikute arvamusele pol- 
nudki tegemist vaid meelelahutusliku toodan- 
guga. Tihti nimetati selliseid teoseid nagu 
Andrei Tarkovski «Nostalgia» ja «Peegel», 
Federico Fellini «Casanova», Carlos Saura 
«Carmen», Volker Schlöndorffi  +Plekk- 
trumm», Ken Ruselli «Mahler», Peter Bog- 
danovichi «Mask», Stanley Kubricki «Hiil- 
gus», mitmeid Pier Paolo Pasolini ja vendade 
Tavianide filme. Esindatud olid klassikaline 
vestern (Howard Hawksi «Rio Bravo», Robert 
Aldrichi «Vera Cruz», John Fordi «Ratsaväe- 


lased»), melodraama (Victor Flemingi «Tuu- 
lest viidud») ning detektiivfilm. Liikumas oli 
mitmeid Alfred Hitchcocki filme (ka vara- 
semaid). Arvukalt olid esindatud ka raja 
taga töötavate poolakate filmid (Roman Po- 
länski «Mis?», «Piraadid», Andrzej Žulawski 
«Avalik naine», Jerzy Skolimowski «Karje» 
jmt). 
Kaheksakümmend protsenti poolakatest ütleb 
end olevat nii või teisiti seotud katoliiklusega. 
Pole siis imestada, et nimekirjades oli üsna 
palju religioosse ainestikuga filme. Sageda- 
mini esinevad olid John Hustoni «Piibel», 
Cecil De Mille'i «Kümme käsku», William 
Woyleri «Ben Hur», Franco Zefirelli «Jeesus 
Nazarethist», Irving Rapperi . «Pontius Pi- 
latus», Marvin LeRoy «Guo vadis?», tänapäe- 
va käsitlevatest filmidest Krzysztof Zanussi 
«Kaugelt maalt: paavst Johannes Paulus II». 
Muidugi on nende filmide levikul oma osa ka 
kirikul — on ju kirikud Poolas muu kõrval ka 
kultuurikeskused: kirikutel on oma videotee- 
gid, korraldatakse kirjandusõhtuid, kohtumisi 
režissööridega ja muud sellesarnast. 
Kuid üle kõige domineeris ikka meelelahu- 
tuslik filmitoodang: Rambod, Rockyd, kara- 
tekad, Bondid, Emmanuelle'id, Mad Maxid, su- 
permenid, vampiirid, deemonid, zombid, mu- 
tandid, robotid, viirused, tulnukad, muumiad, 
kannibalid jne. 
Poliitilise suunitlusega filmidest nimetati 
mitmeid Nõukogude-vastaseid filme, teistest 
enam «Rambo» II osa ja Vietnami-filme Chuck 
Norrisega peaosas. Nendega kõrvuti eksis- 
teerisid aga sellised teosed nagu Roland Joffö 
«Surmaväljad» ja Michael Cimino «Hirve- 
kütt». Palju oli Teist maailmasõda käsitle- 
vaid filme: Sam Peckinpah* «Steiner, Raud- 
rist», Wolfgang Peterseni «Laev», Michael 
Nicholsi «Paragrahv 22», Tinto Brassi «Kitty 
salong» ja muud sellist. 
Ei puudunud ka puhas pornograafia. Nime- 
tused kõnelevad ise enda eest: «Sex shop», 
«Big John», «Black fucker», «Sankt Paulis 
on alati lõbus» jne. 
Et vaata jat filmimaailma mitte päris omapead 
uitama lasta, ilmub igas «Filmi» numbris 
(ajakiri ilmub kord nädalas) keskeltläbi 
kolm arvustust rubriigis «Maailma video». 
Käsitlemist leiavad kassettidel rohkem levi- 
nud filmid, ka sellised nagu «Rambo: Esimene 
veri, II osa» ja «Emmanuelle». Sest pole 
mõtet silmi sulgeda tõsiasja eest, et niisugu- 
seidki filme vaadatakse. 

HENDRIK LINDEPUU 


73 


74 


* ALEKSANDER 
TUURAND, Ik 96. 


A. Tuurand. Dekoratsioonikavand C. Goldoni näidendile «Smürna impres- 
saario» 1927, 


A. fuurand. Dekoratsioonikavand A. Kallase draamale «Mare ja ta poeg» 1935. 


A. Tuurand. Dekoratsioonikavand G. Klabundi 
näidendile «Kriidiring» 1926. 

Filmimuljeid Belgradist 


«FESTIVALIDE FESTIVAL» °87 


Jaanuarikuu viimased päevad. Kogu 
Euroopas valitses ebatavaliselt külm ning lu- 
mine talv. Tihe lumesadu valmistas tõsist 
muret ka Belgradi lennuväljal, kuhu saabusid 
lennukid Pariisist, New Yorgist, Moskvast, 
Londonist — algas XVII filmifoorum, FEST 
87. 

Belgradi Sava-keskus, rajatud Duško Mak- 
simoviõi projekti järgi 1978. aastal, meenutab 
välisvaatelt ja interjööridelt Georges Pom- 
pidou nim kultuurikeskust Pariisis. Selle maja 
katuse all ongi juba aastaid aset leidnud 
FEST. See «festivalide festival» on omanda- 
nud maailma kultuuripidustuste hulgas kül- 
lalt soliidse maine; prestiiži pole siiski 
kujundanud mitte siin antavad auhinnad, 
vaid suurepärane võimalus saada ülevaade 
maailma erinevate filmifestivalide laureaatide 
töödest. 

Igal aastal näidatakse FEST-il umbes 40 
filmi, mis saanud auhinna tervikteostuse 
või parimate osatäitmiste eest või mis on kogu- 
nud enim vaatajaid, mida on ära märkinud 
kriitika või mis osutavad uutele tendentsi- 
dele. Need filmid on olnud festivaliekraanil 
Cannes'is ja Venezias, Moskvas ja Karlovy 
Varys, Lääne-Berliinis ja Oberhausenis, Lon- 
donis, Montrealis, Edinburghis, Rio de Janei- 
ros... 
Festivali nõukogu esimehelt Radivoj Sve- 
titaninilt võis kuulda, kuidas valitakse filme 
festivali kavva. «Valikukomisjoni kuulub 
kolm liiget: režissöörid Dušan Makavejev ja 
Boro Draškoviš ning stsenarist Gordan Mihic. 
Need kolm meest käivad enamikul maailma 
filmipidudel ning esitavad FEST-i nõukogule, 
mis koosneb 25 inimesest, oma kandidaadid. 
Programmi koostamisel ongi määrav kolme 
«valijamehe» isiklik maitse, aga samuti see, 
millisel festivalil film tähelepanu äratas, 
missugust poleemikat ta on tekitanud, vaa- 
tajate arv, missugune on filmist saadud tulu, 
võrreldes tootmiskuludega jne. Meie festivali 
eesmärk on edendada Jugoslaavia filmikul- 
tuuri, samuti tõsta meie vaatajaskonna üldist 
kultuuritaset.» 

Seekordse FEST-i deviis oli «Enam kui 
elu». Ma ei tea, mida täpselt tahtsid foorumi 
korraldajad sellega väljendada, aga mõningad 
tööd olid tõepoolest «elust üle», st neis polnud 
mingeid probleeme sajandi lõpukümnendite 


76 inimese elust. Teised paistsid silma rafi- 

neeritud esteetikaga või uudse vormiga, kol- 
mandad jälle olid lahendatud traditsioonilises 
maneeris. Ent kõiki festivali programmi 
filme iseloomustas ühtviisi ere vaatemängu- 
lisus, filmilik atraktiivsus. 


FEST-i avas möödunud aastal Cannes'is 
«Kuldse palmioksaga» pärjatud inglise film 
«Missioon». Selle on teinud noor režissöör 
Roland Joffö, festivalilaureaatide hulgas uus 
nimi. 

Kaadrid mäslevast mägijõest, mis kannab 
ristile seotud misjonäri hukatusliku kose poole 
kesk Paraguai majesteetlikku džunglit, on 
sissejuhatuseks draamale katoliku kiriku ja 
Hispaania-Portugali kolonisaatorite huvide 
kokkupõrkest XVIII sajandi lõpul Lõuna- 
Ameerikas. Katoliiklik missioon tuleb džung- 
lisse indiaanlaste juurde, suudabki need ära 
veenda «jumalikus õigluses» ning teha neist 
kristlased, ent samas pole võimeline hoidma 
pärismaalasi omasuguste eest. Missioon lõpeb 
traagiliselt: kõik usku pööratud küla indiaan- 
lased tapetakse, hukka saavad ka nende val- 
getverd kaitsjad. Režissöör jätab hinge üks- 
nes mõned indiaanilapsed. Kolonisaatorite 
tuhastatud külas, keset segipaisatud asju, 
korjavad lapsed poriloigust üles viiuli ja, 
heitnud viimase pilgu üle põletatud kiriku 
läve — koos sellega põles ära ka nende usk 
valgete jumalasse —, lahkuvad džunglisse, 
kust on pärit nende vanemad. 

Filmi lugu areneb ootamatutes süžee- 
käänakutes. Julm ja kalk orjapüüdja ja -kaup- 
mees Rodrigo Mendoza (Robert de Niro), kes 
ei tapa üksnes indiaanlasi, vaid on armu- 
kadedushoos võtnud elu ka oma vennalt 
(õieti see tegu sunnibki teda seisatama ning 
järele mõtlema), tunnetab oma süüd ning asub 
lunastuse teele; Rodrigost saab jumalasulane, 
jesuiidivaimuliku ja nendesamade indiaanlas- 
te toel teenib ta kirikut. Juba hakkab vaa- 
tajale paistma, et film peab kinnitama min- 
geid kulunud tõdesid, kui Rodrigo jõuab 
selgusele kirikliku moraali valskuses ning, 
taas pettunud selle voorustes, läheb relvaga 
kiriku vastu, sedapuhku kaitstes indiaanlasi, 
ja hukkub. Film näitab ka katoliku kiriku 
ülimuste ning misjonäride vastuolusid, selle 
konflikti kaudu esitatakse teinegi väga ak- 
tuaalne teema: hierharhiast, mis ei hooli 


üksikisiku mõistusest, kõlblusest ega südame- 
tunnistusest, «Missioon» ongi valiku ja süüme 
draama. 

Film on valdavalt üles võetud natuuris, 
suurejooneliselt jäädvustatud selvamaastikud 
annavad vaatajale tunnistust sellest, et para- 
diis maa peal on loodud juba loodusest ning 
et inimese mis tahes agressiivne sekkumine 
selle ellu võib viia ainult tema enda hävinguni. 


Neil Jordani «Mona Lisa» peaosatäitja 
Bob Hoskins sai läinud aastal Cannes'i festi- 
valil parima meesosa auhinna. Lihtsameelne ja 
ebameeldiv, nii mõistuselt kui ka kasvult 
äbarik kelm, kes just vabanenud vanglast, 
asub tööle tumedanahalise lõbunaise (Cathy 
Tyson) sohvrina. Sõidutades seda daami võõ- 
rastemajast võõrastemajja, satub George Lon- 
doni allilma eluohtlikku labürinti, kuid inim- 
lik tarve hoolitseda kellegi eest, armastus 
prostituudi vastu sunnib teda alustama risti- 
käiku ihu ja uimastitega kaubitsejate vastu. 
«Mona Lisa» on Martin Scorsese «Taksojuhi» 
inglise versioon. 

Bob Hoskinsit teavad Londoni teatrihuvi- 
lised kui «National Theatre» näitlejat, filmi- 
vaatajad kui üht gangsterit F. F. Coppola 
filmist «Cotton Club». Kunstimaailma tuli 
Hoskins justkui eksikombel. «See juhtus 1968. 
aastal. Istusin «Unity Theatre» baaris ning 
ootasin üht sõpra, et siirduda mingile olengule. 


Akki astub ligi mulle tundmatu sümpaatne 
poiss ja ütleb: «Siin sa oledki, nüüd on sinu 
kord. Kas jõudsid teksti vaadata?» Mind 
tõugati lavale, kuulen ainult: «Loe! Kõvasti!» 
Nii sain ma peaosa näidendis, mida mängis 
amatöörtrupp.» Esietendusel märkas Hoskin- 
sit mingi impressaario ja temast sai elukutse- 
line näitleja. Ta mängis nii Shakespeare'i 
kui ka tsirkuseosi, oli nõus kõigega, et aga 
jääda teatrisse. 

«Mona Lisa» tõi Bob Hoskinsile maailma- 
kuulsuse. Tema kangelase ettekujutust mööda 
on kõik naised kas libud või pühakud. Hos- 
kinsile endale on antud tugev tundejõud, 
millega ta võib kaasa haarata keda tahes. 
«Üle kahe tuhande aasta on naistel olnud 
meeste kõrval teisejärguline roll, kuid just 
naised suudavad väljendada mingit intiimset 
tunnet või varjatud mõtet. lausumata ain- 
satki sõna. Kui mees tahab õppida väljendama 
mingit tunnet, peab ta jälgima naisi; seda 
olengi kogu oma karjääri vältel teinud. Näit- 
lejatöös peab tingimata rakendama ka neid 
omadusi, mida arvatakse puhtnaiselikeks: 
haavatavus, tundelisus, õrnus. Minu arvates 
on tõepoolest väärikas see inimene, kes ei 
varja niisuguseid omadusi ega karda jääda 
endale truuks.» Bob Hoskinsi filmikangelane- 
gi üritab jääda endale truuks, kuid loo lahen- 
dus on julm. Filmi autorid seisid probleemi 
ees, kuidas filmi lõpetada. Valmis kolm erine- 


«Missioon», režissöör Roland Joffe. 

vat finaali. «Kuidas täpselt lugu ka ei lõp- 
penuks, lõppenuks see igal juhul süngelt,» 
kirjutab Hoskins. «Vaatajale jääb tunne, et 
ta on saanud hoobi kõhtu. Ent looja kohustus 
on anda inimesele lootust just nimelt sel 
hektel. Just siis.» 

Neil Jordani «Mona Lisa», mida ajakirjan- 
duses nimetati romantiliseks thrilleriks, sisen- 
dab lootust. 


Üsna keeruline on määratleda tänapäeval 
filmikunstiteose rahvuslikku kuuluvust. Jär- 
jest sagedamini tehakse filmi rahvusvahelise 
loomerühmaga rahvusvahelise (või Ameerika) 
kapitali toetusel; see unifitseerib ka lina- 
teoste menu. +«Väljavaatega tuba» esitati 
FEST-ile Suurbritannia filmina. Selle lavas- 
taja James Ivory on aga pärit Californiast; 
aastaid tagasi, vändates dokumentaalfilmi 
Delhis, kohtus ta Ismail Merchantiga, kes 
on sündinud Bombays, aga hariduse saanud 
USA-s, ja nõnda sündiski kompanii «A Mer- 
chant Ivory Production». Hiljem ühines nen- 
dega stsenarist Ruth Prawer-Jhabvala, sün- 
nilt sakslane, õppinud Inglismaal, abielus 
hinduga, kellelt pärinevad nüüd kõigi selle 
firma filmide stsenaariumide lõppversioonid. 
Seega, «Väljavaatega tuba» on näide edukast 
rahvusvahelisest koostööst. 

Kriitika märkis filmi puhul nii kunstilist 


kui ka kommertslikku. õnnestumist. Filmi 
valmistamiseks kulus 3,5 miljonit dollarit, 
kuid ainuüksi ühes New Yorgi kinos, kus 
«Väljavaatega tuba» jooksis 16 nädalat, tõi 
ta kasumit üle miljoni dollari. Film püsis 
Ameerika ekraanidel rekordaja, ja igapäevase 
massproduktsiooni taustal on ka mõistetav, 
et sajandi alguse armastuslugu köidab oma 
puhtuse, siiruse ja värskusega, andes kino- 
külastajale võimaluse lõõgastuda vägivallast 
ja seksist. 

«Väljavaatega tuba» on järjekordne E. M. 
Forsteri romaani ekraniseering, omanäoline 
kommetekomöödia  viktoriaanlikult .Inglis- 
maalt: ühiskonna kõrgkihtidesse kuuluvast 
perekonnast pärit neiu romaan omaste arvates 
madalamast ning sobimatust ringkonnast 
noormehega. Pärast mitut järsku saatusepöö- 
ret saab kangelane võitu kõigist raskustest. 
Lugu jutustatakse peenelt, kerge huumoriga. 

Film on saanud parima meesosa (Daniel 
Day Lewis) auhinna kriitikute assotsiatsioo- 
nilt New Yorgi festivalil, samuti äratas ta 
tähelepanu Venezia ja Rio de Janeiro festi- 
valil. Filmi menule pole tähtsuseta nostalgi- 
liselt kauni naispeaosalise Helena Bonham 
Carteri mäng, kellele see on alles teine filmi- 
roll (esimene oli Trevor Nunni filmis «Lady 
Jane»). 

Filmi võtted toimusid Firenzes (Forsteri 
raamatus avanes «väljavaade» üle Arno San 
Miniato kirikule, kuid praegu ei olnud võima- 


lik seda peatumatu liikluse tõttu taastada) ja 
Iglismaal. Asetades oma loo sündmustiku 
kahte riiki, tahavad autorid meile justkui 
sisendada, et uued paigad, teine vaade kultuu- 
rile võivad saada uute ideede katalüsaa- 
toriks. 


Ken Loachi filmi «Isamaa» on märgitud 
Venezia, Londoni ja Orlšans'i festivalil. See 
Inglise film kõneleb teisitimõtleja valikupii- 
nadest sotsialismimaal, konkreetselt Saksa 
Demokraatlikus Vabariigis. Peab tunnistama, 
et see on väga aus film, tehtud tähelepanu- 
väärse olude tundmisega. 

Filmi peategelane on Ida-Berliinis elav 
helilooja Drittemann, omamoodi tänapäeva 
bard. Tema laulud räägivad kaasaja inimese 
muredest, mis on kogu ajastu mured. Dritte- 
mann ei armasta keerutada, ta kõneleb kate- 
goorilisel viisil, ja seesugune käitumine mõis- 
tagi ei meeldi igaühele. Drittemann kuuluta- 
takse teisitimõtlejaks. Pealegi on tema ankee- 
dis plekk: noorukina tegi ta katset põgeneda 
Lääne-Berliini ja tal on tulnud kaua kahetseda 
kunagist viga. Kuid ajad muutuvad ning 
Drittemannile, kes on keeldunud muutmast 
oma vaateid — «reaalse sotsialismi» asemel 
nõudis ta «tõelist sotsialismi» —, pannakse 
ette sõita täiesti legaalselt elama Läände. 
Sotsiaalsele keskkonnale, milles peategelane 
kasvanud, muutus dissident vastuvõetama- 
tuks. Tema ema on laitmatu elulooga kommu- 
nist, võõrasisa samuti. Kust otsida poja 
teist moodi mõtlemise juuri? Vahest on see 
seotud lihase isaga, kes juba aastaid elab 
kusagil Läänes? Aga Drittemann-vanemat, 
samuti heliloojat, teatakse siinpool kui kom- 
munisti, interbrigaadlast, koonduslaagris kan- 
natanud antifašisti. Miks ta ikkagi lahkus 
kodumaalt? Poeg ei tea seda, ehkki on selle kü- 
simuse endale sageli esitanud. Isast on tal 
üksnes hämarad lapsepõlvemälestused. 

Ta teeb ka ise samasuguse valiku, sõidab 
siiski Läände. Filmi autorid ei põhjenda nii- 
sugust valikut eriti täpselt, kuigi visanda- 
vad teatud seletusvõimalusi: lahkhelid pere- 
konnas, Drittemann on «omadele võõras» 
siseemigrant. 

Lääne-Berliinis tuntakse uustulnuka vastu 
huvi, teda ootab plaadifirma esindaja. Luksus- 
autos sõidutatakse helilooja tema jaoks kau- 
nilt kujundatud korterisse. Vaevalt üle uue 
kodu läve saanud, heliseb telefon — kõneleb 
sama plaadifirma juht, pakkudes tulusat le- 
pingut. Kõik on nagu muinasjutus, kõik 
on kavandatud nii, et «vaest sugulast» 
vapustada. Järgmisel päeval toimub pressi- 
konverents. Sõidul sinna võib ühel tänaval 
märgata loosungit «Stalinism pole sotsialism, 
kapitalism ei ole vabadus!» (Tüüpiline näide 
Lääne kunstnike püüdest vastandada end mõ- 
lemale süsteemile.) Usutlustele kostes Ditter- 
mann saba ei liputa, ta käitub sirgjooneliselt. 


Küsimusele, missuguseid etteheiteid on tal en- 
disele kodumaale, vastab helilooja: «Kõik oma 
pretensioonid esitasin juba seal, kus olin 
kohustatud seda tegema, kodumaal. Siin ei ole 
mul sellele midagi lisada.» 

Lääne elulaad on Drittemannile võõras 
ning ta ei üritagi oma arvamust uute kaas- 
maalaste eest varjata. Teda tutvustatakse kol- 
leegidega, need on ekstravagantsed noored, 
homoseksualistid, show-bisnise tähed. Nende 
seltskonnas tunneb ta igavust. See inimene 
näib olevat loodud kõigiga tülitsema? On ta 
antisotsialist, antikapitalist, bisnise, pere- 
konna, üldse kõige vastu? Ei, kinnitab film, 
Dittermann on lihtsalt antikonformist. 

Filmi käigus tuleb ilmsiks ka Drittemann 
vanema Läände siirdumise põhjus: temast oli 
saanud reetur ning ta astus Gestapo teenis- 
tusse, tema südametunnistusel on paljude 
koonduslaagris hukkunud hollandlaste elu. 
Saades teada tõe, jätkab poeg otsinguid, kuid 
ta ei otsi teda enam kui isa, vaid kui mõrt- 
sukat. Kuid leides ta, ei tutvusta poeg end, 
sest leitu nagu polegi tema isa, kuid ei ole ka 
mõrtsukas; on lihtsalt üks väga vana mees. 
Taas tegemist kõlbelise konfliktiga. 

Film lõpeb episoodiga mingis odavas 
kõrtsis, kus põhiliseks publikuks on töölis- 
noored. Drittemann laulab «bluusi punases, 
mehest, kes iial ei kuule mind». Bardist 
ei saanud skow-bisnise õuelaulikut. Elukoha- 
ja passivahetusega ei muutunud ta ise, vaid 
jäi selleks, kes oli kodumaalgi — antikonfor- 
mistiks. 

Vormi poolest oli kahtlemata FEST-i huvi- 
tavamaid filme Ken Russelli uus töö +«Goo- 
tika» — esteetiliselt rafineeritud, küllastatud 
kõikvõimalikest assotsiatsioonidest, tulvil ku- 
jutelmade variatsioone, ja dramaturgiliseltki 
mitte üheselt võetav. 

Üheainsa (16. juuni 1816) öö sündmuste 
vahendusel, mil lord Byroni lossis on koos 
tema itaallasest arst Polidori, Shelley, poeedi 
naine Claire ning poolõde Mary, esitab 
Russell äärmiselt subjektiivse tõlgitsuse 
loominguaktile, milles sünnivad kaks moodsa 
mütoloogia meeliskuju: Frankenstein ning 
vampiir. Nende kahe tegelase sündi näitab 
lavastaja kui valu, hirmu, kire ja inimliku ri- 
kutuse deemonliku nägemuse orgiastilist 
mõistmist, kui vältimatut kohtumist kaugelt 
alalävise kummalisusega. Režissöör üritab 
näidata, kuidas vaimse puhastustule leekide 
kaudu võib jõuda loominguidee puhta lätteni. 

«Gootika» naturalismiga piirnev sürrea- 
listlik pildirida avaldas publikule sedavõrd 
tugevat mõju, et seansi kestel olevat kaks 
vaatajat teadvusetuna saalist välja kantud. 


Nagu eelmistelgi festivalidel oli ka nüüd 
kõige mõjukam Ameerika filmide kohalolek. 

vaimus arenevad, võib FEST degradeeruda 
peamiselt selle kinematograafia populariseeri- 
mise foorumiks. Festivali ajal jooksid Bel- 
gradi kinodes valdavalt Ameerika filmid. 
Kuid seda ei saa seletada üksnes Jugoslaavia 
filmilevi kommertskaalutlustega, vaid ka 
Ameerika filmide kvaliteediga: enamasti 
pakuvad nad seesugust vaatemängu, et neid on 
lihtsalt võimatu vaatamata jätta. Mõistagi 
olid iseäranis köitvad need filmid, kus autorite 
mõistus, kujutelu ning meisterlikkus raken- 
dati olulise filosoofilise või kõlbelise sõnumi 
teenistusse, või siis need, kus vaadeldi 
pinevat ühiskondlikku või psühholoogilist 
konflikti, 


Koyaanisgatsi tähendab ühe indiaanihõi- 
mu keeli «lagunev, tasakaalu kaotanud elu, 
tormitsev elu, elu, mida tuleb muuta». See 
sõna on režissöör Godfrey Reggio (produt- 
sent F. F. Coppola) filmi pealkirjaks. 

Pikad panoraamid indiaani kaljujoonistel, 
üle vee (peaaegu nagu Hokusai piltidel), kalju- 
de ning platoo kohal, pealpool pilvi (justnagu 
Kuu maastikel), siis plahvatus, tulemeri, 
tuhavihm, ja alaneval toonil laulab neli mees- 
häält sõna koyaanisgatsi. Nõnda algab «kont- 
sert filmile ja orkestrile», eksperimentaalne 
tõsielufilm helilooja Philip Glassi muusikale. 
Muusika pole siin tavaline saade või sideaine, 
vaid kontrapunktiks autori mõttele. Filmi 
muusika meenutab meile ammu kadunud 
tsivilisatsioone, meie elujuuri, selles muusi- 
kas on midagi ürgset. 

«Koyaanisgatsi» juhatab meid kõige elava 
lätetele: maa, õhu ja vee juurde. Lendame 
õitseva maa kohal, üle imeliste järvede ning 
roheliste väljade. Ent loodud idülli hävitab 
tohutu masinavärk, mis paiskab välja musta 
suitsu, tööstusmaastikud: autod ja tankid — 
tehnilise arengu viljad. Inimene ise hävitab 
maa, moondab õhu happevihmadeks, reostab 
allikaid. Tagajärg: linnad, ta eluase, on muu- 
tunud tehnoloogiliseks kalmistuks, inimesed 
ise automaatideks, kes uitavad etteantud 
skeemide kohaselt nende linnade tänavail. 
Filmis peaaegu puuduvad lähivaated ini- 
mestest, haruharva tõstab kaamera esile mõne 
napi, ent äärmiselt iseloomuliku portree: 
vana kerjus tänaval, blond nukukaunis naine 
limusiini najal... Valdavalt on inimesi näida- 
tud summas, üldplaanis, rapiidvõttega, mis 
muudab nad justkui iseenda matuserongi 
osalisteks. 

* Välk lõhestab taeva, aatomiseen kerkib üha 
kõrgemale. Lennukid pöörduvad lennuradadel 
justkui kohmakad dinosaurused, automagist- 
raalid «õgivad» linnu, sõidukid kihutavad 
mõttetult edasi-tagasi, pilvelõhkujad varjuta- 
vad tänavaid, uuslinnade kvartalid, kus 
akende asemel kõrbenud äärtega avad. Las- 
takse õhku elumajade kvartaleid. 

See dokumentaalfilm näitab maailma selli- 


sena, milliseks teda on kujundanud inimene. 
See on Uue Maailma sümfoonia, kuid see 
maailm — koyaanisgatsi — on kaotanud tasa- 
kaalu. Film ei süüdista. Aga ei jäta ka erilist 
lootust. 

«Koyaanisgatsi» võtted toimusid 14 riigis, 
seda monteeriti 4 aastat, kogu tööperiood 
vältas 7 aastat. Ekraanile jõudis ta 1982, 1983 
sai Lääne-Berliinis režiiauhinna. 


Kinematograafia truu liit raudteega sai 
alguse juba 1895. aastal, vendade Lumišre”*- 
ide «Rongi saabumisega Ciotš raudteejaama». 
Sellesama rongiga saabus maailma avalikkuse 
ette ka filmikunst. «Kino on elu, mis kulgeb 
rööbastel,» kinnitab Francoise Truffaut. Jä- 
relikult on rong filmikunsti jaoks parim 
metafoor. Kino võttis rongi, hüpates sellele 
käigult, ja rong surus kinematograafiale peale 
oma kiiruse. Selles endassesulgunud, ent 
liikuvas maailmas, on arenenud paljud draa- 
mad, on väljendatud kõikvõimalikke tundeid 
ning ootusi. Kogu inimkonna õnne ja õnnetust. 
Ja äärmisteks reisisihtideks on ikka olnud 
surm ja armastus. 

Sel FEST-il esitasid oma ettekujutuse 
rööbasteest kaks lavastajat ja, lükkinud oma 
kujutelmade vagunid sappa unelmate vedu- 
rile, sõidutasid loodud kompositsiooni läbi 
kinematograafia tühermaa. 

Juba 1903. aastal tegi Edwin S. Porter oma 
kuulsa «Suure rongiröövi», milles Metsiku 
Lääne gangsterid tungivad kallale postiron- 
gile ning röövivad selle paljaks. Pärast seda 
on vestern aastakümnest aastakümnesse üht- 
viisi ronge röövinud. Kanada režissööri Philip 
Borsose film «Hall rebane» (1982) on kütkes- 
tavalt ebaagressiivne ning delikaatne, see on 
lavastatud erilises nostalgiatundes vana, juba 
romantiliselt ülla vesterni vastu. 

Rongiröövi pärast vangis istunud Bill Mi- 
ner, hüüdnimega Hall Rebane, vabaneb karis- 
tusest, otsustades jääda valitud «elukutsele» 
truuks. Kehutajaks on parasjagu väikeses 
provintsikinos jooksev toosama Porteri film; 
Borsos on oskuslikult vaheldanud vana filmi 
kaadreid lähiplaanidega emotsioonidest Bill 
Mineri näol. Operaator Frank Tidy filmib 
loodust hõbehallis värvigammas, edastades 
nõnda samuti nostalgiat vanade ammu kadu- 
nud aegade järele. 

Andrei Mihhalkov-Kontšalovski «Põgene- 
misrong» on režissööri teine töö Hollywoodis. 
Võttes filmikunstis kõige käibivama süžee — 
tagaajamise — ning asetades liikumise rööbas- 
teele, mõistab ta oma teosega ometi esile 
kutsuda katarsise. 

Stsenaariumi kirjutas algselt Akira Kuro- 
sawa, kuid hiljem töötasid selle ümber Džordže 
Miliševiš, Paul Zindel ja Edward Bunker. 
Pressikonverentsil Belgradis kõneles režis- 
söör: «Oli väga raske, kuna see oli puhtalt 
kurosawalik maailm, äärmiselt ekspressiivne, 


kuid mina tahtsin luua oma maailma. 
Tehes ümber stsenaariumi algvarianti, säilita- 
sime siiski põhistruktuuri, mis oli olemas 
Kurosawal: inimene kui osa loodusest. Kuid 
see pole looduse panoraam, vaid eepiline film, 
inimlik lugu, milles me otsisime vastukaalu 
inimlikule kurjusele. Kui film oli valmis, keel- 
dus Kurosawa seda vaatamast, sest kartis, 
etoleme hävitanud selle, mida tema kirjeldas.» 

Filmi tegevus kulgeb rööbiti kolmes liinis: 
politsei, kes jälitab põgenenud vange, rongide 
juhtimise automaatkeskus ning põgenikud ise, 
kes sõidavad õige juhita jäänud kaubarongis. 
Väga hollywoodlik süžee, kuid Kontšalovski 
vahendus annab sellele sügavama mõõtme. 
Peategelane, vastuolulise karakteriga jäik 
diktaator (ühelt poolt on ta varas, kuid teiselt 
poolt isiksus, kellele on omased inimlikud 
väärisjooned), «puht-kurosawalik» tüüp, nagu 
iseloomustas teda Kontšalovski, ei kaota võit- 
luses oma elu eest väärikust. Viimases võitlu- 
ses neid kopteril jälitanud politseiinspektoriga 
on ta suuteline ka eneseohverduseks; päästes 
temaga koos põgenenud noormehe, tühise 
seaduserikkuja ning rongijuhi abi, kes sattus 
nende seltskonda juhuslikult, kihutab ta ük- 
sinda vastu oma reisi lõpp-punktile — sur- 
male. 

Ehkki film on tehtud äärmiselt nappide 
vahenditega, ei lasta vaatajal hetkekski 
lõdvestuda. Banaalse süžee abil on Kontša- 
lovskil õnnestunud luua vaata et eepiline 
draama isiksuse sõltumatusest, võidust 
egoismi üle ning igavesest vabadusejanust. 


Woody Alleni «Hannah ja ta õed» meel- 
dis festivalil kõigile, see on film, milles 
režissöör jätkab oma nais- ja meestegelaste, 
nende komplekside ja surmahirmu emotsio- 
naalset ning vaimset analüüsi. Seekord on taas 
fookuses ameerika perekond. Kolm õde (paral- 
leel «Interjööridega»?), nende mehed, «tõe- 
lise» armastuse otsingud, mis viimaks saa- 
vutatakse, läbides hariliku paranoia, turva- 
lises perekonnapesas. Kordagi ei näita Allen 
oma tegelasi töö juures, nende tavalises sot- 
siaalses keskkonnas, vaid jälgib neid nagu 
liblikaid klaaskupli all koduseinte vahel. 

«Tegelikult tekkis «Hannah'» idee mul 
möödunud suvel, kui lugesin üle «Anna 
Kareninat». Moodus, kuidas Tolstoi läheb 
ühelt loolt üle teisele, on väga kinematograa- 
filine. Muidugi ei suuda ma iial saavutada 
niisugust majesteetlikkust, nagu on omane sel- 
lele raamatule. Ent kaks teemat romaanis 
äratasid minus suurt huvi: meeste-naiste ar- 
musuhted ning Levini surmahirm.» 

«Woody Allen otsib innustust vene XIX 
sajandi kirjandusklassikast ning ka leiab selle, 
ta näitab ennast ühe meie aja sõltumatuma 
ning kaalukama režissöörina,» kirjutas New 
Yorgi «Saturday Review». 


«Mona Lisa», režissöör Neil Jordan. Cathy Tyson 
ja Bob Hoskins. 

*Koyaanisgatsi», režissöör Godfrey Reggio, rek- 
laamplakat XIII Moskva rahvusvaheliselt filmi- 
festivalilt. 

Kõigist kunstidest kõige kollektiivsema — 
filmikunsti üldise toodangu foonil tõusevad 
Woody Alleni teosed esile oma isikupära- 
susega. Juba noorest peast Dostojevski, 
Tšehhovi ning Kafka mõjuväljas, ainiti 
külastanud Bergmani süngete filmide seansse, 
asustab Allen nüüd oma filmiplaneedi tege- 
lastega, kes juhinduvad ainult tunnetest, 
Seejuures astub ta ise neist justkui eemale 
ning laseb tegelastel rääkida oma probleemi- 
dest. Tema filmides näikse olulisim väljendus- 
vahend olevat dialoog. Vahest on selle taga 
sagedased külaskäigud psühhoanalüütiku 
juurde? «Jah, see on nõnda,» kõneleb režis- 
söör, «minu naljade juured on psühhoana- 
lüüsis ning sada aastat tagasi poleks keegi 
neist aru saanud. Ajal, mil Chaplin ja Keaton 
väntasid oma filmid, tegi vaatajale nalja see, 
kuidas režissöör näitas välismaailma füüsilisi 
hädaohte — vabrikut, rongi, aurikut. Praegu 
lähtuvad naljad inimese sisemaailmast. Jalg- 
palliplats, millel arenevad sündmused, pole 
enam väljas, vaid inimese sees.» 

Üpris tavaline lugu, niisugune, mille 
kohta iga vaataja võib ütelda, et see võinuks 
juhtuda ka temaga. Ja samas on see eriline 
lugu. Küllap selles seisnebki Alleni talent: 
nähes banaalsust, muuta see unikaalseks. 

Tuleks veel märkida üht tema filmide 
eripära: naistegelased on neis rikkamad ning 
mitmekülgsemad kui mehed. See on muidugi 
ka oskus leida «oma» näitlejannasid: Mia 
Farrow, Diane Keaton, nüüd ka Barbara 
Hershey ... 

Filmi peategelane, ülitundlik, neuroosidele 
aldis meesterahvas, üritab leida meelerahu 
ning tabada nähtuste tuuma. Ta tunnistab, et 
vajab armastust, kardab surma ning januneb 
lootust. Ja pärast seda, kui ta on ära proovi- 
nud kõikvõimalikud vahendid ja, muidugi 
mõista, kõigis neis pettunud — nii niitšeaan- 
luses kui ka psühhoanalüüsis —, on katoliku 
usu kaudu välja jõudnud ida müstitsismini, 
tuleb ta eluisu lõpuks ühtäkki tagasi, vaa- 
dates kinos vendade Marxide vana komöö- 
diat. ' 

«Hannah ja ta õed» on saanud auhinna 
parima režii ja stsenaariumi eest USA Filmi- 
kriitikute Assotsiatsioonilt. Belgradis sai tea- 
tavaks, et Välismaa Ajakirjanike Ühing 
New Yorgis andis talle möödund aasta 
parima komöödia «Kuldse gloobuse». Märtsi 
lõpul võitis Alleni film ka kolm «Oscarit». 


1987. aasta FEST mälestas filosoofilis- 
poeetilise filmikunsti üht eredaimat esindajat 
Andrei Tarkovskit. Tema viimane töö, 
Rootsi ja Prantsusmaa ühistoodanguna val- 
minud «Ohver» on sügavalt traagiline hü- 
vastijätt selle maailmaga, tema testament 
uuele põlvkonnale, et nad pühendaksid kogu 
oma jõu päästmaks meie planeeti hävingust. 


82 Oma läkitusse sublimeerib Tarkovski filo- 


soofilise mõtiskluse loovisiksuse vastutusest 
sajandi kataklüsmide ees, vastakuti tolle üle- 
üldise surmaga, milles pole lunastust. Film 
algab pika kaadriga Leonardo da Vinci 
maalist «Kuningate kummardamine»; pildiga 
alasti võraga puust pakub Tarkovski meile 
metafoori tänasest tsivilisatsioonist. Ent see 
puu on ka lootuse märk, viide maailma 
vaimse ja orgaanilise taassünni võimalusele. 
Samast kõneleb teisisõnu ka legend mungast, 
kes palus oma pojal kolme aasta kestel kasta 
kuivanud puud, et see taas haljendama 
lööks — peategalane jutustab seda lugu oma 
väikesele pojale. 

Filmi tegevus kulgeb pikkamisi, see on isi- 
kupärane ajavool, kantud autori sisetundest, 
mis väljendub igas eraldi kaadris. Ekraanil 
midagi just nagu toimuks ning samas ei toimu 
ka, filmi tegelased oleksid nagu reaalsed ini- 
mesed, kuid samas on nad ka «mitte sellest 
maailmast». 

Peategelane, keskeas haritlane, võtab ri- 
tuaalselt enese peale vastutuse maailma välti- 
matu huku eest. Ta otsib kramplikult va- 
banemist vaimse kibestumuse patust ning 
kuulatleb inimlikku süümet. Ta otsib abi 
Jumalalt: «Rumal on see, Issand, kes sinusse 
ei usu, Sa oled olemas. Aga päästa see maailm; 
päästa mu poeg, mu perekond, meid kõiki 
uuest sõjast! Pärast seda sõda pole ei vett 
kaevudes ega rohtu maa peal ega linde puudel. 
Ohverdan sulle kõik kalli, mis mul on, ainult 
päästa meid.» Filmi väga sugestiivses finaa- 


«Hannah ja ta õed», režissöör Woody Allen (pil- 
dil) — kõrvalleheküljel. 
“Põgenemisrong», 


Kontšalovski. 
(e * 


režissöör Andrei Mihltalkov- 


lis süütab mees põlema kodu, aga oma pojal 
käsib kasta kuivanud puud, mille nad koos 
istutasid, kuni see hakkab ajama võrseid. 

«Ohver» on Tarkovski hermeetilisemaid 
filme, sellesse on põimitud kõik lavastaja 
meelismetafoorid ning sümbolid maailma 
hukust, kogu tema üksildase inimese eksis- 
tentsiaalne abitus. 

See mitmekihiline ning erakordselt raskesti 
dešifreeritav film kujundab lõppude lõpuks 
vaatajaski metafüüsilise lunastuseusu, osutu- 
des pöördumiseks Kõigekõrgema poole pääs- 
mislootuses. 

Film on auhinnatud Cannes'is, Edin- 
burghis, Londonis, New Yorgis ja Montrealis 
1986. aastal. 


Federico Fellini «Ginger ja Fred» on üht- 
aegu nii kohtumõistmine kui ka stiihiline 
mäss kõige keskpärase ja hingetu vastu, mis 
talitsematult voolab esile teleriekraanilt. Vana 
tea kino meister. tõelise kunsti rüütel võtab 
ette ristikäigu kommertstelevisiooni vastu. 

Federico Fellini: «Miks see film? Miks 
«Ginger ja Fred»? Tegelikult ma ei tea. Mul 
e: ole kunagi sellist tunnet, et nüüd ma otsin 
uut süžeed. Vist oli see Picasso, kes ütles: 
«Ma ei otsi, ma leian.» Nõnda on ka minuga. 
Minu käitumine on põhilises osas pigem 
passiivne. «Ginger ja Fred» on film eten- 
dusest, mis sedapuhku nähtud televisiooni- 
maailma kaudu — televisioon on röögatu ladu, 
gigantne Noa laev, mis pilgeni täis kõike, mil- 


lest aegade hämarusest saadik on innus- 
tunud spektaaklid: tinglikkus, stiil, epistlid, 
publikule silmategemise ning tema igapidi 
võrgutamise moodused. 

See kõik on koondatud katoodtorusse ja 
seda võetakse vastu piimjalt võbeleva väikese 
ekraani vahendusel, mis võimaldab inimestel 
elada hüpnootilist teist elu. 

Uues filmis on uus ka režissööri vanus. 
Ma vananen ning järelikult saan osa mure- 
dest, kaotus- ja loobumisärevusest, mida kir- 
jutab ette minu iga. Ma ei mäleta, kes ütles, 
et suurim patt inimese elus on olla kuueküm- 
nene, mu jumal, kui õigus tal on!» 

Filmis «Ginger ja Fred» kohtusid taas 
Fellini varasemate filmide näitlejad Giulietta 
Masina ja Marcello Mastroianni. Seegi kord ei 
saa Fellini läbi ilma autotsitaatideta, mee- 
nutusteta oma varasematest teostest, ainult 
nüüd teeb ta seda videomagnetofoni vahendu- 
sel, reklaamides näiteks Rooma tänavakaubit- 
sejate kraami. Fellini armastatud grotesksete 
tegelaste galeriist astuvad taas esile gnoomid 
ja kirevaks grimeeritud härrad, ka Woody 
Alleni, Franz Kafka ning Tarzani teisikud, 
puudub üksnes ninasarvik filmist «Ja laev lä- 
heb», ent see-eest näidatakse mitme udaraga 
imelehma. Peategelased Amelia ja Pippo lii- 
guvad selles seltskonnas justkui viirastused, 
sest üksnes nemad on veel võimelised kaasa 
tundma, kannatama. Ja ehkki Pippo-Mast- 
roianni sõnab: «Oleme nagu kaks vaimu, 


kes ilmuvad minevikust ning on sinnasamasse 


ka teel», kostab kulissid» varjust Fellini opti- 
mistlik hääl: teie päralt ei ole üksnes minevik, 
vaid ka tulevik, sest teie olete tõelised ini- 
mesed. 


Võõrustajad näitasid FEST-il Dušan Maka- 
vejevi vana filmi «WR: organismi müstee- 
riumid». Filmide «Inimene pole lind» (1965), 
«Kaitsetu süütus» (1968) ning «WR: orga- 
nismi müsteeriumid» järgi teatakse Maka- 
vejevit kui andekate noorte filmiloojate 
rühmituse juhti 1960. aastaist — seda rühma 
tunti laiemalt nimetuse «Must laine» all, 
nimi tuli nende kriitilisest suhtumisest mis 
tahes ühiskondlikku või poliitilisse ideoloo- 
giasse. 

Filmi «WR: organismi müsteeriumid» 
hoiti 15 aastat riiulil. Põhjuseks selle eba- 
harilik pildimaailm, mis tihtipeale eemaldub 
üldkäibivast kombelisusest, ja liiga vaba 
tekst, milles kõiki asju nimetatakse oma nime- 
dega. 

Makavejevi filmi võiks pidada eksperimen- 
taalseks. Valminud 1971, võib selles näha Eu- 
roopa seksuaalrevolutsiooni Balkani reso- 
nantsi. Film põhineb Freudi õpilase, tuntud 
austria psühholoogi Wilhelm Reichi arutlus- 
tel, et inimese isiklik vabadus väljendub tema 
seksuaalse vabaduse kaudu. Sellest teooriast 
lähtudes on Makavejev loonud satiiri, mis 
kollaažina seob ühte dokumentaal- ja mängu- 
filmide kaadrid. Üleüldse kõneldakse Maka- 
vejevist kui uuendajast kollaažfilmi vallas. 
Küllalt segase kompositsiooniterviku ning pä- 
riselt mitte haakuvate kaadrite vahendusel 


selgitab autor, tihti üpris jämedakoeliselt, 
mis asi on isiklik (seksuaalsuse kaudu 
avalduv) vabadus, mille ideed on moonutatud 
sellega, et vabadust on eksikombel seostatud 
poliitilise ideoloogiaga. 

Makavejevi film toob paratamatult meelde 
Bahtini karnevalikäsitluse, tema «naerul 
põhineva teise elu» vaatlused, eriti et 
režissöör kasutab oma loomingus sageli ka 
serbia rahvanalju ning paroodiaid. 


Lõpetuseks mõnda informatsioonilist. Nõu- 
kogude filmidest näidati FEST-il Larissa 
Šepitko—Elem Klimovi «Lahkumist», Sergei 
Solovjovi filmi «Võõras Valge ja Täpik» ning 
Aleksei Germani filme «Minu sõber Ivan 
Lapšin» ning «Proovilepanek». Kõiki neid saa- 
tis niihästi publiku kui ka ajakirjanduse 
tähelepanu. FEST-il viibisid režissöör Aleksei 
German, näitleja Ludmila Saveljeva, operaa- 
tor Juri Klimenko, kriitikud ning ajakirjani- 
kud. Pressikonverentsil kõneles A. German 
uuenduskavadest Nõukogude kinematograa- 
fias, avaldades ka lootust, et parimad Nõu- 
kogude filmid jõuavad nüüd lääneriikidegi 
ekraanile, kuna tänini saadeti mingitel segas- 
tel ajaoludel sinna teinekord just kehvapool- 
seid. 


Ajad, mil vaataja erutusega andus 
nõiduslikult pimedale kinosaalile, jägides sü- 
dame põksudes võõrast draamat näitelinal, 
on ümber saanud. Tänane filmivaataja on 


«Ohver», režissöör Andrei Tarkovski. 


«Ginger ja Fred», režissöör Federico Fellini. Giu- 
lietta Masina Amelia Bonetti osas. 


skeptik. Ta pigem eelistab sulguda oma koju 
ning, tuhvlid jalas, võileib pihus, tarbida 
filmitoodangut just sedapalju ja nii, nagu isu 
on. Tekkinud on uus kunst, mingi televisiooni 
ja kino hübriid. Ent kui vaataja, kes ühelt 
telekanalilt teisele hüpates või oma suva järgi 
isiklikust videoteegist filme valides ei ole 
oma valiku eest vastutav, siis sama ei saa 
ütelda filmitegijate kohta. Loojad vastutavad 
vaataja ees, millist kaupa nad talle pakuvad. 

Filmikunsti praegune arenguetapp ei 
suudagi panna vaatajat teistmoodi suhtuma, 
kuna mitte midagi põhimõtteliselt uut ei 
pakuta. Otse vastupidi, paljud režissöörid 
naasevad vanade traditsioonide juurde ning 
proovivad uuesti üle vaadata klassikat. Lõp- 
pude lõpuks on isegi vanu filme jäljendades 
võimalik teha head kino. 

Praegust filmikunsti arengufaasi võiks 
nimetada postmodernistlikuks. Ei ole veel 
ilmunud uut Griffithit, Eisensteini, Vertovit, 
Wellesi, Bunueli. Või nagu FEST-i puhul kir- 
jutas «Guardian»: «Praegu on väga raske 
öelda, kust kumab valgus. Sest tänu tervele 
filmindussüsteemile ja ka publiku meelsusele 
on tekkinud pimedus äärmiselt läbipaistmatu. 
Valgustus ei saa tulla USA-st, kuni Hollywood 
on praeguste korporatsioonide võimu all, aga 
Lääne-Euroopas näikse puuduvat igasugune 
jõud, mis võiks tuua filmikunsti uuenemise.» 


JULIA SILLART (Guteva, sündinud 1943 
Varnas) on Bulgaaria kodanikuna lõpetanud 
ÜRKI kroonikafilmide režii erialal 1972. aas- 
tal. 1975. aastast stuudio «Tallinnfilm» kroo- 
nika-, dokumentaal- ja populaarteaduslike 
filmide režissöör. 


Cilmi- 


(loobus 


TAANI FILMISEADUSANDLUS 
LÄBIVAATAMISEL 


Vaadatakse läbi Taani 9. juuni 1982. aasta 
«Filmiseadus». Kõik 1983. aastast Taanis 
toodetud mängufilmid on saanud valitsuselt 
rahalist toetust, mida suunas Taani Filmi- 
instituut. Subsiidium laenu või laenugarantii 
näol ulatub 80—85 protsendini kogu filmi 
maksumusest. Subsiidiume määrab instituudi 
nõukogu, olles ära kuulanud ühe oma kolmest 
kunstilisest nõuand jast. 

See on andnud põhjust kriitikaks. Paljud 
arvavad, et nõuandjate soovitused on liialt 
piiratud, ei vasta üldsuse maitsele ega filmi- 
levitajate ja -tegijate vajadustele piletite 
läbimüügi osas. Teisest küljest aga on selles 
seaduses formuleeritud nõue, et filmid, mis 
saavad riiklikku toetust, peavad olema kunsti- 
liselt väärtuslikud. Praeguse lepingu kehti- 
vuse ajal (aga nõuandjad määratakse kolmeks 
aastaks) on toodetud äärmiselt erineva kvali- 
teediga filme. Raskesti arusaadavaid filme, 
mida on vaadanud üksnes vaimustunud kriiti- 
kud, ja populaarseid meelelahutuslikke filme, 
mis on jõudnud laia auditooriumini. 

Seoses filmiseaduse läbivaatamisega on olnud 
juttu riikliku toetuse jagamisest kaheks. Üks 
osa jääks, nagu siiamaani, kunstiliste nõu- 
andjate käsutusse, kes kindlustaksid selle, 
et toodetaks kunstiliselt kõrgetasemelisi 
filme. 

Teine osa oleks veidi isereguleerivama ise- 
loomuga, kusjuures produtsent saaks riikli- 
kust toetusest niisama suure osa, nagu ta on 
investeerinud. Selle alajaotusega finantseeri- 
takse laiale auditooriumile mõeldud filmide 
tootmist, mis oma sissetulekutega teeksid tasa 
suure osa investeeritud summadest. Need 
filmid ei kuuluks kunstilisele hindamisele, 
kuigi neile kindlustatakse riiklik toetus. 
Seda ettepanekut toetavad muidugi eelkõige 
produtsendid, filmilevita jad ja kinoomanikud, 
ent Taani filmilavasta jad loodavad siiski, et 
nõuandjad jätkavad ka edasipidi kõikidele 
filmidele antava riikliku toetuse hindamist. 
Seoses filmiseaduse läbivaatamisega on asjas- 
se puutuv ministeerium kaasanud ühe era- 
firma, kes hakkab kontrollima filmitootmise 
rahalist külge viimaste aastate jooksul. 
Filmiseaduses on ka lisasäte, mis kohustab 
Filmiinstituuti importima = välismaiseid 
filme, määrama stipendiume, haldama kino- 
kooli ja kahte videostuudiot. Seadus hõlmab 
ka lühi- ja dokumentaalfilmide tootmist ja 
levitamist Riikliku Filmiameti poolt ja Taani 
Kinomuuseumi tööd. 

Kino «Oktoober» vaateid 1987. aasta varakevadest. 
A. Ilo fotod 


Juubilar 
«Oktoober» ja 
kinod vanalinnas 


KARIN HALLAS 


Kohvikute- ja komisjonipoodiderohke Tallin- 
na vanalinn ja tema lähem ümbrus on kunagi 
silma paistnud ka kinode arvukuse poolest. 
Aegade jooksul on neid järjest vähemaks jäänud, 
kadunud on «Express-Bio» (asus Viru 3), 
«Kasino» (Ujula 3), «Bi-Ba-Bo» (Viru 9), «Amor» 
(Harju 6), rääkimata «Metropolist» ja näituse- 
väljaku «Rekordist». Lammutatud on «Apollo» — 
«Forum», «Gloria Palxe'ist» on saanud Vene 
Draamateater, «Grand Marinast» Ohvitseride 
Maja. Kinodest, mille ajalugu ulatub revolutsioo- 
nieelsesse aega, töötavad praegu veel ainult 
«Pioneer» ja «Oktoober». Esimene neist alustas 
«Royal Viona» tegevust 1910. aastal (kandis 
vahepeal ka nime «Skandia»), kunagisest «Pas- 
sashist» väljakasvanud «Oktoober» aga tähistas 
tänavu oma 70. aastapäeva. Sündmus ärgitas 
huvi kino mineviku vastu ning juubelipäeval 
28. veebruaril toimus kinos eriseanss, kus kõ- 
neldi kino ajaloost ja vaadati vanu filme 


Peale auväärse vanuse ja otsese seose Eesti 
kinotööstuse esiklapse o/ü «Estonia-Filmiga» on 
«Oktoobri» kinol ka väga huvitav arhitektuuriloo- 
line taust. Selle kino ehitamine on seotud sajandi- 
alguse arhitektuuriloo ühe huvitavama, kahjuks 
küll vaid osaliselt teostatud projektiga, millest 
allpool lähemalt. 

Tuntud Tallinna õllevabrikant J. Pfaffile kuulu- 
nud Viru, Väike-Karja ja Sauna tänavate vahe- 
lise suure krundi omandasid 1912. aastal äri- 
mehed H. Gutkin ja |. Sundelevitš, kes asusid 
agaralt olemasolevaid madalaid hooneid ümber 
ehitama. 1913.—1914. aastal kerkis siia arhitek- 
tide Karl Burmani ja Artur Perna projekti järgi 
suur sopiline äri- ja üürimaja, mis tänu ilmekatele 
tänavafassaadidele ning hoovipoolsete trepiko- 
dade, erkerite ja rõdude jõulisele plastikale 
kuulub Tallinna juugendarhitektuuri silmapaist- 
vamate näidete hulka. Kauplustega üürimaja oli 
vaid plaanitsetu esimene järk. Krundisisese 
ruumi maksimaalseks ärakasutamiseks oli sise- 
õuele kavas rajada suur mitmekorruseline ja mit- 
me funktsiooniga passaaž. Projekt telliti Tallinna 
uue raekoja konkursil 111 preemia võitnud soome 
arhitektidelt Wäinö Palmguistilt ja Einar Sjöst- 
römilt. 1914. aasta jaanuariks valminud ning 11. 
juunil 1915 kinnitatud projekt' nägi ette suure- 
joonelise hoonekompleksi, kuhu kuulusid 2-kor- 
ruseline galeriidega kaubapassaaž, restoran, 
kohvik, hotell (3. ja 4. korrusel), avalik raa- 
matukogu ja 670-kohaline rõduga kino. Passaaži 
peatelg kulges praeguse kino kassaruumi juurest 


| ENSV RAKA, 1 33, nim 3, s-ü 3204, Ik 19. 


sirgjoones kuni Väike-Karja ja Sauna tänava 
nurgal asuva kangialuseni, mõlemale poole 
uusehitise ja olemasoleva üürimaja vahele jäid 
väikesed hoovisopid. Kogu selle osalt kuni 
6-korruselise (krunt on .—mitmetasapinnaline) 
ehitise keskosa oli mõeldud katta hiiglasliku 
klaaskupliga. 

Soomlaste põnevast projektist jõuti valmis 
ehitada vaid kino, mis osaliselt oli juba olemas- 
oleva maja ümberehitus. Hoone anti üürile 
Robert Krontalile, kes Karl Burmani ja Karl Jür- 
gensoni ehitusjärelevalve all viis kino ehituse 
1917. aasta veebruariks lõpule. 14. veebruaril 
(vkj) palus Krontal kubermanguvalitsuselt luba 
avada valminud ruumides «esmaklassiline minia- 
tüüride ja mitmesuguste divertismeatidega kine- 
moteater», 25. veebruaril vaatas komisjon kino- 
ruumid üle ja kolme päeva pärast toimuski uues 
«Passashiks» nimetatud kinos avaetendus. Ees- 
kava koosnes «Moskva publikumi pailapse» Kse- 
nie |stomina esitatud mustlasromanssidest ja nel- 
jajaolisest filmist «Nii vähe on elatud — nii palju 
on läbi elatud». Kino tutvustuses tõsteti tolle aja 
kohta tüüpiliselt esile «meeldivat ja kodust sisse- 
seadet», saali ruumikust (ca 500 kohta) ja head 
õhupuhastust. Erilist märkimist leidsid Peet Areni 
kuusteist «äärmises modern» stiilis maali, millele 
ka «pisikene osa (...) futurismust on kogemata 
hulka segatud» ning mis olevat «kino omanikule 
kaunikese summa maksma läinud».* Esietenduse 
ajal mänginud «õige korralik» keelpillide orkes- 
ter ja ka pildid olnud näitelaval «õige head».* 


? «Tallinna Teataja» 1. Ill 1917, nr 49. 
* Samas. 

Kui maailmasõja aastatel võisid Tallinna kino- 
omanikud ajalehtede kinnitust mööda sissetule- 
kutega igati rahul olla, siis 1920. aastad kinodele 
enam kuigi soodsad ei olnud. Järjest suurenev 
konkurents' ning arvukad linnalõbustus-, Punase 
Risti, Kultuurkapitali, tulu- ja ärimaksud viisid 
kinod majanduslikesse raskustesse. Tihti tuli neid 
ajutiselt sulgeda, vahetusid omanikud, sageli juh- 
tus tuleõnnetusi. 1927. aastal põles ka «Passash». 
Samal aastal läks ta üle o/ü-le «Estonia- 
Film» ja sai uue nime «Rekord». Varem kandis 
seda nime näituseväljaku Rotundis asunud ja sa- 
muti «Estonia-Filmi» poolt omandatud kino, mis 
hiljem mõnda aega veel «Endlana» tegutses. 
«Rekordist» sai «Estonia-Filmi» esinduskino, kus 
hakati esmajärjekorras demonsireerima ka osa- 
ühisuse enda kroonika- ja dokumentaalfilme. 
Siinsamas kino kitsukestes näitelava kõrvalruu- 
mides asus ka «Estonia-Filmi» laboratoorium ise. 

1930. aastate alguses said paljud pealinna 
kinod uue näo. Suuremad ümber- ja juurde- 
ehitused toimusid 1931 ka «Rekordis», projek- 
teerijaks Edgar Kuusik.” Kino omandas funkt- 
sionalistliku, «sirgjooneliste kastprintsiipidega 
uuele ajavaimule vastava» moodsa ilme. Hoone 
laienes uute kassa- ja ooteruumide võrra, ümber 
ehitati trepid ja rõdu, näitelava ja artistide 
ruumid said tulekindlad seinad. Kohtade arv 
suurenes 527-It 585-ni, neist 166 oli rõdul ja 37 
loožides. Uuenenud kino avati 21. oktoobril 
1931 nime all «Uus Rekord» ning ta hõivas 
«Grand Marina» ja «Gloria Palace'i» järel 
Tallinna kinode pingereas (nii linnalõbustus- 
maksu suuruse kui ka aadressraamatute järgi 
otsustades) kolmanda koha. 

«Uus Rekord» töötas 1932. aastani. Siis lõpe- 
tas «Estonia-Film» tegevuse ja kino läks üle uuele 
omanikule (J. Steinbergile), kes andis talle ka 
uue nime — «Helios» (alustas tegevust 1933). 
1937. aastal omandas kino uus filmitööstuse 
aktsiaselts «Estofilm». «Oktoobriks» sai kino 
pärast natsionaliseerimist 1940. aastal. 


* 4927.a oli Tallinnas juba 17 kino kohtade 
koguarvuga 6592, neist suurimas («Grand Marinas») 

«Passashi» avamise kuulutus «Tallinna Teataja» 
1917. aasta 28. veebruari numbri tagaküljelt. 


Loodetavasti jätkab pika kohatraditsiooni ja 
väärika minevikuga «Oktoober» kinona tegutse- 
mist veel kaua. Ebameeldiva juubeliüllatusena 
esilekerkinud idee anda kinoruumid «Vanalinna 
Stuudiole» ja ehitada need ümber teatriks võib 
hea olla küll ainult teatri poolt vaadatuna, mitte 
aga kogu kultuurikontekstis (õnneks on küsimus 
vähemalt esialgu lahenenud «Oktoobri» kasuks). 
Mitte vähem kui teatrite ainelised olud nõuaks 
korraldamist Tallinna kinode olukord. Vanalinna 
ja tema vahetusse ümbrusse on alles jäänud vaid 
kolm kino: «Pioneer», «Oktoober» ja «Sõprus» 
(pluss Kinomaja). Seda pole just palju. Süda- 
linna kinodel on oma funktsioon, oma eripära. 
Nii nagu vanalinn tervikuna kuulub kõigile tal- 
linlastele, nii teenindavad ka siinsed kinod 
praktiliselt kogu linna elanikkonda. Nende vähe- 
sust ei korva uute kinode ehitamine (mis on ka 
kahtlemata vajalik) uusrajoonidesse. 


Viimasel ajal on hakatud aktiivselt otsima uusi 
kinotöö vorme, selle poolest väärib märkimist 
just «Oktoober» oma FIMA-klubi, mitmeosaliste 
väärtfilmide õhtute ja mitmesuguste kohtumiste 
korraldamisega. Nagu teatridki, nii ei saa ka sel- 
line kino asuda mujal kui linna aktiivsemas 
suhtlemistsoonis südalinnas. Vanalinnas peaks 
olema rohkem väiksemaid hubaseid kinosid, 
mis oleksid orienteeritud konkreetsemale publi- 
kule, kujundaksid oma näo ja oma traditsioo- 
nid. Sellistest kinodest ei käidaks konveier- 
meetodil, mütsi maha võtmata, läbi, neist 
võiksid kujuneda meelispaigad, kuhu tulek oleks 
sündmus, kuhu tuldaks nagu teatrisse, varie- 
teesse, soliidsesse kohvikusse, ruttamata aega 
veetma, süvenema, suhtlema. Niisugusesse kinno 
poleks piinlik ka kaugemate külalistega tulla ning 
üldse aitaksid sellised kohad tõsta vanalinna 
kaduma kippuvat kultuurimainet. 

Võiks, tuleks, peaks — kõigele sellele on 
kindlasti hoobilt vastu panna mitu «ei-saa-d» 
tulude-kulude arvestajatelt, tuletõrjelt, muinsus- 
kaitselt. Kuid filmikunsti uuenemisega peab kaas- 
nema ka kinokultuuri tõus. Märgatavalt sage- 
nenud väärtfilmide näitamine, «riiulifilmide» ava- 
likustamine ja kogu uuenemisprotsess, mis 


tõotab filmikunsti arengut sügavuti, toob kino- 
desse tagasi kõrgemate nõudmistega publiku, 
loob eeldused kinode kujunemiseks tõsiselt 
võetavateks kultuuriasutusteks. Olgu film kui 
tahes hea, kõledas kinos (nagu näiteks «Pio- 
neer») on seda vaadata ebamugav. Inetu ruum 
kujundab vastava suhtumise, annab julgust 
tooliga kolistada, demonstratiivselt haigutada, 
kõva häälega rääkida. Koht määrab suuresti 
käitumiskultuuri ja seepärast pole kinode ilme 
küsimus sugugi tühipaljas esteeditsemine. Väärt- 
filmid nõuavad väärtkinosid. 

«Rühm», rezissöõör Oliver Stone. Esiplaanil Tom 
Berenger (seersant Barnes) ja Willem Dafjoe (seer- 
sant Elias). 


“Rühm («PLATOON»). Režissöör ja stsenarist 
Oliver Stone, operaator Robert Richardson, 
montaaž Claire Simpson, muusika Georges De- 
lerue, produtsent Arnold Kopelson; kaasprodut- 
sent A. Kitman Ho. Hemdale Film Corporation. 
Peaosades Charlie Sheen, Tom Berenger, Willem 
Dafoe. 


«RÜHM» — ÜHE MÜÜDI PURUNEMINE 


1987. aasta märtsi lõpul, kui jagati järje- 
kordseid «Oscareid», tunnistati Oliver Stone'i 
film «Rühm» parimaks Ameerika linateoseks. 
Oliver Stone sai parima režissööri «Oscari». 
Sama auhinnaga pärjati filmi montaaž ja heli. 
Stone ise on öelnud, et kõiki tema püüdlusi 
saada režissööriks on ajendanud soov teha 
film Vietnamist ja jutustada tõde oma põlv- 
konnast. Ameerika sõdurite keskmine vanus 
Vietnami sõjas oli 19 aastat, seega on «Rühm» 
film praegustest 40-aastastest. 

Viimased paar aastakümmet on purustanud 
paljud globaalsed ja rahvuslikud müüdid 
(mitte kõik, mis me enesest ja tulevikust 
uskusime teadvat, pole osutunud nii kauniks 
ja õilsaks, kui arvasime). «Rühm» purustab 
järjekordse müüdi, mis pikka aega on turgu- 
tanud ühe suurriigi enesetunnet. See on valus 
protsess. Ajalehed kirjutavad «Rühma» dra- 
maatilistest seanssidest USA-s. Osa inimesi 
lahkub, sest linal toimuvat on raske vaadata, 
kostab protestihüüdeid: sõda ja Ameerika 
sõdur Vietnamis ei olnud sellised! Aga saali 
valgenedes jääb istuma mehi, kes tühja pilgu- 
ga enesesse vaatavad. 

«Rühm» on autobiograafiline teos. Filmi 
sissejuhatavalt kostab ekraanilt ühe peatege- 


90 lase, noore vabatahtliku Chris Taylori (Char- 


lie Sheen) arutlus: «Tahan täita oma kohust 
nagu minu vanaisa Esimeses maailmasõjas 
ning isa Teises maailmasõjas. Tean, et see on 
minu põlvkonna sõda.» Ka Oliver Stone läks 
1967. aastal Vietnami vabatahtlikuna pärast 
erakolledži lõpetamist, ta läks võõral maal 
kaitsma Ameerika vabadust ja kõrgeid ideaale 
kindlas teadmises, et «kommunistid ümbrit- 
sevad ja ähvardavad meid igal pool». 
«Rühm» algab noorsõdurite mahalaadimisega 
sõjaväe tugipunktis. Hiigeltranspordilennu- 
kist pudeneb tolmusele päikeselõõsas maale 
noori mehi. Asemele tõstetakse musta läiki- 
vasse plastikaati mässitud kandameid — len- 
nuk alustab tagasiteed koju, Ameerikasse. 
Valitseb mingi arusaamatu kaos: õhku lõhes- 
tab helikopterite mürin (see peaaegu müsti- 
liselt mõjuv lennuaparaat omandab filmis 
sümboli tähenduse), vilksatab higist ja tol- 
must moondunud nägusid, lajatab võllahuu- 
morit ja kostab sõdurite vänget kõnepruuki. 
Uustulnukate esimene reaktsioon on täielik 
hämmeldus. Mustanahaline sõdur ütleb Chris 
Taylorile: «Peab küll olema rikas inimene, et 
olla nii loll ja vabatahtlikult selle sita sisse 
tulla.» 

Oliver Stone valdab täiuslikult kunsti teha 
linal toimuv vaatesaalis peaaegu füüsiliselt 
tajutavaks. Kaamera jälgib suures plaanis 
meeste higiseid nägusid. Nahale kleepuvad 
mürgised putukad ja jalus väänlevad maod. 
Inimene lämbub niiskes hapnikuvaeguses. 
Plaanid vahelduvad sujuvate üleminekuteta, 
umbes nii, nagu toimuvat võib ta juda džungli- 
sõdur, kel puudub sündmustest õige ülevaade. 
See on džunglisõda rivisõduri vaatevälja 
kõrguselt. Režissööri eesmärk ongi olnud 
jälgida, mis toimub inimeses ja rühmas ene- 
ses. Me ei saa midagi teada strateegilistest 
plaanidest ega väeosade liikumisest, kordagi 
ei peatu kaamera vastaspoole leeris. Vaid 
vilksatavad viirastuslikud kujud tihnikus 
märgivad alati nähtamatuna läheduses viibi- 
vat vaenlast. 

Esimesel öisel luurekäigul saab Chris Taylor 
kergelt haavata, nagu juhtus ka Oliver 
Stone'iga. Õhtul viib rühmakaaslane Chrisi 
punkrisse, kus suitsetatakse marihuaanat ja 
käib käest kätte klaas. Oluline episood re- 
žissööri sõnumi mõistmiseks on Vietnami küla 
põletamine. Helikopteri pardalt näeb rühm 
oma luurekäigult kaotsi läinud mustanahalist 
kaaslast ristilööduna puutüvel. Küla, keda 
kahtlustatakse partisanide abistamises, peab 
selle eest tasuma. Režissöör asetab vastamisi 
kaks erinevat elukäsitust ja inimtüüpi. Seer- 
sant Barnes (Tom Berenger) on julm tapa- 
masin, kes sõdib üksildase sõda kõige ja kõigi 
vastu. Tapmises ja hävitamises näeb ta ainust 
šanssi sellest põrgust eluga pääseda. Seersant 


Elias (Willem Dafoe) on enda jaoks selgeks 
saanud tapatalgute mõttetuse. Ta näeb, kui- 
das sõda hävitab pikkamööda tema kaaslas- 
tes inimese, ja mõistab, et kaotajaks pooleks 
jääb Ameerika. Väljapääsu aga pole, sest toi- 
muv ei ole enam juhitav. Režissöör on öelnud 
ühes intervjuus, et tema jaoks oli oluline 
näidata, kuidas enamik sõdureid oli valmis 
tapma, nad vajasid seda. Teisal kinnitab ta, 
et filmi põhiline sõnum on: sõja esimene ohver 
oli süütus. Pole ei kangelasi ega kange- 
laslikkust, millega hiljem õigustati ohvreid. 
Oliver Stone on halastamatu realist. Vara- 
semate tööde põhjal on teda nimetatud koguni 
verehimuliseks 'ekraanimaniakiks. Ka «Rüh- 
mas» on kohati nii paksult verd, et pöörad 
tahtmatult pilgu ekraanilt kõrvale. Kuid 
kindlasti ei nautle Stone selles filmis julmusi. 
Selline oli džunglisõda ja inimsuse hävita- 
mine, näib ta kogu aja kinnitavat. Peaaegu 
dokumentaalse realismi kõrval loob režissöör 
müütiliselt mõjuvaid filmikujundeid. Sellise- 
na jääb meelde Eliase surmastseen. Järje- 
kordsel retkel tulistab Barnes Eliast ja jätab ta 
džunglisse maha. Rühm lahkub helikopteril 
ja järsku ilmub all nähtavale verekorpas 
Elias. Ta jookseb järele helikopterile, langeb 
põlvili ja tõstab kahe käega pea kohale auto- 
maadi. (Jumalaga jätmiseks või needmiseks?) 
Taamal lähenevad Vietnami partisanid. 


Film lõpeb öise lahingu pildiga, mida asja- 
tundjad on arvanud sõjafilmide ajalukku jää- 
vat. Väeosa juhtkond on rühma teadlikult 
lõksu juhtinud, et välja meelitada džunglis 
varjuvaid partisane. Viirastuslikud inimvar- 
jud sähvivate plahvatuste ja lõõmava džungli 
taustal loovad — mõjuva helikujunduse saa- 
tel — ekraanil apokalüptilise visiooni. Siis 
tulevad madallennul pommitajad. Järgmine 
kaader kujutab hommikuvaikuses ärkavat 
džunglit. Reamees Chrisi esimene pilk tabab 
noort hirve ja seejärel, laipade keskel, haa- 
vatud Barnesi. Chris leiab püssi ja seda liigu- 
tust mõistnud Barnes ütleb: «Tee seda.» 
Jääb vaataja otsustada, kas ka tapamasin on 
tapmisest väsinud. Stone on öelnud: «Me ei 
võidelnud vaenlase vastu, vaenlane oli meis 
enestes.» 

Sanitaarsalk otsib välja veel elus olevad 
haavatud ja helikopter tõuseb lahinguvälja 
kohale, kus buldooser laipu auku ajab. Kaadri 
tagant kostavad Chrisi mõtted: «Need meist, 
kes kõigest sellest välja tulid, peavad oma elu 
uuesti alustama, et õpetada teistele, mida 
mõistsime meie, ja püüdma leida mingit mõtet 
järelejäänud aastatele.» Aga alustada uuesti 
pärast Vietnami ei olnud kerge. Oliver Stone 
käis läbi kogu Vietnami veteranide kannatuste 
raja: hulkus New Yorgi tänavatel, tarvitas 
narkootikume ja vägijooke. 1969. aastal astus 
Stone New Yorgi ülikooli filmiteaduskonda. 
Tal vedas, pääsedes Martin Scorsese õpilaseks, 
kes aimas Stone'is kohe tõelist filmimeest: «Ta 
oli kogenud rohkem kui teised õpilased ja tal 
oli midagi öelda.» Kaaskursuslastele näis ta 
kibestunud üksildase hundina. 1976. aastal 
valmis «Rühma» stsenaarium, kuid sellele ei 
õnnestunud leida produtsenti. Võib ainult ette 
kujutada, kuidas oleks film mõjunud kümne 
aasta eest, kui Ameerikas veel õieti miski ei 


tumestanud Vietnami sõja kangelasmüüti. 
Vahepeal sai Stone tuntuks stsenaristina 
(«Kesköö kiirrong», «Armiga mees», režis- 
söör Brian de Palma; «Draakoni aasta», 
režissöör Michael Cimino), kuid säilitas skan- 
dalisti kuulsuse, kes Hollywoodi galaõhtutel 
kombekalt käituda ei tahtnud. Siis tuli esi- 
mene iseseisev film. Ta käis Salvadoris ja 
väntas filmi «Salvador», mille sõnum ametlike 
seisukohtadega päriselt kokku ei kõlanud. 
Lõpuks õnnestus Stone'il oma Vietnami-stse- 
naariumile leida produtsent Inglismaalt. 
«Rühm» valmis erakordselt lühikese ajaga ja 
läks maksma kõigest 6,5 miljonit dollarit. 
Filmiti Filipiinidel, enamik näitlejaid oli 
kaamera ees esmakordselt. See oli Stone'ile 
vajalik suurema tõepärasuse saavutamiseks. 
Samal eesmärgil tehti džunglis paar nädalat 
õppusi endise merejalaväe kapteni juhtimisel. 
«Rühm» ei ole esimene Hollywoodi film 
Vietnami sõjast (tuntumad ehk F. Coppola 
“Tänapäeva apokalüpsis» ja M. Cimino «Hir- 
vekütt»), kuid ta on esimene, mis kõneleb 
nii valusat tõtt Vietnamist. Niisugusele jä- 
reldusele on tulnud filmist kirjuta jad. Tähele- 
panu, mis filmi ekraanil saadab, näib kinni- 
tavat sama. Kulus kümme aastat sõja lõppe- 
misest, et selleni jõuda. 
«Rühma» kunstiline kude ei ole kõikjal 
ühtlaselt tihe. Võib leida liiga otsest must- 
valget vastandamist ja tuttavana tunduvaid 
käike (kas või hommikuvärskuses ärkav džun- 
gel noore hirvega pärast verist taplust), 
kuid nähtavasti on tegu just sellise kunsti- 
teosega, milles kogumulje lubab unustada 
mõne liiga otse ütlemise. 
Võib mõista, millise lisaväärtuse annab 
«Rühm» ameeriklastele, kellele nende oma lä- 
hiajalugu näidatakse järsku hoopis teises 
valguses, kohustusliku õilsuseoreoolita. Mõt- 
levale inimesele võimaldab «Rühm» hoiata- 
vaid oleviku- ja tulevikuparalleele. Inimene 
selles filmis ei tundu kahjuks kuigi mõistus- 
pärase olendina. Aga vähemalt mõnes neist 
muutub midagi. Sellisena on «Rühm» mõju- 
kamaid sõjavastaseid linateoseid. 

TEATP. MY3bIKA. KUHO. HIOJIb 1987 
JKYPHAJI MHHHCTEPCTBA KYJIbTYPbI, TOCYHAPCTBEHHOO KOMHTETA TIO 
KHHEMATOTFPAPHH, COK3A KOMIIO3HTOPOB, COIOBA KUHEMATOIPADPHCTOB H 
TEATPAJIPHOTO OBIHECTBA JCTOHCKOH CCP. 


TEATP 


M. MYTT — Paameimaenma ma done «Ilpasabi M 
npasa» (43) 

Wssecrneämnä 2croncknä KuaccwueckuÄ pomaH- 
smonmen +«Ilpasaa HM mpaso» A. X. Tammcaape, 
KOTODEIÜ MHOTOKPATHO CTABHCA B TEATPAKX, PeA- 
CTaA HEepea SpurTereMm B Hpoiunsiii cesoH B HoBoli 
HHCHEHHPOBKE: B Tapryckom «Banemyiime* non 
Haasagmem «Bpema npuxora — Bpema yxona+ 
(MHCLEHHPOBKA M HNOcTaHoska A.--3. Kepre) x B 
Tannnne 8 TOCyAAPCTBEHHOM AKAHEMHUECKOM TEAT- 
pe apamei mm. B. Kuurmcenna NOA OpuruHaAAb- 
HBIM sarnaBHem (wucuennposra K. Kypr, nocraHos- 
mur P. Tpacc). Ilucarenp n <purux M. Myrr naer 
CPABHHTEIBHHIÄ AHAJHS ABYX NOCTAHOBOK, OTAABAA 
PpeallonTeHHe TapTyckol kak Hanõosee yrasmelica 
B XYAO?KECTBEHHOM NHaAHE, HO HAXOAHT BCe 2KE, 
UTO HA YPDoBHe TPAKTOBKH rponsBsezenna TaMM- 
caape HAIBAHHHIC NOCTAHOBKH HE OTKPELJIH HOBOTO 
orTara. Bmecre c TEM aBTOP CTATLH NPpHBIECKAET 
BHHMAHMC K HEKOTOPBIM MOTHBAM POMaHA, OCTAB- 
WIHMCRK BHE NOJA IPEHHA BCEX NOCTAHOBIUHKOB. 


K. KACK — Yro õyner c Bapramn3? (56) 


Moxrop ncrycersosenenna K. Kack pacemaTpupaeT 
ÕuMke mocranHoBky A.-3. Kepre «Bpema npmxona — 
BDeMi yxona» (10 Mornsam pomana A. X. Tamm- 
vtaape «Ilpasaa n npaso»). Ilo mueHno penenmsenTa 
nHassangme xyTopa Bapramza9 B aToä nocTaHoBKe 
BDEMEHAMH NPEBOCXOAHT CHMBO POAHOrO KPAR — 
npespamasce 8 Bapram49 oMHOro HAPpora H ero 
KYAIbTYPEi. TO NPDOHcCxoONAHT Õnaronapa Hany Too- 
MMHTrYy B PoJiM Bapramaackoro AHAPeca, OAHOro H3 
TAABHEIX AGÜCTBYOIUMX HAU (IIPEMHA 3a Jyullee 
nenorueHHe My2xcko porn na Gecrneane «Ilpu- 
õanTrnäckag Tearparbknasa Becnma»). Ilonpoõnee aB- 
TOP OCTAHABAHBAETCA MMEHHO HA TONKOBAHUH POH 
Hanom Toommurom. B Katecrse AHTHTESEI PACCY3K- 
AeHKA KPDHTHKA HEPeMEKAKTCA C BOIPAXKEHHAMH 
H3BECTHO'O ÕHOJNOTA M WCTOPHKA KYIbTyPpei Hana 
Jüänapra, MMEKOIMLErO HpPeTeHSAH K NOCTAHOBKE. 


10. TOHTC — Ilyru, senymme s Baprams3 n 
Hsiprynetxra (64) 


B csaan C OMVEepeaHBIMM HOBEIMH TIOCTAHOBKAMH 
PpoMaHoB KPyNHoro 3CTOHCKOrO kuacenka TaMM- 
caape nmreparyposen IO. TonHTc paccmaTpmsaeT 
NPHHIHNK MHCUEHHPOBKH H METOABI HNOAXOAA K 
mpokseeaeHuaM TAMMCaApe, ÕEITOBABIIHE B 3CTOH- 
CKOM TEATPE B HOCNEAHIOWO HMETBEpTE seka. llinpe 
PaCCMATDHBAOTCR NPOSAHUECKHE NPOHSBEAEHHA H 
[Ibecbl, Mposa MW Hpoõsemei eö TEATPANEHOTO 
TOAKOBAHHA. IloHEIHE HeNPpeBSOÜNEHHEIMU BEPIIA- 
HaMH TPDAAMUHH TeaTpaNKsoBaHHoro TamMcaape 
«IenoBeK H 


õor» (1962, no II uzacrn pomama «Ilpasaa 4 Mpaso») 
n «Host Heuncrwü na Ilsipryneixe2» A. Too- 
mmura (1976) n ero e «Ilpasna n mpaso+ (1978). 


MY3BIKA 
2. MATTH3EH — Ilepsas xononra (3) 


Orsevaer XEJIbFH CA110 (5) 


Conncrra oneperrsei FAT «JcCTOHHA», 3ACNY KEHHAA 
aprucrka Dcroncxkok CCP Xenbern Cann0 Mpuuima 
B Tearp ma yueõnoi crynun 3TO. Ee Tsopuecknii 
IYTBB «DCTOHHH» Havasca € porru MApTEI B MIOBHK- 
ne Bepncraiina «Becrcafiackan mweropmA», sa mei 
HOCNEAOBANH MHOTONHCAEHHBIC POH B OHEPETTAX 
K MIOSHKIAX, HaHÕoee NpwWMewaTe/bkHol H3 KOTO- 
PEIX ABIAETCA POIb ÄMBAOHUBI B MIOSHKHE Jin 
«Henosex n3 Jla Manvun+, rae ponb Jlon KuxorTa 
wenonnan Teopr Orc. Koraa 8 1974 rony TI. OrTc 
NpHCrynm K nocramoske «Jon ?Kyama» Monapra, 
ponbe lIleprmuet OH nmpeanoxna X. Cano0. Za 
nepsol onepuol posiblo TOC/EAOBa/iIH ÄHXeH B 
«Bonmeõnom crpenke» Beõepa, Mapzxxencxa 8 «Ilpo- 
aannol HesecTe» ÕMETAHEI H AP. X. Can10 Õpblna 
NONyAAPHA K Ha scrpaanok cuene. 

Beceny sea P. Muxkrenb. 


B. CAPB — Ceryckoe mMuororo10CMe: 
coõmpaunka n mTorn (22) 


Cerymaa — paäoH Ha WrO-BOCTOKe ICTOHHH. ŽAENI- 
HAA HAPOAHAR TDAAHUMA CYILECTBEHHO OTIAAAETCA 
OT TPDAAMUMH Apyrux nacreiž Jcroxmnun. Ocoõoro 
BHHMAHHR 3ACIYJKABAET MHOPOTOJOCHE CETYCKUX 
HAPOAHEHIX Necen. B CTATEE FOBOPHTCA H 0 coõnpa- 
TOHHAKX CETYCKHX HANEBOB (PHHCKHE (DOJEKJOPHCTEI 
A. A. Bopenmyc-JIlnxrTenkopnn, 2CTOHCKHE KOMIIO- 
amropsi K. Kpeax, 3. 08, A. Tapuinek 4 MYy361xoBe- 
abi K. Jleixrep, X. Tamnepe, Y. Konik, 4. Caps 4 
Ap.) 

VM. -IMIIIYC — Hsyxronocnsie mecnm 8 IO:xnoit 
Jcronnu (31) 

Ceryckaf MHOFOFONOCHAA XOPOBAA NEcHA WIHPOKO 
nssecrua. Memee H3BECTHbI ABYXTOJOCHHIC TIECHH, 
garnmcamdule 8 VFOxnmoü [crToHHH — B sananuoll 
uacru BeipyMaa n xoxnoh uacru TapTymaa. Ilpex- 
Ae BCErO 3TO ÕYPAOHHBIE HECHH, HO BCTPEHAIOTCR 
HANEBEI, HPHIEB KOTOPEIX KOHVAETCA TEPUEM. 


2. HAITI — Myasika n Bpemena (37) 


HCTOPHA 


CTATP=4-9CC2, B KOTOPOH ABTOD PpaccmMaTpuBAET 
ASHANIMBAEMOCTB MYy3BIKAJIbHO'O OÕpasa BO Bpe- 
MEeHH. ÕTCOAA BBITEKAET H ONMH H3 BOSMO?KHEIX 
OTBETOB HA BOIIDOC, NOVEMYy, CJIyIIAA MYSBIKYy, B 
OCOÕEHHOCTH TEMATHUECKYIO, HONJAC CTAHOBHTCA 
cKyUHO. 


LS 1 JA ta i st Sa 
KHHO 


H. MEHHEPT — Pesyabsrarti OAHOrO COHHOA0- 
reeckoro onpoca II (12) 


SAKJOAUHTENPHAA MACTb HTOTOB IPOBENEHHOTO Cpe- 
AM OKHHONVÕIIMKH FCTOHHH -COHHOAOTMUECKOTO 
ormpoca. B CTATBE AHAIHSHPYOTCA ONEHKH H HH- 
TEPEceI sPpuTened B OTHOIMEHHH PASJAAUHOTO pora 
OÕHAbPMOB, A TAK2KE HX HHTEPEC K ÕHJIEMAM PaJHEIX 
crpaH. B sakmiovenne H. MeünmepT, onMpaacb Ha 
AAHHEIE ONPOCA, NpeasiaraerT 7 THIIOB KHHOSPHT€- 
neil. 


1. CHJIJAPT — Wecrnsanr decrmsanež 87 (76) 


BnevaTneHH4 pexnccepa-AoxymenrTanncera c XVII 
FESTa 8 Benrpane B ansape 1987. 


K. XAIJAC — 0 wõunsape «OkToOoÕep» H KHHO- 
TeaTpel B crapoä uacrn Tannunna (86) 


HceropHuko-apXHTEKTyPHHÄ AHANHI HCTOPHH ONHOFO 
43 CTapeüuinx kuHoTearTpos TannmHa +OkTOOSEp» 
(pamee «Ilaccaxx», +«Pekopu», +«Yyc Pekopa», 
«Xennoc»; yn. Bupy 4); KHHOTEATD OTKPELICA B 
despane 1917 r. 


PA3HOE 

A. KAPTHA — Asmercanup Tyypanau (96) 
Anercamap Tyypanu (1888—1936) õern TeaT- 
PaxlbHbiM XyY2O?XHHKOM, KOTOPHÜ TOJBEKA 
Ha3an OMAPpoBHIBAI NyYÕJMHKy kpacovnol, Ap- 
koli, ocrTpoyMuol n kpacnsod cnenmorpadnei. 
Haunnaa c 1924 roma 210 caMod cMepTH OH 
paõoran B «9cTonnH», B 1930-e TOHBI ero HHTE- 
pec, KAK H MHHTEPec BCETO JCTOHCKOTO TEATPA, 
TAPOTE K BOCTOHHOÄ TEMATHKE. 

THEATRE 


M, MUTT. Discussions against the background 
of Truth and Righteousness (43) 


'The best-known Estonian classical epic A. H. 
Tammsaare's Truth and Righteousness which has 
been repeatedly staged was again presented to 
the audiences last season, by the Tartu Vanemuine 
Theatre entitled The Time to Come, the Time to Go 
(stage version and direction by A. E. Kerge) and 
by the Tallinn V. Kingissepp Drama Theatre with 
its original title (stage version by K. Kurg, direc- 
tion by R. Trass). The author and critic M. Mutt 
makes a comparative analysis of the two produc- 
tions stating his preference for the Tartu pro- 
duction as an artistically more successful one, 
however, he does not think that either of these 
productions has reached a new stage in the inter- 
pretation of Tammsaare's novel. At the same time, 
M. Mutt calls attention to several motifs in the 
novel which the directors have so far neglected. 


K. KASK. What will become of Vargamäe? (56) 


K. Kask, M.A., examines the production The Time 
to Come, the Time to Go mounted by A. E. Kerge 
(based on A. H. Tammsaare's novel Truth and 
Righteousness). In her opinion the farm named 
Vargamäe acguires the significance of a symbol, 
not only representing one's home farm, but also one 
nation and its culture. And this is mainly due to 
the actor Jaan Tooming in one of the leading 
roles as Andres of Vargamäe (the best male actor's 
award at the Baltic Theatrical Spring Festival). 
The author of the article discusses Tooming's 
interpretation in a more detailed way. Into her line 
of reasoning she has incorporated as antitheses 
the comments by Jaan Eilart, outstanding bio- 
logist and cultural historian who has been critical 
of the production. 


U. TONTS. The paths which lead to Vargamäe 
and Põrgupõhja (64) 

Concerning the renewal of the Estonian great 
classic Tammsaare on the stage, the literary scho- 
lar Ü. Tonts deals with the principles and methods 
of stage adaptation which have been applied to 
Tammsaare's works in the past 25 years. There is 
a more general discussion about prose and drama, 
prose and the problems of its stage adaptations. 
As pinnacles of achievement in the theatrical 
tradition of producing Tammsaare the following 
stand out: Man and God, directed by V. Panso 
(1962, based on the 2nd volume of Truth and 
Righteousness). The New Satan from Põrgupõhja 
(1976) and Truth and Righteousness (1978), both 

MUSIC 
E. MATTISEN. The leading article (3) 


HELGI SALLO answers (5) 


Helgi Sallo, Merited Artist of the ESSR, leading 
operetta singer at the State Academic Estonia 
Theatre came into the theatre from the drama 
studio of the Estonian Theatrical Society. Her 
career at the Estonia Theatre started with 
Maria's part in Bernstein's West Side Story which 
has been followed by numerous roles in operettas 
and musicals. From the last we could single out the 
role of Aldonza in Leigh's musical A Man from 
La Mancha, with Georg Ots appearing as Don 
Guixote. When in 1974 G. Ots produced Mozart's 
Don Giovanni he gave the part of Zerlina to 
H. Sallo. This first operatic part was followed by 
others: Ännchen in Weber's Der Freischütz, 
Maženka in Smetana's The Bartered Bride, etc. 
H. Sallo has also been popular as variety artiste. 


V. SARV. The Setu multivoiced song — history 
of collection and summary (22) 


Setumaa is a region in South-East of Estonia. 
The folk tradition there is different from that of 
other parts of Estonia. A most remarkable thing 
is the Setu multivoiced song. The article also 
refers to the earlier collectors of Setu folk tunes 
(Finnish folklorists A. A. Borenius-Lähteenkorva 
and A. 0. Väisänen, Estonian composers C. Kreek, 
E. Oja, A. Garshnek and musicologists K. Leichter, 
H. Tampere, U. Kolk, J. Sarv and others). 


U. LIPPUS. Two-part song in South Estonia (31) 


Setu choral song in several voices is widely noted. 
Less is known about the two-part songs which 
have been written down in South Estonia, in 
western Võru district and in southern Tartu dist- 
rict. These are mostly built up on bourdon, but 
there are also tunes which are sung at an interval 
of a third at the end of the chorus. 


E. PAPP. Music and times (37) 

An essayistic article in which the author dis- 
cusses how the musical figure becomes hackneyed 
in the course of time. This might also be a point 
of departure for finding possible solutions to the 
problem of why one should feel bored by music, 
program music, in particular. 


CINEMA 


N. MEINERT. The results of a sociological 
auestionnaire II (12) 


The final part of the results of a sociological 
guestionnaire carried out among the Estonian 
film audiences in 1986. The article presents diffe- 
rent estimates and interests of the spectators 
concerning different kinds of films, their interest 
in the film production of other countries. In con- 
clusion N. Meinert distinguishes between seven 
different types of spectators in Estonia, based on 
the results of the guestionnaire. 


L. SILLART. Impressions from Belgrade. FEST 
*87. (76) 

The documentarist gives her impressions of the 
17th FEST in Belgrade, January 1987. 


Väljaandja: kirjastus «Perioodika». Tallinn, Pärnu mnt. 8. 
E antud 18. 05. 1987, Trükkimisele antud 17. 06. 
1987. 

Ofsetpaber 70X100/16. Formaadile 60X90 kohaldatud 
tingtrükipoognaid 7.8. Arvestuspoognaid 11,0. MB-03089, 
Tellimuse nr. 2062. EKP Keskkomitee Kirjastuse trüki- 
koda. Tallinn, Pärnu mnt. 67a. Trükiarv 17 000. 

Cnano 8 na6op 18. 05. 1987. Ilonnncaxo x mevaru 17. 
06. 1987, Bymara 70X100/16. YcroswonevaTHEIX AHCTOB 
7.8. Vuernomsaarensckux mmeros 11.0. 3axaa 2062. 
MB-03089. 


K. HALLAS. The time-honoured Oktoober and 
other cinemas in the old city (86) 


An architectural look at one of the oldest cine- 
mas in Tallinn — the Oktoober (previous names: 
the Passaazh, the Rekord, the Uus Rekord, the 
Helios, 4 Viru Street), its history from the ope- 
ning in Feb. 1917. 


MISCELLANEOUS 


A. KARTNA. Aleksander Tuurand (96) 


Aleksander Tuurand (1888—1936) was a theatrical 
designer who captivated audiences half a century 
ago with his colourful, brilliant, ingenious 
and beautiful designs. From 1924 until his death 
he worked at the Estonia Theatre. In the 1930s 
his interest, like that of the whole Estonian theatre, 
was turned to Oriental subjects. 

ALEKSANDER TUURAND 


TAAS 


AINO KARTNA 


Värvisäravad, fantaasiaküllased, vaimukad ja ilusad olid Aleksander Tuurandi 
lavapildid, millega ta rohkem kui poolesaja aasta eest võlus publikut ja teatri- 
tegijaid endidki. Tuurand oli Tallinna teatripubliku lemmik, kes pakkus oma kuns- 
tiga seda, mida temalt oodati ja ikkagi üllatas seejuures meeldivalt. Talle jagati 
aplausi teatrisaalis ja teda kiideti kriitikas. Muidugi tuli ette ka varba peale astumisi, 
eriti 30. aastatel, kui päevakorrale kerkisid rahvuslikkuse ja eluläheduse nõuded. 
Tänaseks on temast kujunenud legend. Mäletavad ju vaid üksikud, missugused 
tegelikult olid Tuurandi lavapildid. Vähesed juhuslikult säilinud kavandid vahen- 
davad vaid killukese sellest. 

A. Tuurandi tegevuse ja loomingu kõrgaastad möödusid Tallinnas, 1922. aastast 
Draamateatris, 1924. aastast «Estonias». Seljataha olid selleks ajaks jäänud tööaastad 
«Vanemuises» ja kaks õpireisi Berliini, kus sel ajal oli tähelepanu keskmes avan- 
gardistliku Max Reinhardti laiahaardeline mõjukas tegevus. Mida Tuurand neilt 
reisidelt oma loomingusse kaasa tõi, on praegu täpsemalt raske öelda. Igal juhul 
hulganisti julgust ja tahet ning küllap ka oskusi rakendada meiegi lavadel uusi 
kunstilisi võtteid ja tehnilisi uuendusi. Tuurandi «lemmikhobuseks» sai valgustus. 
Sellega ta katsetas, avastas uusi võimalusi ja oli vähemalt oma eluajal ületamatu. 
Võib vaid ette kujutada, mismoodi mõjus 1925. aastal vaatajatele kuratlik hambuline 
põrgumasin F. Molnäri «Punases veskis», kui sellele suunati punane lõõmav või 
sinine surmahõnguline valgus. Legend jutustab, et tolle aja oludes oli Tuurandi 
lavavalgustus lummavalt plastiline ning lõi eriskummalisi efekte ja meeleolusid, mis 
hüpnotiseeris ja võlus vaatajaid jäägitult. Ma ei ole lugenud ühtegi Tuurandi kaas- 
aegse kirjutist tema kohta, kus ei oleks tema loomingus rõhutatud nimelt lavavalguse 
aspekti. 

1920. aastatel oli teatrite, eriti «Estonia» repertuaar üsna kirju. Esietendusi oli 
aasta jooksul palju, umbes kakskümmend. Samal ajal tekkis, ja muidugi mitte ainult 
teatris, huvi orientaalsete teemade vastu. Olgu «Estonia» idamaisest repertuaarist 
mainitud vaid need üksikud, mille kavandid on vähemalt osalt säilinud: 0. Wilde'i 
«Salome» (1923), H. Raudsepa «Kohtumõistja Simson» (1926) ja «Siinai tähistel» 
(1928), G. Klabundi «Kriidiring» (1926), C. Goldoni «Smürna impressaario» (1927), 
F. Grillparzeri «Medea» (1930). Eksootilised teemad pakkusid ilmselt ohtralt toitu 
Tuurandi fantaasiale, mõjutasid aga ka loomingu stiili. Tema lavapildid on kompo- 
sitsioonilt ja detailidelt julged, lopsakad ja vahest isegi raskepärased. Domineerivad 
täiskõlalised põhivärvused, mille varjundeid ilmselt valgusega muudeti. Orientaal- 
sed motiivid leidsid tee paljudesse teistessegi Tuurandi kujundustesse ja andsid neile 
erilise emotsionaalse laengu. See omakorda seostub 1920. aastate rafineeritud dekora- 
tiivsuse taotlusega või, täpsemalt, art-deco stiiliga, mille elemente on Tuurandi 
lavapiltides teisigi. Fantaasiarikkalt ja julgelt on ühendatud erinevad stiili- ja arhi- 
tektuurielemendid. Lõunamaised stiliseeritud taimemotiivid esinevad seal, kus neid 
üldse ei peaks olema. Sagedasti kasutatakse ümarkaari. Kompositsioonis eelista- 
takse sümmeetriat. Väga paljudes lavapiltides on silmatorkav osa rikkalikul plas- 
tilisel või geomeetrilisel ornamendil. Maastikke kujutavates piltides seevastu dominee- 
rib nõtkelt plastiline juugendlik joon, mis annab neile rafineeritud võlu. 

Lausa tuhatnelja olevat kihutanud Tuurandi fantaasiaratsu operette kujundades. 
Küllap see nii oligi, kuigi säilinud kavandid seda alati ei kinnita. Kuid tema loomingul 
oli ka teisi tahke. Kui teos seda nõudis, võis ta luua nii värvis kui vormis vägagi 
nappe ja karme kujundusi, nagu A. Lemba «Kalmuneiule» (1929) või A. Kalda 
«Marele ja ta pojale» (1935). Eriti vapustav oma lakoonilisuses ja troostitus 
tühjuses on mereäärne pilt, millesse on projekteeritud lossi painajalik siluett. Kuid 
kõigele vaatamata toimib ikkagi legend Tuurandist kui Eesti teatri osast nendel 
aastatel, kui teater oli tõepoolest teatraalne, kui teatrilaval hinnati ja sellelt oodati 
dekoratiivsust. 

